
LES CAHIERS WALLONS 


Monsieu l'Juje ? 
A Maitre Arille Carlier. 


— Tins, v'lè Pèpére qui passe. Il èst neuf eüres tout 
djusse insi. 

I n' pout toudi mau dè s' câsser l' croupi à d-aler trop 
rade! 

— Téje-tu! № mè cause nin dè ç’ gros bon tins-là, Rin 
qu'a Г vir, dj'é mès sangs qui caboul'neut. . 

— Come il èst lè, i va fé chènance dè travayi. I va 
sokyi ène eûre ou deûs au tribunal ou bin i va lire ès’ 
gazète, foute saquants amindes à dès paréy à nous... 

— Мёу ét adon, c'ést hô! Es’ djoürnéye èst fète. I n'a 
pus qu'à s' rimpli P djéve ét pèter s’ quart... 

— Es' pourméner... 

— Bérzouyi dins s' djardin... 

— Et touchi s mwès qu' vos roubliyèz, 

— I l' a toudi bèle, sés ;Рёрёге. Nom di dio, s'i lyi fa- 
leu én-édant, dj' m'agadjreü bin, mi. 

— Téje-tu! І m’ dèsgousse, mi. Gros bòmèl va! on п’ 
direut nin qu' c'ést l' guére pour li. 

— О, ç' n'ést nin toudi li qui pout mau d' fé 'ne grife 
à in Boche. Si on n'aveut qu' dés paréy à li, i d-ireut 
mau. 

— Il ést bin trop pau-cüt. Il aureut рей d'atraper 
freud sés pids ét d' piède in dwè d' làrd. 

— Faureut, tins, qué l' batch értoün'reut su l' pour- 
cha in bon cóp! 

— Et qu' lés Gris vérint 'ne miyéte él fé chim'ter, pou 
qu'i suche èç’ qué ç’ d-èst! 


+ + 5 


(1) Extrait de «Fauves dèl tâye-aus-fréjes ét contes dou 
tiène-al-bije» édité dans la Collection Littéraire wallonne de 
la S. L. L. W. et dont nous donnons plus loin un compte-rendu. 


On Il'aveut spoté, Pèpére. П asteur juje dè pé dins 'ne 
pètite vile d'après nous-autes. Ene pètite vile qui pindeut 
su in grand tiène avou 'ne riviére au fond. Ele aveut 
toudi l'ér dè fé plandjére, sauf lès djoüs d' martchi, 
avou sès vis cayòs, sès twèts d'èrdwèses, èl cloki à bour- 
lote dè l’èglije Sint-Roch, sès ruwéles à gripelotes, sès 
montéyes, sès streutès rûwes toutes cabouyiyes qui s' 
coutoürnint come dès couloürdias. Drolà, сї 1 place 
avou l' Tribunal, èl Tchambe Comune, trwès cabarèts, 
in djeu а’ bale traci al tchaus' su lès cindréyes. Au pid 
dou tiène, dèlè l’ riviére, lès pansionès s'achidint su dès 
bancs, a l'ombe dès tiyous, pou rwéti passer lès batias an 
feumant leti pipe. 

Sácré Pépére! Cè n'èst nin qu'on l' wèyeut mau èvi. Il 
asteut djinti èt si onéte : i d'jeut bondjoü a tèrtous. 
Jamwés in mot pus haut qu’ l'aute ni in pas pus râde 
què l'aute. Bèzin avou ca, totin come in vi djonne ome. 
Pourtant il it mariè, il aveut deüs èfants : ène fiye 
qu'asteut d' dja à s' minnádje ét in gamin qui d-aleut 
fé sès pâques. 

Sès vijins n'avint nin dandji d'òrlodje ni d' calan- 
driyé. I vüdeut dé s' méso tous lés djoüs dél samwéne à 
neuf eüres mwins cinq, avou s' sérviéte pa d'zous s' bras. 
S'il aveut s' valise à s'mwin, c'it vinredi : aprés l' tri- 
bunál, i pârteut à Brusséle. Pou d-aler vir ène coumére, 
qué lès mwéchès djàwes dijint. Lès djins qui l'con'chint 
mieu — més i n' d-y-aveut wére — savint qu'i d-aleut 
cachi après dés lives. Pac'qu'è c'it s' passion : sès lives 
èt sès fréjis. 

* ж * 

I d-aveut bin dés lives, ét dés ancyins, savez. Faleut 
nin qué l'feume à djoürnéye candje ène saqwè d ue 
dins s' büró. I s'aureut tourminté tout roudje. M 
n'a jamwés arivé. Méme ès' gamin n'oüseut rte 
(Pourtant Pèpére èl wèyeut si volti), Gn-aveut dès 
lives dè jujes èt d'avocats naturèl'mint. Et pwis dès 
lives su l'istwère dèl vile, su lès èglijes, lès chataus, lès 
abiyss. Et méme dès lives èscrits an latin. Mossieu l' juje 
mèteut sès pantoufes èt i passeut co bin dés après- 
dinner tt’ intières, surtout а’ l'iviér, à lire, a foüchner 
dins sès lives, a lès rlire, a lès prinde dins sès mwins 
come pou lès dodiner, a d'mèrer lontins sins toûrner lès 
padjes. 

Més d's-autes cóps, après plandjére, i párteut avou 
s’ tchapia d' paye, ès’ costume dè twèle èt sès gros solés : 
c'èst qu'il aveut dès fréjis ètou èt i lès sogneut, faleut vir 
ca! El djardin asteut su l' costè dèl vile, a mitan tiène 

avou "ne bèle vüwe su l'riviére, lès fonds, lès bos d'an 
face. Mossieu l' juje aveut "ne pétite baraque ayu ç 
qu'i rmèteut sès ostis èt pacòp, quand i tchèyeut in via 
d'mars ou quand i v'leut "ne miyète ès' rapéryi, i s'achi- 
deut su s' bèrwète, avou l’uch au laudje, I satcheut 
in live dè s' poche èt i s' mèteut a lire. Lès trwès quarts 
dou tins, c'it Virgile : comint c' qu'i faut sogni lès mou- 
ches а mièl èt lès Arbes à frwits ou aprèster 1 {ёге pou 
sm'er. Quand Pèpére aveut li in p'tit boukèt, i reloweut 
ive èt i sondjeut, pacòp i sokieut. Pwis i rataqueut à 
râwter sès fréjis, à lès sárkéler, à leû mète dé l'angrés 
ou dou strin, à chwési dés djonnés poüsses pou rplanter. 
I d-aveut d' plusieürs sótes, dés fréjis : dés «Surprise 
des Halles» qui sont róses, nin là si grosses, més tim- 
prüwes èt èle ont si bon gout; dés «Tihange» dures, rou- 
dje foncé, càsi nwéres, dés «crèsses dé coq» qui v'nint а’ 
Wépion; dés «Madame Moutot» roudje clér, éstra pou 
l' grocheü; dés tärdûwes étou, dès «Léopold»... Et tout 
coula it sogni! Mossieu l’ Juje aveut dés satchots d'an- 
grés ésprés, dés bwésses avou dés poüde conte lès lume- 
cons. Il aracheût lès cruwòs, i côpeut lès coulants... 

Pourtant, i n'aureut seû dire c' qu'i wèyeut l'pus 
volti : si c'it lès fréjis ou bin 1 bèle vüwe su lès fonds ou 
bin d' yèsse tranquiye al boune ér, dins s' djardin, èt 
d'èrlire saquants vérs dè Virgile... 

Audjoürd'u, Mossieu l' Juje, on direut qu'il èst coürt 
d'aléne... ou bin qu'il a 1 flème. Il è-st-an trin d ràwter 
sés fréjis, in dérin cóp d'vant d' méte dou strin ét il ést 
grand tins : gn-a d'dja deüs, trwés «Surprise des Halles» 
qui roudjich'neut. Et pourtant, quand il a tapè sa- 
quants cóps d' raséte, i s'aréte, i rdrésse sés rins, i s'as- 
poye su l' mantche... ét pwis i tape ès’ vûwe autoü d'li 
come yun qu'a fwin d'érwéti, qui voüreut fé mouchi 
tout c'qu'i wèt dins sès is èt qu’ ca n'in vide pus. I 
rwéte come yun qui saureut qu'i s'ra aveüle tout à 
l'eüre. Aprés, i rind co chis, sèt' cóps d' rasète, èt pwis 
c'ést co hó. 

I deut awè "ne saqwé qui l'tracasse. Pacóp, c'èst come 
s'il aureut malauji pou réspirer, come s'i stoufireut. I 
soufèle fòrt. 

Cés deüs cinsis-là qu'ont rfusè d' payi leti cotisácion. 
C'ést d'mwin qu’ leû procès passe au tribunal. Démwin, 
c'èst vinr'di. C'ést P djoü qu'i va a Brussèle. Eyèt di- 
mince, ès’ garcon fét sès pàques. Il aureut bin v'lu l'awè 
d'lé li, au djardin, audjoürd'u, come c'it condji à scole — 
pourtant d'abitude il a mieu yésse tranquiye — més 

l'gamin aveut branmint dès d'vwèrs, i n'a seu v'ni. Pèpé- 
re èst tout зей : s’ feume coûrt d'in costè à l'aute pou fé 
sès comissions, tout aprèster pou dimince. 

Tidiome! En’ nin payi s' cotisäcion à l' «Corporation 
agricole»... Pourtant, c'è-st-ogligatwère, d'après lès nou- 
vias réglèmants : tous lès cinsis sont t'nus d' payi. Natu- 
rèl'mint, on l' sét bin, c'èst dès réglèmants féts al mòde 
dès Allemands. Ça a beau yèsse dès Belges qui lès sign’ 
neut. Lès Boches lès aspoy'neut, sont padri yeüs' èt i n' 
fét nin bon crankyi. Nin d'dja moufter! On atrape tout 
d' chüte lès «Nwèrs» ou bin l' Géstapo à sés bèrtèles. 

Et wé, gn-a co dés tiéstus pou n' nin payi. Gn-a yun 
qué l' Juje coneut bin, dé branmint d'vant l'guére : il 
a d'dja yeû à fé à li; jamwés an régue, toudi à s'fé sa- 
tchi l'oréye pou payi sés contribucions, foute l'ussier à 
l'uch, él mastiner, tuwer dés pourchas sins lès déclà- 
rer.. O yayày! qwè c' qu'i n'a nin d'dja fét? C'èst co 
bin li с cóp-ci. L'aute, él Juje èn’ sét nin qui èst-ce. 
C'ést p'téte in vi alanmi, in scrépé! 

In frauded, in rapia, deüs tièstus! Dèmwin, i pass'neut 
au tribunal dèlé li : i va les jujer. Fraudreü, rapia, c'èst 
rade dit !Et lès lwès d'no payis? Lès libèrtés garantiyes 
ра l’ Constitution, c'èst pou lès tchins с̧оша? Qwè c' qu'i 
valeneut, cès réglèmants-la contréres a toutes nos lwès? 
Il èst juje. Qwè ç qu'il a djurè d' rèspècter! Oyi, més on 
vike dins in réjime a part. L'innemi ocupe no payis. Et 
après, ca candje ène sagwè à s' dèvwèr, ça? Yun qu'a 
dreut, èst-ç’ qu'i pout lyi d'ner tòrt? Lès cinsis n'ont nin 
a payi €' cotisácion-là, éyét li, i n'a nin à condanner lès 
tièstus qui n' pay'neut nin. 

El cas n' s'a nin co présinté : c'ést li qui va rinde él 
preumi juj'mint là d'sus. S'i n' lés condanne nin, ca va 
bouchi l’ tonwére. Lès Allemands ét tous leüs tchins d' 
coür vont ramasser coula su leti platia ét... i va fé léd! 

Sácré vos deüs tièstus, va! Et s'i pièrdint leti procès, 
ba, avou 1 cotisácion à payi èt lès frés, cë s'reut l'afére, 
disons, dé deüs pièces dè büre, da, au prix qué l' büre va! 
Qwè c' qu'i gn-aureut avou ça? Pou deüs pièces dé büre, 
sondje-t-i l' Juje. Deûs pièces dè büre. Sès lives, sès fré- 
jis, ès” bèle vitwe, èl cloki a bourlote, ès’ feume qu'i s'in- 
tind'neut si bin yeüs' deûs, ès’ grande fiye qui ratind 
famiye, ès' gamin qui va fé sès pêgues dimince... èt tout 
l' rèstant, Pou deûs pièces dè bare. 

Cë s'reut co pou ‘ne mastoque. Il èst bèzin assèz. 
Gn-a dès lwès dins l' payis à fé réspécter, Et ca, c'èst s' 
boüye! П èst juje; èl cin qu'a dreut a dreut, dèmwin 
come lès autes djous. 

Sès «Surprise des Halles» qui vont bin râde yésse meû- 
tes; il aveut pinsè d-è coude deüs, trwés pou dimince, 
yeune pou s' feume... come èl lòriyot avou l'preumiére 
céréje dou bo. Et lès «Madame Moutot» promèt'neut si 
bin. Pourvu qu'i n' plouve nin d' trop! 

El breune tchét, gris-bleû, come ène ècharpe su lès 
spales dè s' pètite vile. Lès jolis-bwès sint'neut si bon. 
Pèpére wéte autou d' li ét i rchéne a in méch'neü qui 
ramoncèle tant qu'i pout dès fèstus pou s'in raler avou 
ne grosse djaube, pac'qu'i va fé niüt, ét qué d'wmin 
c'èst fini d' mèch'ner : on ringuiye, 

I scure és' raséte, i l'érmét à place, i sére l'uch dèl 
baraque ét pwis l'auje dou djárdin. 

Djustèmint s' feume n'ést nin co rintréye èyèt l' ga- 
min rpasse co sès l'eons d'zous l’ lampe. Pépére apice 
èl valise (démwin, c'est vinr'di, i va à Brussèle), il i mèt 
in pijama (c'é-st-ou preume qué lés mwéchés djáwes 
dirint qu'i va vir lés fiyes), sés pantoufes, in scan'con, 
ène tchèmije, ène vareüse, dés tchaussétes; in boukèt 
d' savon, in drap d' mwins; gn-a co "ne place : i stitche 
ès "Virgile. 

El chije èst courte : on pâle dès dérènès afêres 
a-z'aprèster pou dimince. Es’ feume èst scranse, èle 
monte coütchi l' preumiére. Pépére fét scarwèk su deûs, 
trwès pòrtréts qu'astint su l' tchèminéye. 

«Attendu que...» 

«Attendu que...» 

«Attendu que...» : c’è-st-ène vré litaniye; au cou- 
mincemint, gn-a nulu qui choûte, on ratind qu’ Pèpére 
fuch' au d'dèbout d' sès òrémus'. 

Ene grosse oto grije è-st-arètéye pa d'vant l"Tribunal. 
Gn-a dès ètranjès au payis, dins l' sale, Quatre omes, co 
djonnes. Lès autes èrwétants, c'èst dès pansionès èt sa- 
quants cinsis, vnus au martchi avou let tchèna qui 
sint l’ boulète. 

«Attendu que... » Pèpére dèsboulote toudi sès ratcha- 
tchas; vas-è, twè, taper filét dins tout c' tchinis'-là! 


«... le Tribunal déclare la création de la «Corporation 
agricole inconstitutionnelle et en conséquence renvoie 
les prévenus libres de toute poursuite et condamne le 
demandeur aux frais du procès». 

On s' toque avou s' keüse; on tchafiye, nin trop haut. 
«Qwè c' qu'i dit? Hé, as' compris, twè?» 

El juje a rployi sés papis. Il a "ne grande foûye a s' 
mwin, qu'i n' sét rèstitchi dins s'n-anvèlope, èyèt l'papi 
ranchène. Deüs dès ètrangès ont avanci sur li. < Bon > 
qu'il a dit ét il a vüdi avou yeüs'. Il aveut s' valise à s' 
mwin. Il ont montè tèrtous dins l'oto grije, come dès 
vis socons. 

On n'a nin tchictè. Lauvau, gn-aveut dès jujes qui 
n'astint nin dès pèpéres. 

On l’a rassèrè, no gros Pépére. Il a couminci pa piéde 
ès' grésse, toute... 

In djoû, s' pia èt sès ochas ont passé dins 1 batch à 
cindes. 

Cou qu' c'èst quand méme dè yèsse bèzin! 


Willy BAL. 


Novel an 1957 


Binin-mé Novèl-An, 

Ca va vos chonér drôle, 

Qu'è g'gnos nos vos d'mandant... 
Din pus manquér d' pétrole!... 


Po Vôle, li suc èt l'sé, 

Li savon, l's-alumètes, 
Qu'au cias què l's-ont stoké... 
Vos mètoche lès pòcètes! (1) 


Po lès pôvès autos, 

Qu’ sont di stauve li dimègne, 
Qui l'èssence à gogo 

Didins lès pompes rivègne. 


(1) Pôcète : menotte, 


Qu'au canal di Suez, 

Qui s' plint dés émorwites 
Vos li donéche on thé... 

Qu'i nw atrape li vète chite!... 


Qu'aus-omes civilisés, 

Vos rn'ètiche li consyince, 

Po qui P fratèrnité 

Setiye òte tchòse qui dèl syince. 


Qui l'grand mot : «Libèrté» 
Ni setiye pus one bobiole. 

Et qu’ tot peûpe pouche vikér 
Ote pau qu' dins dès gayoles. 


Ed. TILLIEUX, R. N. 


Ene fauve du Baron d'Fleuru. 


Li fauve do blanc tchvau 


— Si fét, marine, racontéz-è co yène, 
Li toute dérène. 
— Non fét, vos dis-dje, dji wè conais pupont, 
Gn'a pont d'avance... quand dji dis non, c'èst non. 
— Ene toute pitite avant d'alér cotitchi, 
Pour nos rèvér qu'vos nos wèyoz voltiy. 
— Saprès moncia d'arnauches, 
Dji m'vas vos fé binauches. 
Mins bén pou l' dérin caup. 
Dji m'vas vos contér li fauve do blanc tchvau. 
— Ah! marine, tènoz la dès bètches! 
— Oyi, c'ést bon, sèréz vo bétch... 
C'éstéve en diz-wit'cint toubak, 
L'anéye gwil a tant tcheti dès pupes. 
In bia djoti mi ratayon Flupe 
Wèt in grand soudárd en colbak 
Mouchi dirèc' dins l' coti dé l' cinse 
Et l’atauchi en djant : «Dji pinse 
Qui c'èst vos l'cinsi dou baron? 
Dji sès Г vètèrinére du grand Napolèyon. 
— Tout mès rèspèts, monsieû l'artisse, (1) 


(1) Vétérinaire, 


Qwè c' qui dj'pou fé pou vo sèrvice? 
— La с qui c'èst, wéz. Ayir asto l'moulin Naveau, 
Du timps qui l'empéreür, gripé a l'mércopéte 
Riguignait dins s'lunéte, 
Viès Ligné, in boulèt a tuwé si blanc tchvau. 
Dj'ai apris qu'vos-aviz droci ène fwárt bèle bièsse 
Qui poüréve fé l'afaire di no ptit Caporal. 
— Dji cwés qu’ vos-èstoz tcheû, majór, su l'boune adrésse; 
Come d'èfèt, dins mès stauves, dj'ai-t-ène bèle blanke 
cavale. 
— D'abórd mwin'nèz P tout d'cehite divant l'chatau d'la 
Pés. (1) 
S'éle convént au grand mésse, vos sroz bén rcompinsé» 


A daláye li cinsi va présinter li tchvau, 
Napolèyon arive s'mwin stitchiye dins s'djilèt, 
I totine, cotoûne, ratotine, furtéye come in spépiau, 
Avou s'tchapia d'truvyés dissus si ptit lotchè. 
Pou wéti si l'cavale n'a rén d'wé a s'dispotiyé. 
Mi vi grand-pére strindu d'angouche, tron-ne come Ge 
foûye. 
L'empèretir djoke dés li, li rwéte drwèt dins lès-oûys, 
Et lyi dit : «Li tchvau m'plét, djè l'prinds maugré 
s'défaut 
— Què djons... Sir... i vos chène... Vlonz dire 
Qu'il auréve ène saqwé à rdire? 
— Comint с qu'in vi cinsi èlèvé dins lès bièsses 
N'a nén vèyu in parèye vice? 
Bén vos n'èstoz qu'ène apurdisse!» 
Mi rataye (2), èwaré, fafouyéve, pièrdant l' tièsse. 
Çu qu'wèyant, Vempèredr, 
Qu'èstéve di boune итейт, 
Si pète a rire en djant : «Vos n'èstoz qu'in bauyau; 
Vos votiriz conaiche si dèfaut? 
Bén lèvés s'queuwe vos viroz l' trau!» 


Ca sti l'dérin blanc tchvau qué l'a уей dissus s'dos, 
Adon li surlèdwmin... bén ca sti Waterloo! 


Henri PETREZ, R. N. 
(1) Paix — (2) Trisaïeul. 


Li Fwère di Mouchons 


(Voir le numéro de décembre 1956) 


Visite di parintéye. 


En dvisant di c'qu'is-avén'nt rescontré au leüs vôyes, 
les mouchons d'Brusséle ont ètertinu 1ейѕ soçons 
Namurwès tot en scrotant çu qu'avéve siti apresté come 
amonicion po 1 fiesse d'audjourdu. 

Fyant minti l' proverbe, après s'awè guèdé, nos braves 
mouchons ont fait éne pormwinnáde d'ène eüre. On 
z'a fait twès bindes : yène paute aviè l'reuwe des Bres- 
seus ét cor au pid dèle Citadéle; l'óte s'éléve padzeù 
P Citadéle, aviè I’ tchapèle des Buissonets. Li dairén, 
avou les pus róleüs, qu'é vont dins l' bwés d'Marlagne. 

In seul mot-d'orde : raploù su l’kiosse do Parc à sèt 
eüres ét d'méye po plu vóye l'arivéye des quarante 
Molons di Moncrabeau qui dóront concert à yüt eüres. 

Didins l'Vile, les trotwérs si garnich'nu  d'curyeüs. 
C'est dimégne ét c'cóp-là ni rovyans nén, li concert déle 
viye Sóciété des quarante Molons, si charitabe po les 
malureüs. 


On vént à pids, di Djambes, déle pwate Sint-Nicolés; 
sa d'chind d' Bomel; il est vént d' Sint-Servais èt d'Sal- 
zènes. 

On fait in d'méy tou èle reuwe di Fyér qui d'vént 1 
raploù di tot c' qui s'dit Namurwès. Gnârè qui r'mon- 
tront pa l'reuwe di l'Estácyon èt а’ z'òtes qui bratch' 
ront pas l’reuwe Sint-Djáques; tortos is sèront o Parc 
po sèt eüres èt d'méy tapant. 

Les mouchons, zèls ossi séront là à l'eüre. Do timps 
qui su l’Kiosse is rindront compte di leu sòrtiye, les djins 
pud'nu d'assaut les tchèyères èt les bancs, nén portant 
d'awè payi l'drwèt d' s'achire, pasqui les Molons sont- 
st-ène miète là d'vant; po vinde leùs cautes is s' cò- 
prén'nt é quate. C'est qui : l' Concert si done au profit 
des póves, ossi les programes si vind'nu à tortos. 

A c't'eüre-ci, i п’ dimère bén waire di tchéyéres vüdes. 
Aviè ]' mitan no r'conichans éne binde di vix rèlis qui 
sont come les pilés di c'viye sôcièté-ci, éstant todi au 
posse éwou qu'gna do bén à fér. 

In socon dèle binde, li cia qu'a in grand nwar tchapia, 
esplike à ses vijéns qu'i n'manqu'rè pèrsonne audjoûr- 
du : nén minme les sauverdias, ni les pénsons, dit-st-i 
en mostrant l'binde di mouchons ramonslés. 

— Waite in pau : gna d'z'agaces èt minme des canaris. 

— Zèls, is n'payront nén bén setir! 

— Ptète bén, mins is n'sèront nén tchén di rmète li 
manòye di rawète. 

— Bah! is ont bén raison; qu'avoz fait don vos-òtes 
èstant gamins? Couru èt fait d'zéguégnes amon les 
bravès djins... 


Dissus l’Kiosse chake chef di binde rapwate au Cardi- 
nâl tot çu qu'a sti vèyu. Li Maisse è-st-au mitan qui 
choute. 

— Dèle reuwe des Brésseüs nos n'z'avans astapés 
padri l'grande salle d'amon Dègréz di d'dins les ârbes 
dèle citadèle. 

— Dj'inme si bén, respond l' mèredi pénson, d'ètinde 
à l'yyole li novia Mazurka :. «T-as bu, Louwis, t'as bu, 
Louwis, t'és só, t'é só, Louwis, t'és só, Louwis, t'as bu...» 
Nos avans véyu branmint des soüdárds intrer po fér dan- 
ser les meskénes, rén qu'po leü fér rovi leüs pwinnes. 

— Li binde di Marlagne a sti fér corwéye, Pupon d' 
tchants, pupon d'viye o bwès : leüs fréres èstén'nt dan- 
djureü v'nus choütér l-concert ossi. 

Ruvvant des «Buissonéts», on pout vóye in bia djonne 
canari. C'est li ptite «Frénguéte» qui s'sintant pus fran- 
che, va d'visér ; Párén, nos l'avans trové si disbautchi, 
si d'seülé, si malureü! 

Quand djè l'a yeù aprochi dja r'marqué li nware 
tatche padri l'zorèyes. Dji n'a seu m'taire; Boune Sinte- 
Cizile! C'é-st-in Sacson. Qu'avoz po yesse ossi pènu? 
V'z'a-t-on batu? Estoz pierdu? 

— In cêp d'tiesse, discoyi, dji m'trove mérseü, sins 
r'vindje, m'a-ti respondu. Volci-wai, Parén, il a l'air si 
djinti! 

Li Cardinâl s'a-t-espliké avou l'novia djonne ome; 
èl fyant mwinrnér à l'grégne aus s' minces. C'est Frén- 
guète èt l' povisyoneü des pénsons d'itci qu'é l'ont codü 
a leu cüjène po P’ ritapér. 

Is ruvnén'nt jusse come les Molons fyén'nt leu-z-in- 
tréye en musike. Tot l'monde est lévé po elatchi les 
mwins; les mouchons èvol'nu, zèls, en ramadjant po fér 
in tot ptit tou èt r'tchaire su leù Kiosse. 

Li concert comince tote sate; l'animácyon est grande. 
Eture les bokets, on s'esplike padzeù come pad'zos. 

Su l' kiosse on s'amuse ossi, Ene agace a wadji d'alér 
mète ène «Mastoke» su l’grand nwar tchapia qui n'z' 
avant vèyu anawaire; tote li binde s'a mètu aus-aguès. 

L'agace est d'jà paurtiye; do kiosse passant d'zeu les 
djins po prinde si coudéye, vol'là su l'àrbe en face, lè- 
vant s'queuwe pa deùs côps, èle ripaute po lachi twès 
mètes wòt ène èplausse qui tchai au plin mitan do bia 
tchapia. 

Dins les djins, li madame sipitéye, a d'vu prinde si 
«pochète» in ptit mouchwè d' dintèle, po distatchi les 
spites. L'ome s'a dicwèfé. Quén tatche! Les vijéns mo- 
queus, clign'nu d' l'ouy èt P feume a pris l’tchapia; avou 
s' mouchwè d' dintèle èle a rnèti les mannestés. 

Li drame ni s'a nén conu, sinon des rèlis, mins pa- 
d'zeü on z'a djipé bén longtimps. Li concert des mou- 
chons richènèt putòt au pailtadje qui donn'nu a in 
soçon qui s'a dérangé èt aui r'vént dilé l'mére di ses 
ptits, 

Li concert fini, les djins tot contints ont sondji à 
raler. Les rèlis, d'vant di s'dire arvóye, ont co topé leù 
ptit: divise. 

— Mi, djèt-i l” pus vi, do timps qu'is djouwén'nt li 
«Danse macabe» i m' chènèt todi ètinde clikotér les 
oùchas din skèlète. 

— A chakin s-t-imprecyon, a-t-i respondu èn ôte, 
mins come finesse, avòz oyu «Manon»? Li passadje su 
li ptite maujone au fond do bwès m'a fait frumji; l'au- 
bwè-solo causéve vraimint. 

— L'ome au grand tchapia, li, en z'ètindant djouwer 
«Mignon» a sondji aus rèlis, pasqui gna tant d’zèls 
qu'ont sti arachis алей viladje èwou qu'is l'ont lèyi leùs 
racènes. Li piston, dji wadje qu'il è-st-ossi dèle soce po 
mète tant d'sintimint en no douviant s'coeur, dj'a véyu 
s'ewachüre; vailà dins m'viladje, c'est là qui dj'vous 
ralér moru. Is l'avén'nt rimàrqué tortos. On s'a dispar- 
tajé su с'Ӣаігёп jujmint. 


Advinez? 


Frénguète sa brinmint rmouwé. Li wèyeü, bén 
aspouyi, a tüsé; c'est l” timps passé qu'i l'a rvèyu... 

Ene bèle gayole, suke, carote èt s'minces... In djou li 
clitchèt mau mètu... l'uch grand au laudje... tot est 
douvièt dins l'cüjéne... ca sti l'air libe qu'è l'a-t-assa- 
tchi... 

Après,... d'éne couche a l'òte... d'in viladje à én òte 
оѕгі..., malureü, chmineu, mins libe!... 

Audjoùrdu est-c’ possube qui l'bouneür sèréve si près 
d'li? 

Tot au matén, ca sti li ptite, en mostrant l' tiesse, 
qu'a criyi prèmère : 

«Bondjou vijén, bondjou mi ptit valet; avoz bén dwar- 
mu? Mi, dj'n'a fait qu'in some» (si premère minte). Sins 
ratinde li response, li ptite a-t-invité fifi a v'nu su l’uch 
di s'tehambe tchanter por léye tote seüle. 

I n’ s'a nén fait priyi; c'est s'coeür qu'a d'visé : 

Li : 

Conichóz li ptit cwén 

Vailà padri l' tchapèle, 

Oü qu'nos sárén'nt si bén 

Mi ét m' frénguéte si béle? 
Léye : 

Jamais dji n'roviyrè 

Qu'en fyant vosse conichance, 

Qui l'béle padje di m'cayé 

S'douviét, por mi quén chance! 


C'est là 
C'est là qui dj'vóréve ruv'nu viker 
Rén qu'nos deüs, s'inmèrèt tchanter 
C'est là... C'est là! 


Ni trovant pus rén à s' dire, come épaumés in bon mo- 
mint, on n'a pus moti... 

Ca sti li qu'a r'pris... Li bouneür! Savoz bén mi ptit 
coeur, cu qu' c'est qui l' bouneür? I m'chone todi qui 
c'est d'abórd, di sawê qu'on z-é-st-eüreüs... 

Léye, saisichant l'mot, éle dit do tréfond di st'anme : 


«Dji... so... st... eü... reü... se.» 


Adon is sont couru айё 1 v'vi tuteür qui leu n’a d'né 
ène boune lécon d'morale en les-égadjant à réfléchi; 
«Pormwinnez-vos, esplikez-vos, pasqui si on d'vise sovint 
des drwéts, i n'faut nén rovi les dvwèrs.» 


Nos no rviérans à onze eüres tapant à l'intréye do 
Parc; si c'é-st-oyi, dji criye vos bancs à tote li soce. 


Vlóz, nos frans in toü d'églijes, dissus les twéts? Bén 
tranquiles, en tapant in côp d'ouy su vile, nos arin- 
drans nos aféres di famile. Li a sti d'accórd tote süte. 


A Sint-Djoseuf, divant yüt eüres, is vóy'nu in vi mon- 
sieù qui sórti d'awè siervu messe ét qu’ diskind aviè 1 
reuwe Sint-Djàques; è l'reuwe di Fyér, tos les volèts 
sont co bachis. 

S'astapant su l'églije Sint-Djean, c'est 1 Caryon d 
Sint-Aubin qui sone li quart; su li ptite place, des 
djótis mont'nu botike. Ene béguéne avou s'grand tché- 

na ratind po yesse sièrveuwe. On wèt tot l'minme deüs 
valèts avou leu djilèt a mantches; is pwat'nus ène banse 
m végn'nu rimpli po cüre à doze eüres à l'Hospice Sint- 
Djiles. 

Voci l'momint d'saut'lèr su P clotchi а’ Sint-Leup; 
vailà, come il est yüt eùres èt d'méye, on wèt sakants 
Namurwès è purète. 

Les pids dins des savates aviè l'ewén dèle reuwe do 
Présidint, is vòy'nu li ptit marchand d'boules qui r'sa- 
tche les fièrs po plu r'ployi ses volèts... C'est Nameur 
qui s' rèwèye... 

Li ptite avéve dimandé po passér aus Buissonèts; 
c'est là qui to les deùs ont dècidés d'apwartér l'boune 
response au vi maisse qui les ratind. Li chef ni s'a nén 
fait faute di criyi leus bancs... ca s'a stindu dins tote li 
binde qui s' ramoncéle po paurti, 

Deüs cóps d'chouflet po z'ètinde li vi tchant d' 
Nameur dissus èn arindjmint da zèls. 


Li Bia Boukèt : 
C'est dmwin li djoû d'leü mariadje, 
Au Saut abiye nos alans les mwinrnér. 
Mins d'vant d'les mète a mwinnadje, 
Nos irans tortos r'cinér. 
Ah! vraimint come on s'rafiye, 
In si bia djou dins nosse viye, 
Nos r'vairans avou l' Boukèt, 
C'est Frénguète qu'aré 1'Віа Boukèt. 


On n'sét pus les t'nu; li dairén còp d'chouflet vo les 
boute tortos ë l'air po l'visite au Vi Djurau d'Inzèmont. 


Li Niût s'achève. 


Dins l'Párc, les mouchons ont gangni leus nids. Li Car- 
dinál qui sèt c' qu'i fait, a-t-èvoyi li «canari rtrové» dwar- 
mu en face dèle tchambe di li ptite Frénguète, di peü 
qu'on n' li fêye des èguègnes. 

— Comptez sur mi, respond l' djonne ome, dji vo jure 
qui у’ n'aroz jamais vèyu si bon wéyeü... èt les deùs 
camarades sont paurtis po s'astaper conte li tchabote 
qui mosse a costé, li tchapèle do Rempart. Is n'si diront 
qu' sakants mots : 

Li — Dji wèyré sur vo; sèréve damadje di n'nén léyi 
dwarmu si bèle pitite bauchèle. 

Lèye — Dji dwâmrè come in lwar; dji sos si continne! 
Mins vo, qwè frôz en montant l'gárde? 

Li — En wèyant dji tusrè. Dji rvièrè li ptite tchapèl: 
des Buiszonèts, in paradis po s'méte a mwinnadje. Viker 
catchi, s'aidi yin l'òte. Ah! pitite Manon... 


Lèye : — Hai! là! po qui m'purdoz? 

Li : — Ah! pardon, ci n'est nén vo qui dj'wès... si dj' 
wazè... Dji diréve... 

Lèye : — Fuchiz pus fran... (tot douc'mint) ... dji 
ratinds... 

Li : — E-st-i possube? dji n'waze pinser qu'vo vôriz 
bén d'mi. 


Léye — Poqwè nén, dji vo cwès brave èt si nos n'z' 
ètindant... 

Li : — (Mouwé) Vailà... padri l'tchapèle, c'è-st-in pa- 
radis... Bonswèr Frénguète...dji wèye... rimpli d'espwèr! 

Lèye — Bonswèr, vijén... Dji m'vas dwarmu; vo m' 
racontroz dwmin les dairènès novèles... 

C'é-st-à c' momint-là qui PCardinal s'boutant à piesze 
dins s'tchambe, muznéye : 


Dissus l'front di li ptite Frénguète 
Pupon d'crénte, on n' lit qui Pplaiji; 
L'yarè-t-i conté colibéte, 

Li ptite fleür va ptéte bén meuri! 


Li niüt s'a rindu maisse des linwes. 
Oscar MOLLET, R. N. 


Ele est maisse 


Dji m'sinteüve vraimint plin d'coradje 

Po brichódér didins m'djárdin. 

I w fait qu' do ploüre, n'est-ce nin damadje? 
En ratindant dji sos st-a rin, 


Sovint dja m'mouzon a l'fignésse 

Po veûye si Vtimps wua nin candji. 
Mi feume mi fait one dròle di tièsse 
Et vla qu'éle comince a brati. 


«Vos d'vriz m'aidi a fé l'bagadje» 

«E l'place di d'mèrér là pindu.» 

«Donez-m' on còp d'mwin po m'y-ovradje» 
«Rimouwéz-vos, les-etires pass'nu». 

«T'taleür faut qui dj'faiye li bouwéye.» 
«Vos d'vriz ossi cóper do bwès.» 

«Vos n'aléz nin passér l'djoürnéye» 

«A nn-nin sawè qwé fér d'vos brès». 


«Mi арта jamais fini m'bèsogne.» 
«Faut r'nèti ou fér a mougni.» 

«Ca, maugré tot, faut qui dj'vos sogne,» 
«Min-me quand vos-èstoz en condji.» 


Maria todi qw'éne atèléye! 
I faureûve l'étinde ramadji. 
C’est come ça tote li sinte djotirnéye, 
Ele n'a pus min-me li timps d'bauyi. 


L. ANTOINE, R. N. 


Viennent de paraitre 


Willy Bal 


La Société de Langue et de Littérature wallonnes vient de 
publier, dans sa collection littéraire, après les ceuvres de Jules 
Claskin, édition critique d’après les manuscrits de l’auteur, 
avec introduction et notes par Maurice Piron, « FAUVES DEL 
TAYE AUS-FREJES ET CONTES DOU  TIENE-AL-BIJE» de 
Willy Bal, parler de Jamioulx. 

La rédaction des «Cahiers Wallons» se fait un devoir d'adres- 
ser ses vives félicitations a ce brillant auteur qui vient de faire 
«Crama», puisque son oeuvre est éditée avec grand soin par la 
Société de Langue et de Littérature, puisqu'il a obtenu le prix 
du Hainaut et, plus récemment, le prix biennal de Littérature 
Wallonne du Gouvernement, a l'unanimité des membres du 
jury. 


Le rapporteur de ce concours, Emile Lempereur, développera, 
comme il convient les qualités du lauréat, dans le «Bulletin de 
l'Académie Royale de Langue et de Littérature francaises.» 


Que, dès maintenant, il suffise aux Rèlis Namurwès de dire 
leur admiration sans réserve à l'heureux auteur qui a mis la 
richesse de son imagination, la connaissance parfaite de son 
parler de Jamioulx, le naturel des images propres au caractère 
wallon, pour nous conter simplement, en artiste, ses «Fauves 
dé] Táàye-aus-Fréjes». 

JULES CLASKIN, «Airs di flûte et autres poèmes wallons,» 
édition critique, par Maurice Piron, Liège, Société de Langue et 
de Littérature Wallonnes, 1956. 


Il est trop tôt, peut-être, pour dire ce que la poésie dialectale 
doit au liégeois Jules Claskin (1886-1926). 


Ce cœur tourmenté a tâché de traduire sa souffrance dans 
des vers qui, nécessairement, devaient rompre avec la manière 
habituelle, toute en explicitation. Il fallait, pour sauver le 
monde mystérieux du poète, une lyre discrète et une âme 
étonnamment intelligente de son mal caché : 


Qu'éstez-v' à djusse... 
Vos qui d'hoüve é fond d' mi-minme 
Dès mots doüs come dés bâhes? 
On ne saurait assez remercier Maurice Piron d'avoir mis au 
point, au prix de quelles minutieuses recherches, l'édition d'une 


ceuvre qui compte parmi les plus hautes de notre littérature, 
et dont l'originalité s'impose à chaque page : 


Cès-là qu'ont sú leti dèstinéye 

Come in-ètèr'mint, 

Tot strindant d'vins leûs mains 

Li dièrin bouquèt d' fletirs di leti binaméye; 
Cès-là qu’ n'ont trové so leti vóye 

Qui l’âbe-coûte-djôye (1) 

Et, d'vant d'èsse djonnes, 

S'ont racrampi so leti ponne; 

Cès-là qu'ont dispièlé tot P grand tchap'lèt dés 


lames 
Et rindou l’âme 
E blamant d' letis prumirès-amoûrs; 
Di zèls, li mwért ni tint d'zos 'ne pire 
Qu'on cwi (2) d' potissire, 
In-oné (3) 
Et, come on rodje crahé, (4) 
Гей сойт! 
A. X. di 
(1) L'arbre de la joie courte. 
(2) Cuillerée. 
(3) Anneau. 


(4) Escarbille. 


Pon d'tauve, 
Pon d'geulton, 
Pon d'dicausse, 

LES CAHIERS WALLON 


Li Fwère di Mouchons °? 


Li fwére va cominci... 
Après nware bije bon solia. 


A quwè sondj'nu-t-is tos ces tila en s'pormwinnant 
dins les picintes di nosse pàrc Josafat? 

C'est dimègne audjoùrdu et come  maurdi c’est 
quénze d'Aoüss' on s'dit qui d'mwin c'est co Semdi! 

En plin Aouss', li premi aprés l'fén déle guerre, pad- 
zos l'solia fwart rilüjant qui v'z'asbleuwi, les sotés tiès- 
sas batt'nu l'berloke. Les idéyes sont diccuzeuwes : 
Quand r'vairè-t-i li djou ou qu' nos pórans mindji à 
nosse fwin? Bon solia vos nos rindoz l'espwér. 

On d'vise adon di с’ qui manque co : do laurd po li 
ptite salade; les solés qui bauy'nu; les moussmints. 
C'est l’vrai qu'nos ratindans come li tchét après l'soris. 
Ah! on n'z'a tant rabatu les oréyes au Posse : pacyince! 
Coradje! nos arivans avou des batias... èt tot c'qu'i faut. 

Si v'z'aviz l'maleür di dire po l'momint qu'i faurè co 
ratinde sakants mwès po yesse aidi, vos vos friz èfortchi 
les djins sont-st-insi! 

Mins po l'momint li stwali est si clér, li solia si doré 
et si tchód! Rapairi pa in bon vint, on s'sint pus con- 
tin; on roviye qui dwmin póréve yesse fwart nwar... On 
n'sondje qu'aus bias costés di nosse pòve pitite viye. 


En rwaitant l'solia qui spaud su terre si boune tcha- 
leùr rifyant biesses ét djins, li ciél si bleuw, si grand, 
on s'sint presse à criyi : Mon Dié come c'est grand c'qui 
v'z'avoz là fait, come c'est bén adjinci! 

Quén baguéte qui v'z'a falu po mette tot ca en mouv- 
mint. Riconéche tot c'qui nos véyans autoü d'nos, c'est 
fér l'pus grand des akes di fwé. Dins nos miséres nos 
duvrans co sovint riléver l'tiesse po vo d'mander di co 
t'nu bon po z'aurder nosse coradje, 

I gna tant tant d'cayaus ét d'wartiyes dins les 
tchméns. Li maleür sabat sur nos, come dins l'timps, li 
bidet au tiradje au sórt. Les djins d'meür'nu sovint 
soürds come des pots, à l'plint» do cénque qu'est pris; 
n'est-ce nén adon qui faut rwéti au wòt! 


L'idéye si réfwarciye en waitant li nüléye di mou- 
chons qui s'éléve dizeü l’pârc; aprés in tou d'zeü l'Ma- 
roni qui nos conichans bén, li binde plonke tot dwét su 
l'Cénquanténére. Les djins ont bachi l'tiesse, po z'achè- 
ver leù pormwinnáde. 

Ah! s'is vèyén'nt cu qui s'passe dins nosse bia rédji- 
mint à plumes qui plonke dèdjà su Auderghem. Rin- 
djis èt bén nipés, quén bia côp d'ouy' pa d'zeu. Vo lès 
là ë l'air po l'prémére étape di leu grand voyadje; i gn'a 
po scwère a éne rivuwe, 

Tot set, prèmi, c'est «L'Aiglon» nosse-t-agace sècrè- 
tére; quate di ses maseürs, ossi bèles qui bén tatchiyes, 
sont rindjiyes padri lèye, èles fêy'mu sondji a des tam- 
bours-sapeurs da Napolèyon si fiérs à Sint Fouyén. 

Su Ptwésyinme ligniye, c'est l'Cardinàl qu'est dins 
l'mitan rilüjant come li «Prince Charmant». I n'li man- 
ke qui des Blankés guétes èt in sâbe à s'costé po qui 
fuche in bia Mousquétére. 

Su l’Gauche do vi maisse is sont-st-à chîje : deüs pen- 
sons récréstés, deüs maules di canari avou deüs au d' 
dibout. A s'dwéte, chis bauchèles. Li prémére nos l'rico- 
nichans, c'est «Frénguéte» qu'est vneuwe avou s'ma- 
seür. Li mayeür a prométu d'les câzer. Ossi inoncintes 
qui «Micaéla» apwartant l'lète à s'cousén dins «Car- 
men». 


Adon, deüs faubites à nware tiesse qu'ont po vigénes 
deüs nózéyes pitités mazindjes. 

Padri, si t'nant come des valets d'boune maujone, 
c'est quate gros sauverdias à tiesse plate ét nware qui 
clóy'nu les rindjiyes. 


Lès òtes «pèlèrins» süv'nu, sémés su in d'méye sèke; 
ène diméye douzinne d'arondes féy'nu l'Police autou do 
ptit camp-volant qui, bén tapinés sont capábes di fér 
brinmint des djalous, 

Di timps-in-timps, in cóp d'chouflet po r'prinde alin- 
ne sakants munutes, tantia qu'au d'bout d'éne eüre is 
ont sautlé Wauve ét Otigniye. 


19 


Quand l'fameüse nwéye a sti rconeuwe, on z'a plonké 
su in d'méy tou, en s'astapant on n'étindéve qui des 
ramadjes di contintmint. 

Sakants mots do sécrétére féy'nu l'toü éture zèls. On 
taudje ène eùre mins on mougn'rè dins twès bon quarts 
d'eüre; en ratindant... «liberté»! Is n's'é l'ont nén fait 
dire deüs cóps, abiye dins les campagnes. 

Mins l'Cardinal a t'nu tote si rindjiye... Ene munute, 
venez avou mi à l'ombe, dji vos déré éne pitite lécon. 
C'est qui faut qu'vos seüchije vo t'nu si vos vloz yesse 
cázées ét bén tchaire à mwinnadje. 


Nos n'frans nén come les djins qui mintich'nu su 
l'Adje qu'is-ont, qui mèt'nu li tchapia d'leu cousène ou 
qui sfêy'mu pu ritches qu'is n'sont. Ca n’vout nin por- 
tant dire qui faut catchi ses bias costés. 

— A vos, pénson favori; vosse bèle vwès n'sufirè nén. 
I faut aprinde à vo tnu; mètoz l'tiesse éne miète su 
l'gauche, adouviez bén fwart vosse-t-ouy, n'eüchiz nén 
seürmint рей di rwaiti les curyeus. 

— Et vos mi p'tite, in pau d'franchisse; vos ploz 
vo rècrèstér, tchaurnéye come vos-astoz. Abutouwez-vos 
a l'riwaiti dins les ouys, ca vairè tot seu. 

— Faubite! on sèt bén qui v’ z'astoz djoliye; l'ouy vos 
l'avoz d'jà fwart lüjant, éne miète di tneuwe ni pout 
vo fér qu'do bén. 

Li lèçon est fwart longue, èle sërë méteüwe à profit. 
Tot din còp, ène aronde s'abat en tronnant des èles : 

— Què gn'a-t-i? Accidint? 

— Non, respond l'mésadji, c'é-st-éne  estaurdjiye. 
Ene faubite ni s'sintant nén bén, nos n' z'avans astapés 
come ca durét, avou s'maisse nos pinsans qu'éle s'apres- 
téye à ponre. Dji véns qwai vosse-t-avis. 

— Dijos aus spreuwes di tchwèsi place aurqwé, dins 
les fossés; d'afoncér l'potia po l'nid. Les ótes tot s'süte 
à l’tchesse aus strins, fouyes et aye; dj'arive dins dis 
munutes. 


L'aronde est djè lon. Quand l'Cardinal vairè, tot sërë 
presse. Li ptite, bén coradjeüse é-st-à costé di s'maisse; 
is pudront leüs rüches èt... à Гегасе do Bon Diè. 


Come i féve bon vikér, si des djins estén'nt tot paréys. 
Amon les mouchons, gna pon d'guerre ni di r'cuveu d 
contribucions; échéne on fét l'Aouss' en fyant paurt di 
frères sins jamais rovi d' s'aidi yin l'òte. 

Li moncia est ruvnu à l'mwéye po r'cinér; is scouyon' 
nu su l'dos des Namurwès : 

— I parét qu'on s'léve si taurd éle ville? 

— Nos leù d'mandrans, respond èn ôte. 

On brostéye co sakants munutes jusqu'aus deüs cóps 
d'chouflet adon c'est l'disdüs. On s'cheut, on s'brouch- 
téye, on lustréye ses plomes ét adon on sautéle é l'air 
en criant : « Vive Nameur po Tot». 

Chakin a rpris s'place. On passe dizeü Djiblous, pays 
des páréns ét d'Sint Wigbertus'. 

Li cóp d'ouy divént tote süte si bia! Dèdja les blankès 
vóyes si marquéy'nu dins l'Bwès, les brisés si cotwar- 
dant, Des bélés maujones avou des roudjés panes. Aprés 
voci Sambe, rilüjante come éne couléye d'ardjint; li 
tchmén d'fièr, les clotchis, li Párc, nosse Parc Marie- 
Louwisse, ossi bia qui l'est ptit. 

On comande in toü dissus l'Ville. Alons mouchons, 
voci l'Cité da Biétrumé Picar, Bosret, Wérotte, Dethy, 
Mandos, Loiseau, Pirsoul, Evrard... èt des Rèlis, les 
fameüs Rélis qui nos purdans po les capucéns des létes 
walones dèle Trape di Moncrabeau. 

Alons clotchi d'Sint-Djan! Caryon d'Sint-Aubwin! 
Cheyoz vos clokes! Vaici c'est nos òtes, vos comarades 
di Brusséle. Ay! Namurwès vos n'savoz nén à c'momint 
ci come nos ouy si brouy'nu ét come nosse coetir toctéye! 

Coq walon, disployiz vos éles po tchantér à fér triyan- 
nér les pus malades, A mwin, ou putòt, à tot rade, pas- 
qui ossi rade tcheüs au parc nos sérans amon nos-òtes. 

Nameur pays da Chope-Louis qu'a tant waiti à nos 
ptits boskétias, à nos bias cwéns déle Citadéle, éne si 
bèle broche po vosse twèlèt:. 

— Vive Tutank-Namen! 

L'arrivéye au parc ni s'pout nén racontér; is sont là, 
à l'afòt; tchants walons, musike di famile,... quén ré- 
cepcion! quén plaiji!... 


Inzemont — Li vi Jurau èt l'Limodje. 


Quand l'Cardinàl a yeù amwinrné s'binde di djonnes 
mouchons, jusqu'au ptit bwés d'Inzémont, i s'a fait 
codüre pau ses fréres d'itci, à l'tchabote di nosse vi dju- 
rau; d'aprés l'on dit i n'quite pus s'tehambe mins il est 
dméré ossi gaiy qui din s'djonne timps. 

D'abórd, nosse malade уйде si satch : ci còp-ci dj'sos 
pol'diale, dji sins minme qui c'è-st-ène question d'eüres. 
Djé l'ratinds l'garce, ti pous yesse seùr qui djè l'pudrè 
pau brès. 

Li Cardinâl, come in méd'cén, dimane à s'socon di s'lèyi 
sogni. Nos alans assayi di vos rólér dins des fleürs di 
sèyu; quand v's'aroz bén souwé, dji wadje qui vos 
dmand'roz po nos süre dimwin au grand rciné do Saut. 


Li djurau vout bén assayi. Evoye les pus fwarts à P 

Cinse do Grand Jule, dj'a tant atrapé d'chiques aus 
rwèjéns dins s'grand djardén; au d'dibout gna in gros 
seücia, a fleùrs po l'momint, i n'costéye qui l'dèrang- 
mint. 
Do timps qu'on paute à l'tchesse, les deüs camarades 
s'ont espliké. Li vi a dispüs d'z'anéyes, ècrachi ses botes, 
ossitòt diskandji i porè, li chène-t-i, leù racontér listwè- 
re dèle limodje. 


Ni rniktéye nén Cardinâl, nos n'astans pus d'z'èfants. 
Ti sès bén qu'amon les mouchons, les partints si lai- 
rén'nt touwér po plu èlèvér leu famile; portant do còp 
qu'leà djonnes pol-nu fér por zèls ni pièd'nu-t-is nén 
leu parintéye? Tantia qu'is n'les r'coniront pus? 

A l'mwart, les-étinds-c' tchantér? Minme еп binde. 
A l'mème trove ène sakwè d'novia, fais les tchantér tor- 
tos, mins qu'ca fuche gaiy. 

Fais’ m'rire si t'wès qui dj'flauwis! Qui dj'riye en n’ 
n'alant. Dji compte su-t-yadresse po les t'nu presse 
d'avance. Fais’ m'rire. Ti f'ré fer m'fosse au pid di m' 
yâbe, po awon n'euche qu'a m'rivièssér, ossitòt rafrèdi. 


Les v'ci qui rivègn'nu dja avou leu séyu. «Mets- deùs 
bèlès-agaces come sogneüses, dji vous in bon lét; estant 
bén astoké, dji pòrè les vòye tortos. 


A Povradje! ossitòt rapaupi dji leù frè mi dairène 
confèrince. 


(A suivre) Oscar MOLLET. 


Voir les numéros de novembre et décembre 1956 et de jan- 
vier 1957. Dans ce dernier, il y a lieu de lire «Li niut s'achève» 
(page 13) avant «Advinez» (page 11). 

On novia èmon lès Rèlis 


Dialecte de Namur. 


One sitr'wète reuwe nin lon d'Sint Djan, 
Aviè l’mitant, one viye maujone, 

Qu'a vèyu Vdjoti gn'a bin dès-ans 
Marquant l'passé d'nosse vile walone. 


Tos lès Rèlis, on côp par mwès, 

S'i rachon'nu bin à leti z'auje, 

On cause vailà nosse bon patwès 

Chér à nosse cœûr, їой come опе Баије, 


Lès djon-nes sont dins letis p'tits solés 
Quand ilij'nu leûs powésiyes, 

C'ést ston momint deur à passér 
Divant lès rats d'l Académiye. 


Onk dès Rèlis, on bia crolé, 

Vos r'lève pa l’cinke avou lsorire; 
Ca vos chone drole d'ièsse ritoûrné 
Vos ë div'noz fréd come one pire. 
Ni roviz nin c' qua s'crit Boileau 
Cint cóps r'cominci vos t'ovradje 
Afiye i n'faut qu’on côp d'pinceau 
Po li donér one ôte visadje. 


On pinse conéche dés mots walons 
Qu'on potije bins s'satch' avou s'fortchète 
Mins gwa bramint qw sint'nu l'agnon 
Et qu'sont jusse bons po fé bèrwète. 
Mins si tot l'monde ë nw èst contint 
On novia song cotirt dins vos-win-nes 
Vos rodjichoz come on gamin 

Et vos z'éstoz payi d'vos pwin-nes. 


Maurice NEUVILLE. 


bi e 
L'Oradje 
š Dialecte de Godinne-sur-Meuse 
Les mouchons, pus nin onk ni tchante 
Et les z'aubes si racrapotnu; 


Li tchaleür est divnue pèzante, 
Noss timps s'machure, qui va-t-i v'nu? 

Ni volant nin ièsse dins l'achlée, 

Li solia a satchi l’rideau, 

A catchète i wéte à l'valée 

Bièsses èt djins r'mousant dins leù trau. 


Des gros nuadjes, coleùr di scayes 

Si dispétchnu en fiant des r'bonds, 
On pinsredve qu'i vont à l’bataye, 

Télmint qu’ féynu des rigodons. 


Dzo les côps d'vint, i clinsnu l'tièsse, 
Les vis grands plopes qui djèmichnu, 
L'alumwar, po z'anonci l'fiésse, 

Find l'ciél ë deùs, les côps s'suvnu. 


Li tonwüre ni taudje nin d'si mète 

I bouche ét ça rézone dins l’fond; 

L'éwe tché, stritche en fiant, à Vrawète, 
Pa-t'avau tot, des gros royons. 


Come on fistu di strin, l'oradje 
Vint do chéter on tchinne ë deüs; 
Dins les djardins, gn'a do ravadje, 
A l’valée, tot arive do dzeu. 


Quand l'grand Maisse, vélà à l'copète, 
Fét tant qui do volu s'mwéji, 

On s'sovint èt on les rèpète, 

Les bèlès patéres d'estant p'tit. 


Dandjuretl, contint di st'ovradje, 
L'oradje si rapauje, diretive-t-on, 
Po z'aler r'cominci s'carnadje, 
D'sus les payis on pau pus lon. 


L'nulée est iute, volè аиса s'passe, 
Asteür li solia est rivnu, 

Les z'aubes cocheüynu leùs fénasses 
Et v'là les mouchons qui r'tchantnu, 


L'Bon Dié a v'lu doner sovnance, 
Aus cias qui sovint l'roviynu, 

Qu'i n'pèznu wére didins s'balance, 
Nos n'èstans rin, faut bin l’ritnu. 


Georges BEAURAIND. 

Quelques poémes de Georges RENARD. 
Li vint 


Li vint 
qui tchoûle 
qui hoûle 
tot fant tronler nos pwètes, 
qui prind 
po tchèdje 
l'orèdje 
dès-amotirs qui sont mwètes, 
detir'mint 
groum'téye 
qui l’vèye 
qui n'passans dri nos f'gnésses, 
n'èst nin 
k'dühance 
po ’n’sance 
di djins qu'ont l'coür ognésse. 
I s'plaint 
fait l'mowe 
è l’rowe 
èt conte à totes lès pires, 
qui bin 
qu'mancèye 
qui prèye 
nos t'nans l'Páye prisonire. 


Pan dè Bon-Diu 


On bokèt d'pan 

on p'tit bokèt d'netir pan 

qu'a stu gangni come Dièw l'a dit : 
A Vsouwetr di voss’ front, 

Dès mains drovowes 

ladj'mint drovowes 

qui s'sitindèt 

qui pârtagèt 

come Dièw l'a dit. 

Pan dè Diâle 


On bokèt d'ór 

on p'tit bokèt d'vil ór 

qu'a stu trové so ’n’cwène di tére : 
hoyou fot dès Inférs. 

Dès pognes sèrés 

dès pognes lèvés 

qui s' sitroukèt 

qui з distrûhèt 

... èt Pdiále qui rèye. 


Consyince 


Ele èsteût là, so s'lét, avou l'air dè dwèrmi : 
sês lèpes, qu'éstit droviètes, mostrit n'nrindjèye di 
| [pièles; 
rispárdous so s'pwètrène, sès blonds djvés fi r'sórti 
li rôsèye blankihetire di sès frut's di bâcèle. 


Si-inmábe vinte prézintéve li fir pwéds di s'peür'té; 

sès lonkés fènès djambes èstit 'n'myète ployèyes, 

sès ládjés fwétes hantches èsti faîtes po tèmter 

li saint dès saints lu minme. Dj'ésteüs pus bas qu'si 
[dj'vèye... 


Divint l’broûlant dèzèrt, Готе quw'èst pièrdou, fi set, 
qui rote dispóye dès djoûs èt qui sins 'n-aler s'vèye, 
dilé Vflot d'ine clére éwe, si lait-i mori d'seá? 


Dj'a tofér oyou 'n'vwés qui, dri m'tiésse, tchante ou 
[préye... 

Mi coûr potchive è mboke ét tos més minmbes tronlit 

tot sórtant bin dotic'mint, so Vbètchète di més pids. 


, A 
L'Asile 
Quand dji sérés d'lé s'pwète, divant qui djn'áye tok'té, 
èle s'amonré so s’soû : Sès lèpes sèront droviètes 


èt sès-otiys sèront clérs, come on bai djoti d'osté; 
sês brèss's, friss's èt tot nous mi prindront po l'hanéte. 


26 


Ele mi dirèt : «Intrez, vinez v'z-assire à fed... 

— Si vwè coür'ré st-ó m/song', disquà m'coár, téle ine 
[blame — 

Magnis, si v'z-avez faim, buvez, si v'z-avez sei... 

— Et sés djéss's séront doûs, doûs come dès djéss's di 
[mame — 


Sè p'tités fwètès mains pwétront, disqu'é horé, 
li grande flouhe di pinsèyes qui m'kihagn'tit l'cèrvé, 
lès canayès louketires, qui m'toumit so li scrène. 


Ele mi bâh'rè so Vz-otiys, èt pwis, s'mètant d'lé mi, 
èle aspòy'rè m'visèdje inte lès frit's di s'pwètrène, 
èt dji m'edwèm'rè là, come l'oühé dwème ë та. 


Les-efants s'inmet 


Lès-èfants s'inmèt 

min 'n's-èl dihèt nin 
leûs-oûys seûls djâsèt 

qwand s'djondét leûs mains. 
Il-ont dès sorires 

franks come li nateûre 
leûs-âmes sont lèdjires 

letis pinséyes sont petires. 


Lès-èfants s'inmèt 

min 'n'sèl dihét nin 
leti coûrs si loyèt 

sin houmer lès vints. 
Letis-amours sins vwèle 
c'èst come si Vairetire 
so l’tére qui s'troubèle 
sèméve sès louquetires. 


Lès-èfants s'inmèt 
min "msel dihèt nin 
sol'boke is s'bühét 

èt "m'si d'mandèt rin. 
Po d'zeti lès bârires 
qu'èneûrihèt Vvèye 
leti sondje di loumire 
tot blank s'ènairèye. 

Lès-èfants s'inmèt 

min 'n's-èl dihét nin 
leti cir èst tot près 

èt ca djinne lès djins... 
Mágré lès man'ciyèdjes 
lès narènes picèyes 
lès-èfants d'l'orèdje 
s'inmèt d'zo l'nüléye. 

Si lès djins dè monde 
s'inmit come vos-autes, 
èfants, quéle bèle ronde 
qui nos f'ris Vtièsse haute! 


Georges RENARD. 


Emacralé 


Li vie Frôsine est grande et strwète; 
On n'è l'aconte qui quand faut bin; 
Ele rote todi l'tiésse à bachète 

Come tote jin-néye divant les djins. 


Est-ce-t-i possipe qu'i gn'a des lwagnes 
Quis crwèyn'nu co atis grimancyins 

Et qui s'sègn-nu po one aragne, 

Ou bin tron-nu po detis còps rin? 


Li pôve comère qui passe si vôye, 

On l'vwè èvi dins nosse amtia; 

Si èle achtéye, on prind s'manóye 

Qu'on tchaûke à patirt dins on can'tia. 


Et si l'éfant d'à one ou Póte 

Ni rote min co ou n'divisse nin, 

On s'dit tot bas qui c'est l'difaüte 

D'à с sórcire-là... qu'c'est léye qu'è l'tind! 


Les vatches d'à l’cinse vont disloyies, 

Li via d'à Téche a тай toûrné 

Et totes ses pôyes ont iu l'pépiye. 

— Téjov-v', vol'là! «Frósine... fé mwé» — 

Quand dj les ètinds catiser d'macrale 
Et des bièstriyes qu'èles-invent'nu, 
Dji sus malate et dj'aüsse les spales; 
Li mia à fé, c'est d'toürner s'cu. 


* * + 


Vos sèroz frèche, vinoz à ute, 
Wéz one tchyère, achitoz-vos, 
Ca i n'vint nin à cing minutes... 


Ele ni dvisse nin atitrumint qu'nos; 
Ele bwè et mougne tot fin parèye. 
Ses mwins su s'chou, èle ni bronche nin... 


— < Dj'm'èva, c'cóp-ci, i n'tché pus rin!» 
«Dji n'vos tchèsse nin... quand vos vloz, m'fèye!» — 
Et èle s'aboute di timps-in timps. . 


Gn'a rin d'contraire didins mes djotes, 
M'corti est bia, t’tafé vint bin. 
Т"? as qu'à vnu voûye qu'énés carotes!... 


Est-ce ome idéye? Nom-na portant, 

Ca, si dj tins bin, gwa one apéye 

Qui dj' n'uche véyiu Marie Gros-Djan! 
L'est timps qu’èle vinche cwére si covéye! 


«Tins! là Dèric! On n'ti vwè pus! 

Vins votiye li via, come i profite!» 

«Dji sus prèsssé, nin aûdjoûrdu!» 

— Qu'est-ce qui gn'aûreûve qui va si vite? = 


Li chèle di crosses est co su l’meur; 
Est-ce qui Gèlique rovi do l'printe? 
Dispòye li timps èles vont ièsse seurs; 
Ele les fürléye, pus ca s'vint plinte! 


«Hé! on n'dit pus bondjou asteûr? 
T'ès bin appris, sacrè ptit drôle!» 
L'èfant m'rawaite tot èwaré, 

Pus pète one coûse jusqu’à li scole. 


Gwa les gamins ci t'anéye-ci, 

N'ont nin co vnu à mes grásales! 
Portant dji n' les traque nin at diale, 
Et gwa 'mutan qui vont poári. 


Por mi, i gwa pupon d'marayes, 

On n'vwè nin minme on татайӣей! 
Dj'n'a nin portant ristopé Paye 

Et с n'est nin mi qu'él zis frè peti... 


Marya todi qui fé matigaye, 

Dji n'sé родиё qu’ dji т plé si тай. 
On n'ati pus rin dissus m'pavéye, 

On n'toktéye pus à mes câraûs! 

Siya, tot l'minme.. C'est ston roûtia, 
Li bije somadje dins mi tchminéye, 
L'uviér est là, soûrnwè, boûria : 

Dji mva rtoûrner m'batch di cindréye, 


Is-avornu come des bolèts; 
Ca m! restchaûve tot d'les votiye binaüjes. 
. Dji rchoneretive tant añ Rècolèt? 
Gn'a minme one tchawe qui prind ses atijes, 
Tot catotirnant, pus, sins facon, 
Potche, en kwakant, dissus mi spale, 
Dji sins, dins m'dos, on grand frûjon! 
Dji ravisereüve à one macrale?... 


Vas-è, nwire bièsse, mouchon d'maleár, 
Achève ti sogne, crève mes detis-otiyes. 
C'est mi qui trôn-ne, qu'a pet, asteûr 
Tchinisse iértchi dins les bèrdoûyes. 
Est-ce qui c'est mi qui d'visse tot wô? 
Ele m'a bin iu li vie sôrcire! 

Ses-laidès gráwes terwal'nu m'có, 

Et d'contint mint, dj è Vètind rire! 


Alexandre BODART, R. N. 


Ene Fauve du Baron d'Fleuru. 


Lès deûs pénsons 


Detis bias mouchons passéne a l'copéte d'ène tindriye 
In blanc-djon-ne, in rbatu; 
Mins l'djon-ne éstéve tièstu; 

T vouléve s'asstaurdji pou dansér in quadriye 

Avou ls-autes mouchons 
Qui wèyéve d'au lon; 
Mins si vi compagnon, qu'avéve fét toutes lès guéres 
Lyi dit : < I faut m'chotiter, n'diskindoz nén su l'tére!» 
Et l'étrin-nant il l'émwin-ne su ène-âbe 
Au bôrd du tchmén 
L'tindeti lès wèt passér a sn-néz, a s'bübe 
Dins s'trau d'lapén. 
— Pouqwè n'avons nén vlu qu'dj'èvaye pètér n'divisse 
Avou lés-autes mouchons qu'nos wèyéne dizous nos? 
— Pouqwé, li rèspond l'vi, chotitéz bén apurdisse, 
Et mètoz a profit cu qui vos-ètindroz. 
I gn'a la dins Vgayute, bén catchi pau z-ès couches 
In tindeûs aus-aguéts, ratindant, rén nè l'touche, 
Nè l'distrét. Si des mouchons èvont a Vcopète, 
Pou fé l’fèl, djibotér, 
Crac!... I satche su l'tirant, èt vos fioz Vpirouwète, 
Rascoudu dins Vfilé! 
— Pourtant, li rèspond no blanc-bètch, 
Dji lès wè bén sautlér, dji lès-ètinds pingnetér! 
— No ptit, vos n'compudroz nén mètche. 
Nos fréres qui pignetéynu drola, sont culotés. 
On lyeti-z-a mi dès-amburtales 
Pou lès tnu prijonis; qué cale! ? 
Choûtéz, d'au lon, lès pauves tchouktetis 
Dins Vèguinwè, lès maluretis. 
— Téje-vos, pou s'fé prinde faut yèsse bièsse, 
Fwèbe di pènas èt rén dins l'tiésse; 
Et dji m'vas vos moustrér qu'on s'fout bén du tindeti!» 
Au d'dizet dè l'tindriye, vè-le-la qu'i passe, rapasse, 
Et pou bén lyi moustrér qui sét bén çu qui s'passe 
Dins l'gayute, en pignetant 
Lé tchér' in mwé dmi-franc 
Su l’néz du mésse tindeû. Mins c'ti-ci qu'rén n'disrindje 
Done in còp d'élèwè tout djusse au bon momint. 
Su l'cóp Vvantard pièd l'tiésse èt come èn-énocint 
Tchét dins lès filés... Houp! Li tindeû tént si rvindje; 
Lès deûs pans sont 1'lèvés, 
No pauvre pénson scroté!... 
Li vi rbatu pétant èvoye, ramadje : 
«Au ratchatcha batisse kowitch vi djeû!» 
Qu qui vout dire didins led bia lingadje : 
Choûtéz lès vis ét vos n'séroz nén уей! 


Henri PETREZ, R. N. 


si 
Li sorire 


Un sourire cotite bien moins cher que 
l'électricité et donne plus de lumière. 


(Dialecte de Namur) Abbé Pierre, 


Si sorire c'èst l'âme do visadje, 
C'ést come one piciye di solia; 
C'èst come dèl simince di coradje, 
Come one saqwé qui r'mét d'nivia. 


Li sorire c'èst come one lumiére, 

C'ést l’èspwêr qui nos dit bondjou; 

C'èst come di Vaiwe qui stritche tote clére 
D'on sotirdan au mitan dès broûs. 


Li sorire c'èst come dèl ritchèsse, 
Do boneûr qu'on sème à plin-ne mwin, 
Li djôye qui nos done sit-adrèsse, 
One aronde qui passe dins l'bon timps. 


Li sorire c'èst come one blaméye 
Oûsqui nosse cœûr pout s'richandi. 
C'èst l'mwaije umeûr qui fait kerwéye 
Quand èle vint po nos disbèli. 


Li sorire c'èst come one priyére 

Qui nos-aide à pwartér nosse crwès; 
C'ést-st-one èplausse su mos mizéres, 
C'èst-st-one ofrande faite au Bon Die. 


Edmond TILLIEUX, R. N. 


Padje d'istwère 
(Dialecte de Biesmerée) 


Lès viyès pires di no payis, 

Moûdriyes, mais plènes di no n-istwère; 
Qu'sus chaque cayau gn'à те pádje di glwère! 
Pouqwé faureut-ÿ lès r'niyi? 


In vi clotchi qui P crwès barlaudje; 

In рейр à créchu deos sès metirs! 
Pour li Puche est toudi au laudje; 

Pou lès djotis d'pwènes come di bouneûr 
C'èst dés pires di no chèr payis! 

Dji n'saurets jamais lès r'niyi. 


32 


In vi tchèstia sins twèt, sins uches, 
R'fachi pa dès ronches, dès moussès, 
Pac’ qui... souv'nance dou timps passè. 
D'mère toudi fyèr si vi ди? fuche, 

П a disfait bén dès ârméyes; 

Г sa foutu di mwints grands rwès; 

Il est là disptis dès anéyes 

Dranè, distrüt mais toudis drwèt! 
Chérès viyès pires di no payis! 

Nulu ni saureut vos rniyi. 


D, NIHOUL, -R. N. 


Trèpautche 
(Dialecte de Moustier-sur-Sambre) 


Gn'avèt dèl plouve, gn'avèt do vint, 
V's-aviz vosse mwin po r'potissi l' mène. 


Et dj'a cachi après vos-ouy 
Sins lès trouver dès-etires asto. 


Et dj'a cachi après vosse cœûr 
Al dispairéye fot dèl maujo. 


Gn'avèt dèl plouve, gn'avèt do vint, 
V's-aviz vosse pwinne po r'poüssi P mène. 


V's-aviz vosse cwür po vos catchi 
Et vos deûs mwins po r'potissi m cwár. 


Et dj'aréve vlu r'kérdji li stûve, 
Mins V chije èst yute èt c'ést d'azárd. 


Em. GILLIARD, R. N. 


(1) One trépautche : cloison. 


Pon d'tauve, 
Pon d'geulton, 
Pon d'dicausse, 

C.C.P. 7956.97 «Les Cahiers wallons», 95, rue de 


LES CAHIERS WALLONS 


Mècrèdi dès Cindes èt Carème 


«Nos-alons fé lès vótes lèvèyes 

pac'qui c'èst djène : 

c'ést 'mècrèdi dès Cindes 

èt l'Caréme comince audjotirdu.» 

C'ést Moman qui d'djeut ça quand nos rrmouchéns di 
scole. 

Et sul tchèyère tout conte li stûve, 

li pausse léveut dins l'grande cass'role... 

On z-aleut fé lès vótes lèvéyes 

èt nos nos-è r'lètchéns d'avance : 

toutes tchaûdes, avou dou suc di pot, 

gn'a-t-i "ne saqwé d'mèyeü? 

Dijèz mèl” pau! 


* 


Dins l'grande paile, acrachiye d'ène glimiote di sayin, 
awai 'ne cawéye di pausse qui tchai, 

qui s' sipaurd t-avau Р fond, 

èt qui chile èt qui frile... 

èt qui sint bon..., si bon, 

qui ca vos kakiye lès narènes 

èt qui l'aiwe vos-è vént al boutche! 

Awai qu'on r'toûne li vóte, dorèye come ène mèdaye! 
Awai qui vol-là cite, astetire! 

Et qu’on Vmèt sul voléte... 

Nos n's-agrancons d'djà dél sayi; 

mais faut ratinde qu'i gm'eüche sacantes 

divant d'sondji à z-ataquer... | 
Ene miyète di pacyince, lès cousses! 
Dins l'viye, 

i vos faurè mwints còps ratinde 

èt fé Carème bén maugrè vous. 


* 


Bénissez-nous, mon Dieu! 

Et bénissez lès-aliments... 

Lès-ouy rilüyneut d' binauj'tè. 

Come ça cheune bon! 

On n'plaint nén l'suc di pot qui fait come ène dintèle 
sul coutoûr di nos lèpes 

èt qu'nos r'létchons, come bén dè jusse, 
pou qu'i gm'eüche rén qui s'pièda... 

Nos r'sotchons "ne deüzyinme vóte... 
Avou deüs moufes paréyes, 

di crésse su li stomac', 

on póra n'n-aler conte li vint! 

Est-ce coulà fé Caréme? 

On sowwaitreut qausu 

qui c'djeu-là dûre toufére, 


* 


Avéz r'márqué 

qui gwa nén ien dèl binde 

qu'a rafacè di s'front 

li p'tite crwés qu'no Curé l'y-a fait avou dés cindes 
tout d'chüte qui mèsse a sti finiye? 
P'tète qu'i vôrént l'aurder 'squ'à Pauques 
pouz-awè Vtchance d'aler din-ner, 
c'djod-la, 

avou mossieà l'Dwayin? 

A g'bon timps-là, 

on nos l'aurent bén fait acrwáre; 
audjoûr'du, on n'creut pus à rén. 

Et lès carèmes d'astetire 

n'ont pupont di r'chonance 

avou lès cias dou timps passè. 


* 


Vos souv'nèz co 
qu'lès vis grands-péres d'adon, 
qui leti pus grand plaiji c'ésteut d’ tèter let pupe, 

dlént mète leti tchak'riye à pont 

li djoù dou Mècrèdi dés cindes 

pou nèl riprinde qui l' Sèm-di-Saint 
quand lès coráls, 

qu'apórtént l'aubènite, 

bauyént, 

à fèyant crin-ner leûs raguètes : 
«nos v'nons tchèssi P Carème èvoye!» 


* GISERI 
Li Sém'di-Saint, pou lés vis-omes, 

n'ésteut-ce nén ien dés pus bias djoüs d' leù vicairiye? 
Est-ce qui cd n'valeut nén lès pwènes 

di djènér quarante djoûs d'asto 

pou plu viquer 'ne djotirnéye 

come ci-tèl-la? 

Adon, 

faleut lès vèy bourer leti pupe 

avou l'min-me plaiji qu'èn-èfant 

qui s'amuse avou sès cacayes... 

èt fé feumère à doube 

à n'pus sawè s'véy au triviés! 

N'alé2 nén crwûre qu'on Vs-uch'tineut 

pac'qu'i fèyént toussi toutes lès djins dèl maujon : 
on compèrdeut qu’ l'avént іей ausse 

di d'mèrer quarante djoûs sins satchi su leti pupe... 
èt pwis, on z-aveut dou rèspèct, 

en tout cas, bran-min pus qu'asteáre, 

pou lès viyès djins qu'èn-n-alént su leti déclin; 

on n'aureut nén fait me sóte ou l'aüte 

sins let d'mander consèy èt sims chire leüs-avis, 
рас qu'on z-aveut те fiyate aveále dins cu qu'i d'djént 
C'ésteut d' djè ráre 

quand i n'tchik'nént jusse. 

Dire qw'audjotirdu, 

faut n-n-aler amon lés sauvádjes 

pou r'trouver l'min-me rèspèct pou lès Vis d'leüs tribus! 
Et pouc'qui dj cause dès vis, 

faut co qui dj'dije 

qui, d'vant d'aler coûtchi, 

il-èstént lès premis 

a s'asgligni 

pou rèciter acheune lès pâtèrs di Carème. 

Avou lès cènes qu'on dijeut d'abutude 

gn'aveut d'abórd pou те dimèye-etire 

divant di s'rastamper. 

Et si, l'timps qu'on lès d'djeut, 

il ariveut 'ne saqui, 

Pcia qui moucheut 

s'asgligneut sins mouf'ter 

èt m si r'lèveut quw'avou lès-aûtes. 

-Et gn'a nèlu qu'aureut trouvé ca drole. 


* 


Eyu sont-éle asteüre lés maujonéyes 
éyu, qu' dèl chije, 

on dit co lès pâtèrs acheune? 

èyu qu'on rècite co lès pâtèrs di Carème? 
éyu qu’on fait cor-à la lète 

си qu'on dèvreut fé pou c'timps-là? 
Prind-on co l'timps d'fé in p'tit signe di Crwès? 
On coure, on chore après l'boneür 

èt Г bonetir, pou bran-min, 

c'è-st-ène auto, c'èst lès plaijis, 

c'èst viquer l'mia possibe 

sins risquer di s'fouler... 


* 


S'on sondjeut bén pourtant 

— ét l'Caréme est fait pou coulà — 

qui l'viye wèst qu'in passád;je, 

èt qu'in djoti, p'téte dimwin, 

i faura lèver l'guéte pou z-aler rinde sès comptes, 
tarmètant qui l'carcasse ira ройті dins tère, 
jusqu'à с qui d'mèr'ra d'nous 

ni s'ra pus qu’ dèl potissère! 


Memento homo quia pulvis es 
et in pulvšrem reverteris! 


C'ést c'quon nos-a rap'lè t-t-aleüre 
quand on n's-a fait ène Crwés sul front 
avou dés Cindes. 


6 mars 1957. Em.-Jos. PIRET, R. N. 

A Scole 


QUAND LES MAISSES ALENT MECHNER! 


Do trèvin 1845, combén gn'avait-i nén d'comunes, 
dins l'djonne rwèyaume di Belgique, qui n'avént co 
pont bati di scole? L'instruction publique, dins nos 
campagnes, estéve cor à l'fachéte... 

C'estait l'eas à Farjole. Les gamins qui ratindént 
l'Adje di fé leüs pauques alén-aprinde leüs lètes ét les 
quate régues dilé Djan Didine, in cultivateür qui d'mè- 
réve dins li d'zeüs d'li Ptite Pièrère (1) èt qui passait 
pou én'ome avanci. 

Les lécons coumincén-aprés l'rauyadje des bétrâles 
ét durént toute li mwaije saison.-Coustindje : in dmi- 
franc à l'anéye, les «èlèves» estant t'nus d'apwarter, 
chaquin à s'toü, di gwè tchaufer l'tchambe di scole pou 
l'djoürnéye. 

Si pus grand plaiji, à Djan Didine, c'estéve d'oyu 
d'viser francés. 

Li-minme, avou ses gavios, i n'si siérvéve jamais qu' 
do paurler do payis, dins s'conversátion come dins ses 
esplicátions. 

Mins apurdéve-ti qu'in voyajeür di comérce estait 
d'passadje o viladje, i n'balzinait wére pou distèler et 
couru au boutique atauchi 1 monsieü dal vile (2), 
chance di s'ètertinu éne apéye avou li dins l'lingadje da 
Voltaire. 

* 


C'est qui n'estéve nén l'preumi v'nu, Djan Didine! 
Avòs l'idéye qui pou fé l' dictéye, par égzimpe, il eüche 
jamais yeû dandji d' douvié in live ou l'óte? 
I douvié tout boun'mint l'uch del coü ét, tapant di 
d'sus P sou s' vuwe à l'air... coumincéve à dicter : 
— Le temps est gris... in pwint. C'est vent d'Ecosse... in 
pwint, Nous aurons de la pluie... avant le soir. In pwint. 
Oyi, oyi, dji vos-òs : l'instituteür d'audjoürdu èst-èn' 
óte lapén! 


(1) Li maujone a s' pégnon à reuwe. 
(2) Les comis, come on d'jéve adon, fiént leüs toürnéyes en 
rèdingote, avou l'tchapia bûse, 


38 


Admètans. Ni rouvians nén, seül'mint, qu'on z-a yeü 
cint-ans pou l'mète à l'pàdje et qu'on li-a bouré dins 
les mwins d' l'ouvradje tout fait. Oyi-da, des-ouvradjes 
faits esprès pou ses aujminces, èwou qu'i trouve des 
sèriyes di problèmes avou les solutions, des drigléyes 
d'ègzercices pròpes a vos disloyi l'linwe ou a vs alaurdji 
l'ètindmint èt, pou l'dictéye, des mèssadjes si bén com- 
binés, dòsés avou tant d'sogne (sciyince èt malice ma- 
chiyes èchène) qui l'ome n'a pus qu'a les sèriner a ses 
scolis d’après l'numéro d'leü «division». 


Tout est fait d'avance, présse à yesse sièrvu come, 
èmon l'fármacyin, les spécialités. 


Avou mwins' d rüches, li maisse di scole di no timps 
rascoud pus d' fautes dins les dvwérs ét l'apoticaire pus 
d' caurs é s'ridan. C'est là l'progrés. 


* 


I nivait d'bije, ci matin-là. C'est vos dire qu'i fiéve 
ene frèdeû d’ tchén. 

Asto do gros feu d'bwaches qu'i v'nait d'alumer, 
Djan Didine, ratindant les éfants, rimplichéve si pupe 
à couviéte d'in toubac di s' corti qui n' sintait nén les 
pas-d'anne. 

Les gavios arivént, yin ou deüs au cóp, et s'vinént 
г'сһапаі autoü do towè. In côp si ptit peüpe rapaupyi, 
— i n'manquéve qui l'grand Mangon. c'ti-là, justumint, 
qui c'estait s'djoà d'pourvu au tchaufalje — Djan done 
li signal d'ataquer l'lecture. 

Li live passe di yin à l'óte. Gn'a des pus adrèt' èt des 
pus loûrds, ca n'va nén todis tout seû. Li maisse dwèt 
mwint cêp aidi l'apurdice, si vout qu'tout l'monde ей- 
che si toà d'vant Гейге do cárcul. 


Mins ула qui luch si tape au laudje. Din-éne oufléye 
di blanqués flotchiyes, intére Mangon, li rtardataire, 
si barète satchiye su ses-oréyes. 


— As’ apwarté des bougnèts, Mangon? lyi d'mande- 
t-i Djan Didine, 

L'arivant ride su ses chabots èdaglés d'nive èt s' ra- 
chète sins responde — a-t-i oyu? — timps qui l'gamin 
qui sawe dissus l'fráse à lire rèpète, en distatchant les 
silâbes : 


— A-sa-pwar-té-des-bou-gnèts-man-gon. a 
Ca èst-i su t'live? criye-t-i l'maisse. 

Et l'èfant, qui n' sét pus qwè, di s'riprinde : 

— Ca-ès-ti-sut-live... 


E. DOUMONT 


“Dji Tchante ,, 


A Jean Ratmés 


Powéte, dji n'saveüs nin qui m'aveüt dès-autes tchants 
qui lès cis dé p'tit réwe, dés-oühés, dèl nateáüre; 
longtimps dj'a stu hossi, divint més sondjes d'éfant, 
par li tinrüle züvion, qu'n'aveüt wâde di m'kiheüre. 


Dji ^/saveüs nin qui l'véye aveüt mèsâh' di pleûrs, 
qu'ine djin n'valéve nin l'aute, qui n'aveüt deûs priyires, 
qu'ine boke poléve catchi l'pwèzon d'vint sès sorires, 
qu'ine main, qu'ésteüt fièstante, poléve sémer l'maletir. 


Min, qwand vos m'avez dit, poudj'aveür ine dotance? 
qwand mès-oûs ont vèyou pou-dju dont fé l'égwance 
d'èsse soûrdo, d'èsse aveüle, ét di n'kinohe qui Mi? 


Dji saye dè rat'ni m'pène, ашата d? èl sins trop mètchan- 
` [te, 

min, c'èst lèye qui m'èmonne, dj'èl süs, dj'èl süs, èt pubis... 

Al'wáde di Diu, d'Sainte-Báre èt d'Saint-Lind, dji 

| tchante 


[T4 so ` 
Dji Rèye,, 
Mi pène, on p'tit papi, mi laide djaive â solo, 
dji rèye d tos lès timps. C'n'èst nin d'lu, c' n'èst nin d'vos 
Quand mès-otiys sont mouyis, c'n'èst nin avou dès lames, 
c'èst qui m'coür sa trompé, qwil-a mâ compris mi-âme. 


Li doletir m'a notiri di s'lècé dotis-amér, 

èt dj'a sofrou longtimps, dj'a k'nohou l'désèspwér : 
tos lès cagnésses cawyiés, qu'ont sûrdi so mès vóyes, 
di més pids ont würdé dés grandés ládjés róyes. 

Min, dj'a vèyou l'grand tchinne, qwand vint l'árire- 
[sahon, 

kiheûre sès mwètès foyes, pwis ratinde dès novèles, 

èt, d'zo lès vints d'iviér, pâhûl mint tini bon. 


Dji sáye dé fé come lu, Dji n'inme nin lès quarèles : 
ашата l'orédje i m'sitrouke, po qu’ dji tome à sès pids, 
dji m'èlive dizeü s'tièsse, èt dji réye, po m'vindji. 


Georges RENARD. 


Musique de Jean Brennet 


Vos, mi ptit Viladje 


I 


Dji vos wès avou mès-oùys 

Dès preumis-ans di m'djon-nèsse, 
Quand pour mi ritjile, Arsotiye, 

Tout n'èstéve qui djès, carèsses. 
Quand vos ruwales, viyès maujos 
Mi parèchéne vrémint djoliyes; 

Qui vos campagnes, vos ptits richos, 
Esténe lès barières di m'patriye! 


Refrain 


Quand dji rintère d'in long vwèyadje 

Si dj' vos-énme mia mi ptit viladje 

A tout c'qui dj'ai vèyu d'pus bia au monde : 

Woûtès montagnes à blankes sipontes, 

Cièls toudis bleuws, mérs en јитейт, 

Viles, monumints, paradis d'fletirs, 

C'ést qu'au d'dizeü di tout ca vos n'èstoz : 
Mi ptit Fleûru, rén qu'vos! 


II 


Dji vos wès quand dins m'djon-ne cœûr 
L'amour batéve li bérloke; 

Tout rglatichéve di bouneár, 

Dj'éstéve ritche sins-éne mastoke. 

Ah! combén vos m'chèniz l'pus bia, 


41 


C'ést qu'dins vos meurs gn'avait pou m'plére, 
Cu qui rchandi mia qui l'solia, 
Lès bleuwès-ouys di m'preume comére. 


m 


Dji vos wès avou l'ésprit 

Qu'on-atrape avou n'blanke tièsse, 

Quand lès-ans vos-ont apris 

Qu'i gn'a pus djotis d'pwin-ne, qui d'fièsse. 
Après-awè tant vwèyadji 

Pou m'ripwèsér bèlmint, a mn-auje, 

C'èst rén qu’à vos qui dj'ai sondji, 

Mi ptit viládje pou yèsse binauche! 


Henri PETREZ, R. N. 


A. A 
Vijeriyes 
Dj'a rètèré totes lès vijeriyes, 
Lès bleuw sauros, lès vis moléns qui n' sièvenu pus 


Pokwè todi totirner conte lès-awiyes 
L'iviér èst dèdjà trop taurdu. 


Dj'ènn'avès m' s6 d' viker d' sovnances, 

Dj” ènn'avès m' só dès trop vis-aubes qui nos sto- 
Qu'on lès cotaye èt brûle à grossès banses [fenu 
Po lèyi crèche tot c' qui dwèt vnu. 


Et l'ome èst todi Р. minme qu'ayir. 

Nos P chotiterans rire èt braire, fé chonance di 
Nos süvrans l'eüwe qui zoupèle su lès pires  [viker. 
Estó dél vlu fé résculer. 


Dji m'ragranci 


Est-ce qu'i wèrè qw dj'a уей dèl pwinne 
Si P tchét mi r'waite d'on-air sondjaud? 


Si dj'a scrit s nom avou mi-alinne 
Et mi ptit dwét su lés caraus? 

Mins V tchèt cotoûne autot dèl tauve 
Et broke su Puch po otider l'vint. 


Pokwè li dire qui djèl ratind 
Pa-dri P fignèsse tot lonchant m linne? 


Faurè d'abórd qui dj douve li lampe. 
Dji m' ragranci dél vóy rivnu. 


Et qui s'achide èt stinde sés djambes, 
I m! chone qui dj Va trop тайтам. 


E. GILLIARD, R. N. 


Li p'tit richo 
Dialecte de Namur 


Nin lon éri di m'viye maujone, 

I gn-a vêla on p'tit richo, 

Qui ramasse afiye one tampone... 
Quand i ploût à tarlarigo! 


Mins trwès quarts do timps il ést saiwe, 
Pasqu'il a bau stinde si gozi, 

Gn-a nin seül'mint on filé d'aiwe 

Qui passe didins po l'ramouyi. 


I pwate li min-me nom qu'on'artisse, 
On-as do cinéma francais; (1) 

Mins c'ést bin ráre quand on 2-é d'visse, 
Portant... i s'lome ossi : l'Arquét (2). 


Dji n'pinse nin dire one canay'riye 
En v' s-apirdant qui nosse richo, 
Quand i faut qu'i wide si vessiye, 
Acoûrt pichi d'lé lès Djodjos. (3) 


(1) Pierre Larquey, artiste de cinéma. 

(2) L'Araquèt : Petit ruisseau qui prend sa source à Cognelée 
et vient se jeter dans le Houyoux, à Heuvy (Namur). 

(3) Djodjos : sobriquet donné aux Namurois. 

Ci n'èst nin qu'il aide biacóp Moûse, 

I nè l' fait nin montér d'on dwègt; 

Mins on n'sét d'nér qui sûvant s' boüse 

Et fé c' qu'on pout... c'èst fé c' qu'on dwèt. 


Edmond TILLIEUX, R. N. 


Li Djesse dèle Limodje 


Dins li ptit bwès d'Inzèmont, en plin mwès d'Aouss', 
in vi djurau a l'mwart va trovér l'coradje di contér à des 
mouchons, cu qu'gna d'vrai dins l'istwère dèle limodje, 
ène djesse qui s'djouwe tos l'z'ans à pau près dèle minme 
magnére, dins quate viladjes di nosse Basse Sambe. 

Li limodje, vèyoz, c'è-st-èn amus'mint do vi timps, in- 
venté gna yet cint cénquante ans. C'est l'lindi dèle di- 
causse do viladje qu'on r'présinte li biesse dins Hauvint 
Nèvrumont, Inzèmont, Viètrivau èt Prèsle. 

Po sawè l’fén mot dins l'istwère do folklôre, li vi savant 
Vandereüse qui d'mére après La wòt, a sti su place, chù- 
re tos les vix papis d'comune, en d'visant avou les djins. 
C'est li qu'a raison; dins l'grand rapòrt qu'il a r'mètu tot 
e-st-à boune place, on li dwèt ène fyére tchandèle. 

Tot с’ qui dj'pous dire su Inzèmont si passe à pau près 
dins les twès òtes viladjes, 

Dijans sakants mots dèle biesse qui n'a pon d'bias cos- 
tés. Po qu'én ome pluche viker dins sewárps tote ène 
djournéye, on monte én? grande carcasse avou des cèkes 
di tonia qu'on z'adjustéye po r'présintér l'biesse astam- 
péye. Su ses pattes di dri (les pids do pwarteù). 

Po r'présintér 1 biesse, on prind ène fotche-cheüreuse à 
deus dints sièrvant didins les grègnes a r'tourner l'grain 
qui vo batoz; les dints sièrvant d'cwoines; dins l'mitan 
on boute in ramon. 


On rascouve ca di viyès loques dauboréyes èt on pind 
su li d'vant deus pates di via attatchiyes dins les twales 
po r'moster les pates di d'vant. 

Ene queuwe padri qui l'pwarteü maneüvréye en d'dins; 
dzos l'queuwe, trés botons à pression qui, douviéts, mos- 
tèrront отапа trau quand i faurè nouri l’biesse presse 
à djibotér. 

Deüs mots su l'sosse, qui travayrè tote li djoürnéye po 
z'amisér tot l'viladje. | 

Li pwarteù : 
qui sièt d'limodje, est sovint in grand béveü, èn: miète 
galafe. I va brinmint bware èt mindji, di tot. I dwèt fini 
pa tchair, à l'niüt, réduit èt mwar-sò. 


Sint Bultot : 
qui tént in baston, avou, au d'dibout, li valèt d'pique qui 
frè bauji à tot l’viladje en dmandant ène drénguèle qu'on 
dwèt mète dins l'bwésse d'in quatyinme qui mostèrre 
d'abórd éne patte di pouye. 


Li dompteu : 


qui tént l'biesse à l'ewade, po l'bate à timps-à yeür 
avou ène twadje di strin. 

Li Vitèrinêre : 

avou s'valise qui s' tairè todi presse èt quand l'limodje 
tchairè flauwe, i frè tote sûte ène òrdonance. 

Mètoz avou zèls, in tambouri èt sakants musucyins, 
vos-aroz d'qwè amusér les vix come les djonnes dispus 
l' matén, jusqu'à méyniüt! 

Is brokront dins les maujones; sauf li limodje, f'ront 
bauji l'valét pa tot qui qu' tchéré dins leus grawes, leü 
fyant payi l'drwèt. 

Li biesse coùrrè après les bauchéles po waiti d'les su- 
kér, mins èle bizront à dadaye en cryant po n'nén yesse 
prijes. Pinséz-don : yesse sukéye dèle limodje! Et adon 
n'pus sawè trovér in galant! 

Li binde paye à bwâre dins tos les cabarets. L'ome qui 
pwate li biesse Arè in bia foulard au Comité, i sèrè nourri 
èt bén guèdé pro deo. I duvrè bware totes les ordonances 
mougni des vitolets qui les socons brib'nu dins les mau- 
jones. 

A l'niüt, on done in grand sopér po l'Comité, dins l'pus 
grand des cabarets. Li limodje est crèvéye èt l'pwarteü 
n'vaut nén mia, on danse su l’place èt dins tos les caba- 
rets, on bwèt ossi brinmint. 

A méyniüt, on z'ètère les resses dèle limodje qu'est 
r'méteuwe dins l'grègne jusqu'à l'anéye qui vént. 


* 

Li djurau s'a-t-arrèté, nauji; is vlén'nt qui s'taije, mins 
après qu’ l'a yeü sti rapaupi, il a vlu dire deùs mots do 
cénque qu'a sti in djoü pa l'laidiesse di limodje... 

Au grand feu, c't'anéye-là, conte l'idéye da brinmint, 
оп z'a mostré l' limodje à l'niut. Su l'place is avén'nt ra- 
monslé des cus d'arbes, des couches, des fagots, do strin; 
tot s'a comèlé dins des tchinistriyes qui les djins, come 
tos l' zans, avén'nt mètus d'vant leùs maujones po quand 
l'tchaur do cinsi avéve passé. 

Ramouyi d'pètrole èt timps des grandès feuwéyes, li 
limodje a fait des sènes. 


* 


In vi djonne ome, éne miète su l'dous, arrivéve su l'pla- 
ce, li biesse l'a sü, a lévé s'keuwe; les boutons à pression 
ont volé foti ét pau grand trau douvièt, éne sipritchoule 
rimpliye d'euwe a passé s'bètch po spritchi l'kedje su 
l'inocint qui, à mitan nèyi, a vlu couru è vôye. Li limodje 
l'a ratrapé, li pwarteù l'a apici dins l'ewarps po li fér 
bware di fwace ène òrdonance tote presse, dèle pus fwate 
'composicion : Bire, tchessau, cafeu, soda èt èn ou; tot 
çà bén cheü. 

Li malureü a-t-avalé c' qui l'a seü : quand on l'a lachi, 
li bonasse a couru pa tote les reuwes; i n'n'a fait ène ma- 
ladiye, po divnu sot sakants mwés aprés. D'vant l'anéye 
woute i l'astét mwart. 

Dispus, pus jamais on n'a fait sórti à Inzèmont, li li- 
modje in djoü d'grand feu. 


* 


Nosse vi djurau n'est pout pus; i vóréve portant co 
sawè les fér rire, mins l'cardinál a fait sine qui c'estéve 
tot. 

Les mouchons ont vnu volér, chouflér, tchantér, ét 
tchiplér autou do malade. Abachi dilé s' comarade qui 
ride à grand cóp, i l'étind co dire qui vout rire en morant, 

C'est nosse chéf qui va codüre li minme, li dairéne pas- 
kéye po l'mwart do djurau qui vént d' li confiyi ses dai- 
réns mots : dji m'é va, les euwes rimont'nu, fais les 
tchantér... 

D'in sine, les mouchons sont ramonslés su les couches 
divant l'tchabote. 

Pa d'vant des faubites avou des mièes, atak'nu li fa- 
meüse «Marche funèbe da Chopin», is l'ont tant étindu 
djouwér aus grands-ètèrmints qu'is l'alén'nt voye passér 
astapés su les fils. ` 


Li malade a tote sùte compris, i vout rire. Après c'est 
l'mélodiye qui les mouchons tchant'nu à douce vwès : 


L'djurau qu'a todi sti payârd, 

Vol'là tot ' minme morant dins ldjôye; 
On s'dimande minme come li gayárd 
Frè l'comulèt au d'bout dèle vôye. 


Li djurau vout rire. Ah! Ah! Ah! 
I s'akruke, dimèrant dins s'rire i tchèt mwart... 


Les tchanteüs ripud'nu, mins brinmint pus dous : 
L'djonne ome vént d'nos pétér ë l'mwin 

I sérre ses ouys ét co óte chose 

Po l'étérér fyant cà d'vant dmwin 

En profitant d'éne prémére póse. 


* 


Tot li ptit monde a cominci à ramadji, c'est vraimint 
l'dicauss:. Li cardinál a comandé l'fosse qui tote site va 
yesse presse, les spreuwes aidant l'agace à d'vüdi l'trau 
au pid d'arbe. 


In quart d'eüre aprés, li chef, d'in cóp di spale, fait fér 
l'eomulét au mwart dédjà fén rwé, Ossitót rascouviè, 
nosse djurau est rovi. 


Qué vloz : les mouchons sont rovisses, s'contintant 
aujiymint, püsqu'is riy'nu po rén. C'est po séndji les Li- 
djeus qui cominç’ront leu cramignon. Tote li binde s'y 
mèt, is l'vont tchantér su l'fosse qui vént di si r'couviè : 


Avoz bén conu l'Djurau 

Avoz conu nosse Djurau 

I prov'nét di Viétrivau 

Où qu Vastèt câsseù d'cayaus 
Tortos nos-alans fér l'rond 

Po dansér nosse cramignon 
Li vi est métu à pont 

Alons fyans nos rigodons... 


Oscar MOLLET, R. N. 

Ene fauve au gros sé, d'vant 
d'at'ler (1) 


In bia gros pun d'Amèrique 
Qui viideut tout dreut d'in frigorifique 
Féyeut dè s'yan' à P vitrine d'in boutique. 
« Héla, p'tite kinique 
Dist-i an atauchant in canada 
Qu'asteut d'zous l' contwér, dins n-in vi tchèna, 
Tis-autes, t'és bon pou lès pourchas ou lès man'dáyes 
Més mi, bia-z-ét gros come djè P set 
Djè gárniré V tábe d'in monseti, 
Em' pia d' satin, mès djolis-érs, ca s' paye ! 
Abayi si d'lé mi vos n'astèz nin onten 
D'vos vir come ène balote toute racankyiye 
Toute cabouyiye ? » 
« Pou vos l' dire franch'mint, 
Réspond Р canada, т? chène qué dÿ vos vaux bin ! > 
« Comint, criye-t-i l' pun, tout roudje dè colére, 
Sácré poqueti, 
Rogneti, crâäwyeà, 
Vous-s' pèter au diâle, mau-bèlér ! 
Crapè, t'as co dèl flate à си!» 
Més P canada, qui n'crankiye nin, dit platèzak : 
Si t'n'as jamwés yet t'né stièrdu, 
Choûte, tu vas Vawèr audjotirdu ! 
T'ès fiér qué t'as те grosse panse èyèt "ne bèle fraque 
Més t'as bau t' lomer « Cor Orange Pipin », 
Tu l's-a уей radjèlè tous tès pèpins ! 
Fé ç qué t” votiyes, 
I n'tè créra jamwés mi racène ni co fotiyes ! 
Dj'é dès poques èt dès crapes, mi, dès brognes èt dès 
[bodyes, 
Més wéte in pau mès is : t'à l'eüre, ça s'ra P séson 
Dè m' planter. Djè potisseré dès bias bletis djètons, 
Мі! Comprins-s' ? 
Cë n'est nin co pou P tâbe d'in prince 
Qué djè voûreû condji més poques èt mès djárnons 
Avou Р-тёте qui n'as qu'in djoli mouzon ! » 


Willy BAL. 


Ramwinrné a stwèse 


On p'tit gamin, riv'nant d'è s'cole, 
A Vminnajeriye èst-arèté; 

TI èst-st-astampé d'vant Vl'gayole 
Oüsk'on tigue vint di s'dispièrtér. 


Li bièsse, douviant d'abórd on-ouye, 
Et r'waitant lès djins ki son là 
D'on-air à vos foute li tchau d'pouye, 
Fait alér s'keuwe come on flaya. 


I dotive one диейуе come on tonia, 
Fait drèssi sès pwèls dissu s'mine 

Et bwarléye pire ki di torias : 

« Hé! dit l’èfant, tot dotis Mimine !» 


J. GILSON, R. N. 


Note de gérance 

Prière de virer au C. C. P, 7956.97 «Les Cahiers 
Wallons», 95, rue de l'Ange, a Namur. Merci. 

Li fwère di mouchons 


(suite et fin) 
LI FWERE DO QUENZE D'AOUSS' 


Ро r pus grand profit d'ses mouchons, li cardinâl a 
todi зей ètertinu autou d'li, l'déye qui les Bruss'lèrs 
nèstén'nt nén a sawè batte. 


Mariant ène miète d'adresse avou d' l'azard, li maisse 
a v'lu mostrér qui d'sus c terre-ci, on n'a jamais seu 
garanti qui l'bén qu'on s'fyet li minme. 

C'est po çà qui lindi à l'niüt, il a-t-èvoyi si sèrètère 
en djant : «Alez, m' fèye, lodji amon les fréres do Saut; 
dijos-leù qui dmwin po nouve eüres nos plonkrans su 
l'Bwès do Duc. Fyos-nos inscrire dins tos les concours». 


Is n'ont yeü qu'à s'mostrér, les socons fwart curieüs 
e l’ zont adórmités, 


Ж kok 


Li rossignol come li mièl, cominc'nu djà à s' taire o 
bwès, gna minme qui sont paurtis. 


Li tchinne est ѕопајата, s'ayant d s'abutouwér à vóye 
faubites ét pénsons léver l'pantoufe. Li tiyou, li, ressere 
ses fouyes, come vo r'serrez vosse parapui en rintrant à 
l'maujone. 


Audjourdu portant, on tchantrè des nos concours, 
èndon, vos-òtes les musucyins inscrits. Alons! a qui 
l'pompon? 


On s'astape au pont Coliame oü qu'on s'inscrit; l'ar- 
rivéye si fyant vailo ossi pasqui-l'euwe qu'on wèt couru 
dzos l'pont, siévré à rapaupi coureüs ét waitans. C'est 

.po leü fér conéche li vóye qu'on les mwinnré jusqu'au 
viladje, po l'prémére maraude aus rwéjéns dins l'djar- 
dén do mayeür, les djins sont su l'place à l'dicausse. 

Quén plaiji! Quine animâcion! Concours di sèriyes, 
di vitesse èt d'montéye au pus wòt pa les alouwètes qu' 
on pièd d'vuwe. Dins les prix nos trovans in pénson 
Namurwès prémi. A l'oneür on r'mosse éne faubite do 
bwès d'Vilé; éle rèfwarci li r'noméye dèle si boune Corale 
do viladje, 


Les pénsons Ardènès présint'nu òr sèriye «Li Molén 
o Bwès». A Yut is toun'nu pa coupes po r'mostrér li reu- 
we din Molén toürnant. 


Autou do Pont is passront sins djonde l'euwe jusqu'a 
c’ qu'on criye assez! 

Après-awè dinné, les mouchons d'Nivèle ont v'nu au 
Camp des Bruss'lèrs po l'z'invitér a leù dicausse di 
Sètimbe. Li Cardinâl a promètu d'alér voye Djandjan, 
mins tot d'süte les tchanteus manifestéy'nu : 


Nos irans vôye si Djandjan 

A co yet branmint d' z'èfants 
Didins s'ville c'est li Ppus grand 
Et p'tète bén li pus goùrmand. 
Vive Djandjan, vive Djandjan 
D'èl rivôye nos n'rafiyans 

A Nivèle nos vyèrans 

Li pus vi d'ses abitants. 


kx x 


C'est co l'méyeü des ègadjmints! Bén d'accòrd is 
paut'nu èchène po l'grande séyance. 

A tauve is sont gátés; des s'minces, des frûts, des 
rwèjéns èt des rdjèts po brostér au dèssert, c'est dire qui, 
tot l'timps do concours di biaté, en spèpiyrè sins lachi. 

Frénguéte èt s'galant sont-st-a l'oneür; les soüs ont 
djè trové... pantoufe a leu pid. Les faubites a nware 
tiesse n’ont yeù qu'a twèsi, on n'n'èstéve bleuw! 


Vive Brussèle èt Nameur! Sins djalousriye tot l'monde 
a tchanté « Li Bia Boukèt», pa deus twès còps, 

Quand il a sti cénque eùres, li Présidint a-t-anonci 
qui «L'Juif-errant» alèt r'passér; tos les mouchons s'ont 
mètus aus-aguès. 


... L'ome a pris l'picinte qui côpe li bwès do Duc. Tos 
l' zans i r'vint à l'dicausse di s'viladje, au quéze d'Aous'. 

І nsét dinnér qui din costé, mins i fait l'toürnéye po 
dire bondjoù à tote li parintéye. Ses cousénes li féy'nu 
fizsse, i l'a d'vu bwáre des ptitès gotes qui li r'mont'nu 
à l'tiesse. I s'sint chifté! 

S'arrétant dins l'cléria do pont d'Coliame, ca li chène 
drole d'étinde tant d'brüt. Passant s'mwin su s'front, i 
s'sovint qu'éstant gamin, avou d’ z'ótes, ë n'n'ont'is ras- 
coudu des nids, des ous ét des djonnes! 

I l'é-st-onteü d'awé sti si brigand, d'awè dméré sour- 
daus-é-plintes des parints di ces mouchons-là qui n' li 
avén'nt rén fait, èt qui n'leus d'mandén'nt rén. 


Si pénitince? Li minme tos 1 zvans. Waitan=-l” dis- 
ployi in grand satchot di s'minces qu'i staure au pid 
d'èn árbe; c'est tot c' qui trove po fér rovi ses brigan- 
dadjes dins les nids d'leüs ratayons! 


Soladji Yome a paurti en cheuyant s'tiesse, Come li 


«Juif-errant» il a r'pris s'coüse avou s'baston, quitant 
s'viladje èt s'parintéye po z'achèvér... si tou do monde... 


Les mouchons s'ont dauré su les s'minces en s'dispi- 
tant jusqu’à l'dairène. 


Li fièsse va sachèvér avou in Cramignon Final, 


O. MOLLET, R. N. 


Voir les Cahiers Wallons de novembre et décembre 1956 
et des premiers mois de 1957. 


LI FWERE EST LEVEYE 


Fiérs, contints ét bén guédés, les mouchons d' Brus- 
sèle come les Namurwès sont ruv'nus pa Nameur avou 
leüs djonnès djins ayessis; come in djó d' tiradje au sórt, 
is d'meur'u tortos fwart gaiys. 


Divant d' codüre Frénguéte aus Buissonets, i l'a falu 
po 1 contintér rivóye li ptite tchabote do Rempart; èle 
vout à tote fwace (tot parey qui Manon) dire audjoürdu, 
arvòye à si ptite tchambe. 


Saut'lant su l'bórd éle fait v'nu s'galant d'lé léye. Les 
mouchons l'ètind'nu ramadji; c'est s'ceeür qui d'vise : 

Arvôye savôz mi ptite tchaboté 
C'est vaici qudj'a conu l'bouneür 
En passant dwürmu sakants eüres 
Arvóye... Dji m'è va pas l’griplote 
Nos nos rviérans co bén sovint 
Püs qu'avaurci dj'a pris lodjmint 
Todi dj'wèrè... mi ptite tchabote. 


On l'a mwinrnés jusqu'à d'sus l'uch, padri l' tchapèle. 
Come on s'quite pus aujiymint dissus in tchant, is co- 
minc'nu tot doucét'mint su l'air di Sinte Catérine... 


Ptite Sinte Térése do Paradis 
Padri vosse tchapèle, 

Fyos qu'nos deüs ptits canaris 
Euch'nuche li viye bèle! 


Is sont ruv'nus au Parc po passér l’dairène niüt en fa- 
mile, Paurtant po Brussèle li mèrcrèdi a l'piquète do 
djou, tos les Namurwès èstén'nt su pids. Is l'ont promètu 
leu visite quand les quarante Molons iront co en pèlèri- 
nadje po les djoûrnéye di Sètimbe à l'Place des Martyrs, 
a Brussèle. 

Les vacances s'achèv'ront su l'intréye au Parc Josafat, 
aviè l'viéspréye; èles lèy'nu à tote li soce, li méyeü sov' 
nance d'in grand voyadje au Bia Pays Walon... 


FIN 


Bruxelles, août 1955. Oscar MOLLET, R. N: 


Dialecte d? Moustier-sur-Sambre. 


Solia 


Gn'avéve do solia dins vos mwins, 
Gn'avéve do solia dins vos-ouy 
Et dins vos tchfias. 


Li ptite maujone adé l' cripia 
Avou l' tauve près' po li r'ciner 
Et deüs tchèyaires, 


Li r'ciner : 

Deüs grantès jates èt detis coutias, 
Dèl tchóde lumiére su lès tilias 
Pa Vuche au laudje. 


Gn'avéve do solia sul campagne 
Et dès mouchons dins lès seticias 
Et vos su Vuch 


Avou do solia. plin vos mwins 
Et do bouneür plin vos grands-ouy 
Et dins vos tchfias. 


la goûter. 
E. GILLIARD. R. N. 


Feuwéye 


Po V vi Nico, c n'èstèt qui d'jusse. 
Tot 'monde l'a dit : l'èst vi assez 

Po fé on mwirt. On l'a r'trouvé 
Nèyi dins s' pus’. 


Po V vi Nico, c n'èstèt qui d'jusse. 

I bagnéve tot ' minme dins s' misére. 
On li a fait on ètèrmint 

Aviè itit eûres avou quate djins 

Et detis fossetis à li c'mintiére. 


Adon, ca sti l'cinsi d’ l' Abiye. 
On-ome aiti, fwûrt come on tchfau. 
"l'ést mwart d'awè mindji trop стаи. 
Totès bièrstriyes. 


Ca s' wèt deùs mwârts sul minme samwinne. 
Mèsse à dij eüres et vos 'nm'árosz. 

Mins qui с qui rintérrè l'awinne? 

Cinsi d' l'Abiye èt l' vi Nico. 

Ca з” wèt deùs mwárts sul minnme samwinne. 


Et Г mwárt rivént, èt U mwárt trèrauye. 
Cor on vi ome qu'èst rascoudu, 

C'ést nosse vijén qu’ fait s' dairène bauye. 
Les tchéns bawenu. 


Quand l' mwárt discopène on viladje 
- À tchau pár-ci, cicète pár-là - 

Cor onk qui tronne, cor onk qui satche 
Après st-alinne. On n' wèt pus qu’ ca 
Quand V mwárt discopène on viladje. 


E. GILLIARD, R. N. 


Trèrauyé : enlever les plants trop nombreux d'un semis. 


Li dzarteu 


Dialecte de Namur. 


I 


Les Namurwès di dvant 1900 si sovègn'nu co bin dèl 
reuwe dèl Distilriye. Pitit2 èt strwète, èle richoneuve a 
totes ses póvés sœûrs do vi timps, li Basse-Nouviye ou 
l'Piconéte. Dj'èl riwès come si c'esteuve d'ayir dins mes 
sovnances d'èfant, 


Avou ses wòts batumints, tortos au djus minâpes, èle 
monteuve sombe èt mennète d'esconte les prumèrès mau- 
jones del reuw St-Nicolès, quand on vneuve des remparts 
èt rjondeuve li reuw des vatches astoc di l'ospitan Saint- 
Joseph. Al nait, i n'i fiyeuve nin trop sûr. On z'aveuve 
peu d'passer adlé l'grande nware batisse éwou c'qu'on 
z'aveuve fabriqué l'gote èt qui tchèyeuve a boquets : 
c'esteuve di lèye qui l' reuwe tireuve si nom. 


Les òtès maujones come les cènes dèl reuw des vatches, 
ni valinnes nin mia. Sovint gn’aveuve on botiquia dins 
li dzos ou on staminet avou one viole po z'atirer les lan- 
ciers. Dins li d'zzus, s'ètassinnes des mwinnadjes d'ovrns, 
sovint des vèris avou des pèkléyes d'èfants. Vos pinsez bin 
qu'les brouyes èt les batayes n'i estinnes nin ráres. Po 
on rin, lanciers èt piyotes s'i apougninnes dins les sales di 
danse, Portant bramint d'brafès djins i viquinnes, ni 
dmandant qu'a travayi po gangni leu crosse èt polu 
bware on vère a timps èt ейге. 

Tot l'quártier qui dj’ vos cause a sti dismoli èviè 1900. 
Etur li Distilriye èt li scole St«Nicolès, on z'a fé l’casèrne 
des Calonis, divneuwe, après 1918, li «Caserne Major 
Deltenre», po les mineürs. Dins l'reuw des vatches qu'on 
lomait ainsi pace qu'on z'i fiyeuve li martchi aus grossés 
bieszes, on z'a bati l'bolédjriye militaire. 

C'est dins ces momints la d' 1900 qui dj'a conu m'pru- 
mi vrai camarade li Nesse Choka, dèl reuw dèl Distilriye. 
P'tit nozé gamin, i l'aveuve yut a nouf ans come mi ét nos 
alinnes é scole échone a St-Nicolés. Aprés quate eüres, 
on s'ritroveuve su l'terrain ètur li distilriye èt li scole. 
On s'amuseuve a chupler dins l' téhaufadje èmon Radelet 
ou a rtoürner des bolets d'gayetins, Avaur-la, i trinneuve 
todi ossi on vi saya ou l'óte po djouwer au buk, ou bin 
avou l' z'ótes on monteuve des partiyes di bale al calote 
ou au tchfau. 

A l’ saison, on fiyeuve on cint a l’ guise. A tos ces 
djeusda — qu'on n'vwét pus wére asteüre — li Nesse 
passeuve po on maisse. 

Maugré qui l'esteuve bin malureus a cause qui s'papa 
béveuve causu totes se: quinzinnes, si moman fiycuve 
si possipe. Ele ni compteuve nin ses pwinnes, li póve 
feum?, po qui s'fi fuche todi bin própe, avou des pices ri- 
nètiyes ét racoseuwes. Ele aimeuve bin quand èle li 
saveuve avou mi pace qui — swét dit sins m'vanter — dji 
n'est:uve nin t'ossi sauvadje aui 1 z'ótes. Dji studieuve 
bin èt d' tènawète dji dneuve on cóp d'mwin al Nesse po 
ses dvwérs. Li dimégne, nos l'passinnes causu échone. 

Li Nesse esteuve on bon coeür. Dji n' sés nin ousqui 
l'aveuve siti cwére si t'onétreté, mais gn'aveuve rin d'pus 
djinti qu' li. I n'pleuve soufri one mintriye on one injus- 
tice. Faut r'conaiche aui c'est rare a c't'òdje-la. On djou 
qu'on pus vi qu'mi m'aveuve trülé totes mes mayss en 
trichant, li Nesse l'aveuve rataqué èt les 1 aveuve totes 
rigangni. І m’ les aveuve rindu. C'est des afères qu'on 
n'roviye nin. 

Nesse aveuve on grand frére qui s'aveuve ègadji dins 
l'Arméye èt qu'esteuve clairon dins les mineûrs a l'Cita- 
dèle, Qué bia soudârd! Nos n'avinnes nin assez d'nos 
ouyes po l'riwaiti quand i dischindeuve a l'distilriye 
Avou on plat kèpi a caréye pène su l'gauche orèye, lèyant 
passer des finès, nwarès croles di l'òte costé, des rodjès 
èpaulètes, djanes su li dzeus, on pantalon a rodje binde 
todi bin reresté èt ses botons qui blinkinnes come des 
solias, dji crwès qu'nin on gymnâse dins tote li vile ni 

roteuve ossi bin qu’ li, drwèt come on I. Fiér èt bin båti, 
li moustache aguichante, on z'aureuve dit on vrai sou- 
dârt di tèyate ou come on è vèyeuve su les imaudjes a 
one sense. On l'apèleuve Fernand. 

A l'fiesse do Rwè, nos courinnes su St-Aubwin po l' vóye 
soner do clairon. D'ossi lon qu’ nos aporcuvinnes les 
plumes di coq nos rconichinnes li Nand al maniére raide 
qui tneuve si t'instrumint. Dji djalouseuve causu l'Nesse 
d'awè on parèye frére. 

Portant, dji saveuve bin qui quand l' Nand rivn:uve è 
s'tchambe, c'esteuve sovint po berdèler, po sayi d'awè 
des caurs a s'moman... Ces djous-la, m' camarade N:sse 
bréyeuve causu chaque cóp. 


II 


Quand les djins ont dvu widi les maujones dél reuwe 
del Distilriye, divant qu'on n'les distrüje, les Choka ont 
bagué po l'reuwe St-Nicolès, nin lon ёгі а’ l'ègliche, Dj'es- 
teuve binauje pace qui dji n'pierdreuve nin m'socon. 

On dimègne qui nos alinnes a grand'messe avou 
m'papa ét m'moman, vla qu'nos véyons on rass:mblemint 
divant l'maujone d'al Nesse. Come c'esteuve on cabaret 
au dzos, ca n' nos sbareuve nin. 

— Qu'est-ce qui gn'a?... qui dmande mi papa en z'arri- 
vant adlé les djins... 

— C'est les agents qu'ont intré là... Gn'a on dzarteu... 
qu'one feume respond. 

— Qui est-ce? 

— N' sé nin : on mineür qui m'a choné. On dit qu'i l'a 
tapé su on maisse al casèrns. Anawère, on l'a véyu su 
l'twèt... Choutez!... One comére qui brait... 

— L' fi Choka quék-fiye?... 

— Oyi, c'est li, qui rprind one ome, mais is n' l'auront 
nin... Dji wadje aui court dédjà dins l'reuwe des vatch:s. 
On vrai acrobate, ca... 

A] copéte, on contunuweuve di s' disbautchi. 

— Qué maleür! qu'éle sospire mi moman. 

La dsus, mi pà qui n'inmeuve nin les ramadjes nos a 
fait d'aler. 

Mi, dji n'aveuve rin compris a l'afére, mais dji m'doteu- 
ve bin qui s'passeuve one saqwe d'grafe. Dji sondjeuve al 
Nesse... 

— Ра, аі qwè у еѕі-се, on dzarteu? 

— C'est-st-on prôpe a гіп, m'fi, qui m'papa respond, on 
mwais soudârd qui n'a pupon d'oneür èt qu'èva fot di 
s'casèrne sins permission. 

Li bon Diè m'èl pardòne, mins dji n'a wère priyi c'djou 
la... Lon des patéres, dji m'sinteuve tot mouwé èt anoyeus 
ni pinsant qu'al Nesse. 

Al soürtiye di messe, li reuwe esteuve ruvneuwe come 
d'abutud?. Su l'timps qui m'pa aleuve fé s'toür pa les 
«blanquès pires», do lon d'Meüse, dj'a rintré avou m’ mo- 
man. Ele m'a raconté adon d'totes soûrtes di contes su 
les dzârteus qui finichinnes, dijeuve-t-èle, todi pa l' pri- 
jon. Ci dimègne-la, li Nesse n'a nin vnu djouwer après 
messe. 

A doze eüres, quand on s'a mètu al tauve po diner, 
m'papa a rcausé do Nand Choka, 

— C'est bin l'fi Choka, savoz qu'a dzarté. Les agents 
n'lont seu atrapé. I l'a vnu rewère ses vis moussemints... 
Parait qu'i l'est st-èvòye al légion étrangère... 

— Et vos di-st-i a mi, dji vos disfinds d'èco djouwer 
avou s'frére... 

— Poqwè Dor? L'èfant n'è pout rin don li, si s'frére 
fait l'vaurin, qu’ èle réplique mi moman, en véyant qu’ 
dji m'bouteuve а tchüler... I l'est si bininmé, li ptit Nesse! 

— Dji n' m'embaresse pa d'ca... On pére qui bwét, one 
mére qui l'ai fé tot... Gusse n'a rin d'bon a z'aprinde la... 

— C'est l'vraie Dor, portant, si nos plinnes, nos òtes, 
sayi d'waurder l’ Nesse dins ропе vóye?... 

Mi moman esteuve maline ét enfin d'compte, is z'ont 
convnu qui d djouwreuve co avou l'Nesse au patronedje 
ou al récréyacion, mais qu' djireuve mwinsse dissus l'reu- 
we. 

Li leddimwin, li Nesse a sti taurdu po z'intrer é scole. 

— Pourquoi ce retard? li a dmandé l'maisse... Pour- 
quoi ces yeux si rouges, Ernest?... 

Come li gamin, tot ginné bacheuve li visadje, gn'a onk 
di nos qui s'a levé : 

— C'est son frére qui a dzárté, m'sieu... 

On frumjon a couru dins tote li classe. Li maisse а 
ossi l'tiesse, pwis a caressi les tchfias d'al Nesse qui 
s'aveuve rimétu a braire... 

— Pauvre enfant! Nous allons réciter la prière pour 
qu'il revienne, ton frére... 


58 


Dji pous vos acertiner qui c' matin la, nin onk n'a 
manqué «l'Pater», ni «l'Ave». 


Après, on n'a pus jamais dvisé do mwais serviteür. 
Seûrmint, one an ou deus pus taurd, au momint d'quiter 
li scole, l'instituteür nos a questioné po sawè c'qui nos 
alinnes duvnus. On n'saveuve qwé inventer, Quand ca 
sti l’toûr d'au Nesse, i l'a lachi tot done traque. 


— Je vais aller à la Verrerie, puis à zeize ans j'entrerai 
dans les mineurs pour remplacer mon frère, 


Ca a tchéyu raide ét décidé, dins l'silence d'one tchóde 
aprés-diner d'djuléte dins nosse pitite sicole... 

— Vous avez une belle ame. Je vous félicite, Ernest, 
qui l'maisse a rpaurti. Adon, i l'a tourné s'tiesse come 
po mouchi s'nez, mais c'esteuve, é catchéte, po rsouwer 
one larme... 

Après li scole, dj'a sti dmèré El Plante. 
Dji n'a pus rescontré l' Nesse qui, tanawéte on côp. 


A seize ans, tot come i l'aveuve anonci, i s'a ègadji. 
C'est vos din: qu'i l'aveuve dèl volonté èt а’ l'oneür. 


Po m' tiradje au sórt, i l'esteuve caporál. Mi, dj'a tchè- 
yu d'dins; avou 1112 don, a Nameur, on z'esteuve todi 
cü. 

C'est st-ainsi qui dj' finicheuve mi service, à Anvers, 
quand l'guère a éclaté. Quéne afère! Al place do ruvnu 
au payis en blancs pantalons, dj'a dvu n'aler su l’Yser, 
avou m'fusik èt tot m'sint frusquin. Dins l'bataye, dj'a 
sti rascoudu pa one obus èt mwinrné à Furnes, en auto- 
mobile. 


On n' si pout fé one idéye do daladje qui gn'aveuve la. 
Des cintinnes di blessés rimplichinnes l'estacion. Piyo- 
tes, calonis, cavaliers ou minetirs belges èt francais si 
comachinnes dins totes les sales èt su les quais... 


Dji n'i rconicheuve persòne. Après saquants eüres, on 
m'a bouté al vespréys dins on train ambulance. On 
z'apèleuve come ca des wagons d'marctandijes qu'on 
z'aveuve arindji avou des fiers su les grands costés po 
polu mète des brancards, pa deus, onk au dzeus d' l'óte. 
Au mitan do wagon, on z'aveuve stauré des strins po 
z'assire les cias qui n'estinnes nin fwart djondus. 

Quéne misére la d'dins! On djèmicheuve dins tos les 
cwins, Gn'aveuve des cias qui criyinnes come des èfants. 
Des ôtes qui priyinnes li bon Dié ét tos les sints dismè- 
tant qu' des òtes èco djurinnes come des payins. Deus 
djònes séminarisses — come on z'è vwèt a St-Aubwin — 
èt qui siervinnes di brancârdiers, tròninnes come des 
fouyes dins leu soutane. 


Come dj'esteuve touchi dins l'costé, on m'aveuve cou- 
tchi su on brancard di dzos; au dzeus d'mi, one Almand 
maroneuve tofère. Dji n' vèyeuve causu rin autou d'mi, 
a cause qui gn'aveuve qu'one fayée lampe di stauve po 
lumer tote li vwèteure èt qu’on z'aveuve sèré les uches. 


Qwè fé? Dji m'sinteuve todi mia la qu'aus tranchéyes 
di Tervate. Quand l'train a paurti, dins l'nwareu del 
nait, dj'a sti soladji. 

— Sauvé! qu’ dji m'dijeuve... Dji m'va rpwaser one 
miète, su c'timps-la les kulomètes iront pus rate... Oyi б 
vos! 


Padri mi, é vla onk, on grand fwart djâle, qui s'met a 
bwarler èt a s'cotaper d'ses pus bèle! 


— Man... Man... Pardon... Dji mours... waitiz... 

Les brancardiers ont voré dlé li po l’tinre èt l'rapauji. 

Mi, dj'aveuve frumji d'saisichemint, Li vwès, dj'èl 
aveuve riconu tot d' swite, c'esteuve li cène d'al Nand 
Choka... 

Quand i l'a sti calmé, dj'a st'apèlé l'séminarisse po 
m'assurer. 

— Qu'est-ce qui gn'a ieu, mosieu l'vicaire? 

— C'est un blessé de la tête... Il délire par moments 
et je crois qu'il va mourir, qui m'a soflé dins l'oréye... 


C'est un homme du Génie, comme vous... Il est de 
Namur. 


Come l'óte si rméteuve a ramchi, і l'a rvolé adlé li. 
Maugré qu’ dj'aveuve mau, dj'é l'a sü. 


— Tins... tins... bèròle tiesse di Boche... 


Et l'Nand, c'esteuve bin li, fiyeuve les djesses donk 
qui tire rate.. On n'véyeuve causu nin s'visadje, tot 
rafurlé dins les bindadjes. One oüye esteuve catchi, l'òte 
lûjeuve come one breuje... 

— Abiye... cartouches... Aie, aie... mon Dié!Man... 
a bware... 

C'asteuve terripe! Su on rin d'timps, les trwès djusses 
d'aiwe qu'on z'aveuve èpwarté avinnes siti lampéyes, 
gn'aveuve pus rin po s'ramouyi l'gozi. 

— La, la... qui mostreuve on Flamind qui n'aveuve 
pus qu'on brès, èt qui pousseuve si goûrde, al tère, avou 
s'pid. 

Des gotes come des pwès m'courinnes dissus l'ewarp. 
Di qwè dire a onk qui n'a pus s'raison? 

— Мапа! C'est mi... PGusse qu'aleuve ё scole avou 
l'N:sse quand vos dmériz al Distilleriye... 


Do còp, volla qui s'ridresse èt m'riwaite sins boudji, 
sins dire on mot. Ci qui li a passé dins l'tiesse adon, 
on n'él] saurait jamais!... Après saquants sègondes, i 
ma sori, i l'a fait l'sine dèl Crwès èt i l'a maroné one 
saqwé come one patère... One miète après, i l'a dressi 
tot drwèt li dzeus di s'cwarp, s'a léyi rtchaire tot ossi 
rate, s'a choyu on bon cóp; i l'esteuve mwart... 


kx x 


Dj'a passé l'resse del nait, dins lfive èt les tchòk- 
mwarts. Et l'Nesse ousqui l'esteuve? 


Sul matin, quand on Z'a arrivé a Calais, deus òtes di 
nosse wagon avinnes passé «l'àrme a gauche»; l'Almand 
d'au dzeus d'mi esteuve dju! 


Su l'quai, todi coutchi su m'brancard, dj'a uki on 
mineür po li dmander des novéles do batayon. 


— Sergent Ernest Choka que tu d'mandes? Tué a 
Terváte. Son frére Fernand, le clairon, fort blessé... Tous 
les deux, chics soldat, m'a-t-i criyi, sins sawè qui l'Nand 
vneuve di moru... 

Dj'a sti maqué et ca m'a pèsé longtimps. Ainsi, li 
faute do dzarteu aveuve siti deus còps payie : par li et ` 
pa s'frére, inocint. L'oneür esteuve sauf! Nosse priyère 
d'èfant d'li scole St-Nicolès aveuve siti exaucéye. 


Jules RIVIERE, R. N. 

Mi coeur 
Dji sondjeüve dè l' mète à l'passéye 
Et di r'prinde one saqwé d'pus nou, 


Mins qui voriz qui mè l'rach'téye?... 
Gnauretive wêre d'amatetirs autoü! 


I dwèt oyu dès-aragn'riyes 

Qui copind'nu dins tos lès cwins! 
Qui pôreûve -t-on fé d'one vizriye 
Qu'on gobieti ni ramass'reuve nin? 


In mèt pus s' néz јой di s'guérite, 
Il èst-st-au d' bout d'sès rigodons. 
Gn-a pus dandji dè Ptinre pa Vbride... 
Min-me quand i passe on bia mouchon. 


Qui faut-i fé?... Qui faut-i dire?... 
Qu'on fuche walon, ou bin chinwès, 
On n'saureüve fé son-nér one pire.... 
Faurè bin qui dj' Vaude come il èst. 


Portant, astetire, avou l'syince, 

Qui sét si d'mwin ou après d'mwin, 
On n'inventrè nin one simince 

Po fé r'djètér do vet” didins. 


Edmond TILLIEUX, R. N. 


Li politèsse 
Dialecte de Godinne-sur-Meuse. 


Quand on touwe li pourcia, aviè l' fin di l'anée, 
Mosieù P curé est sùr do z'awè si p'tite paurt 

Et nosse Batisse risatche do moncia d' tchau salée, 
Deùs, co bin trwès cot'lètes èt on bon boket d'laur. 


C'est Victòr, si gamin, qu'a chake cò li corwée 

Do z'aler prézinter, à noss bon vi pasteur, 

Li tchau di noss couchè, come i faut ravolpée, 

Dins on bia prôpe drap d'mwins à grands càraus d'coleür. 


Més noss bon vi curé, il est laudje més des spales, 
C'est bin sir on dèfaut qu'ont sovint bin des djins; 
Ossi vos l' compirdoz, qui po rin qu’ des pècales, 
Noss Tôr, quand il i va, ci n'est qu'do gros des dints. 

Il inture sins bouchi èt sins rôster s'calote 

I met l'paket su l'taufe, pwis n'taudje nin po sórti; 
Noss curé qu'est tot pafe èt qui wi comprind gote 
Li dit : « Mi chér colau, qué politèsse, mi fi! » 


< Asidoz- vos véci, mètoz vos là à m'place 

Et dji vos z'apidré à v présinter aus djins. » 

Là d'su l'curé sórti, prind on p'tit ёт bonasse, 

Di d'su P pas d' l'uche bouche, dit bonjou, pwis ratind. 


Bin planté dins l' fauteye, vos vèyoz nosst arsouye, 
D'on êr di тёзе di scole, v'là à pau près c 'qw'i dit : 
«Donez v'les pwinnes d'intrer» tot li fiant on clin d'ouyes, 
«Li paket qui v' s'avoz esse qui c'est bin por mi?» 


« Oyi, mosieü V curé, diss-t-i à nosse ganache, 

» Vola, di noss pourcia, on boket come tos l' z'ans.» 
Et tot en s'esplikant, on p'tit có i s'abache, 

« Dji vos done li bondjou di m'papa ét m'moman, » 


< A la bone ейте mi fi, li respond li p'tite rosse, 

« Vos fioz vos comicions, on pout dire djintimint; 

Les z'éfants bin èl'vés ont todi sti di m'sosse, 

Marie! Donez one pomme èt cink francs po l' gamin! » 


Georges BEAURAIND. 


Louwis 


Dialecte de Namur 


AT guère quatôze, èstant gamin, 
Dj'aleüve ad'lé matante Juliète 
Qui mwinrnetive li lacia aus djins 
Avou on tchfau èt one tchèrète. 


Louwis ésteüve on fwûrt ponè, 
Su l'gris pomlé, crau come on mwin-ne; 
Ci n'ést nin qu’il aleüve riwé 
Mins i n'aveüve nin рей d' sès pwin-nes. 


Dji t'netive lès guides po z'èralér, 
Satchant Louwis todis su s' drwète, 
On m'aureûve pris por on coché 
Si djaveüve іей one paire di guètes. 


63 


Dins l'grand pachi nosse brave Louwis 
Passeüve saqwants eüres fin d'djoürnéye 
Inte l'aye di spènes èt dés pomis 

Eri dés brüts èt di s'toürnéye. 

I troveüve là one viye di rwé, 

S'aprochi d' li, c'èstetive téribe, 

I galopeüve, li p'tit soürnwés 

Come s'il aureüve ieti рей qu’on l’bride. 


On djoti portant dj'arive sur li 

E potche su s'dos en t'nant s'criniére, 
Mins l’grimancyin, come arèdji, 

Vos pête one cotisse, mon Dié... mès fréres... 


Come on tchfau d'cirque en s'cochoyant 
I fiyetive dès r'bonds po m'foute à l'tére... 

Mins dj' m'a r'trové... c'èst disgostant... 

Dins on pomi, c'èst st'a n'nin crwére. 


Brèyant, son-nant èt tot pèneû 

Dji sos d' tchindu en bachant m'tièsse, 
Louwis a sti on bon djouwet 

Et c' n'est nin li qu'a sti P pus bièsse. 


Maurice NEUVILLE, R. N. 


Ene fauve du Baron d' Fletiru. 


Les pourchinèles 


Lés-éfants djoûwenu Vcomèdiye didins l'gqurni 
Is cachenu dins toutes lès foufriyes pou s'arnichi. 
Pus qu'is sont droles, pus’ qu'is sont bias, 
En trifouyant lès kamistias, 
Is-ont trouvé in pourchinèle. 
Yink dès gamins satche su l'ficèle. 
Come li timps n' Va nén èruni, 
Vè-le-la cotapant brès-èt djambes; 
Tous lés-arsoüyes féynu come li 
Sautlant, tchantant pat tavau U tchambe : 
« Oh! l' léd pourchinèle a deûs bosses 
Si dri, si dvant come dés róbosses; 
S'minton a ponte come éne galoche, 
Qui fét présqui gadeloche, 
Avou slong néz crochu 
Què l'fé wéti bèrlu!» ... 


64 


Mins la l' pourchinèle qui prind la parole : 
— Ah! oyi ls-èfants, pou drole dji sès drole, 
Vos-avoz résont d' satchi su l' ficèle, 
Dj'è n-n'avéve mi sau dèl l'awè a bèle; 
C'è-st-in vré bounetir 
Di poulu mi skeûr! 
— Pouqwè vos-a-t-on mêtu au rankár 
On n'vos wèt pârtin-pus dins lès bazar? 
— Pouqwè? Mès-èfants, dji n'ózeréve vos l' dire. 
— Dijoz-le, aléz, pou nos fé rire. 
— Pou vos fé rire? Put-ète! Bén on-z-a foutu l' brit 
Qu' branmint dès djins, su tére, pinséne vir leti pòrtré 
En nos wèyant nos cotapér, 
En nos choûtant fé du disdi, 
Quand in malén satche su P ficèle. 
Et c'èst setiremint pa djalouzeriye 
Qu'is nos-ont rlégués aus vijeriyes, 
Pou dmérér tout setis... poürchinéles! 
Henri PETREZ, R, N. 


Kamistias : vieilleries — Eruni : rouillé — Ròbosses : pomme 
entière cuite dans de la pâte — Gadèloche : a cheval sur. 


Avis 


En janvier dernier, le Cercle Royal Littéraire «Lès Rèlis 
Namurwès » a fait parvenir a la Société de Langue et de Lit- 
térature Wallonnes, a Liège, un rapport de l'examen, effectué 
par sept de ses membres, de 60 extraits de vocabulaire ou glos- 
saire publié par la revue « El Bourdon » de Charleroi, sous le 
vocable de « Namurois ». 


Les examinateurs représentaient sept points différents du 
domaine namurois. 


Etant donné le nombre très important de termes considérés 
comme actuellement inconnus ou litigieux — errare humanum 
est — il a été proposé a la S. L. L. W. de faire résoudre le pro- 
blème par une commission de philologues dont l'autorité scien- 
tifique permette sans contestation de... rendre a César ce qui 
lui appartient. 


Nous tiendrons nos lecteurs au courant des développements 
de cette question purement philologique qui intéresse au plus 
haut point tous les fervents du dialecte namurois. 

Les Cahiers Wallons 

LES CAHIERS WALLONS 


Dialecte de Liège AN Sivè 


Li lète éspres' " 


[Amon Gus' Laduron (dit Spirou, factetir dès posses)] 


Spirou : | 8 


Liza, dji m'va al size, il est timps, dj'a l'idéye qu'on 
n’ tádj'rét wêre po rascüre li moudren. 
Liza : 

C'ést bon, alez, vos m' donrez lés novéles; mins, ni 
roüviz-v' nin " l' lèta ésprès” qui у’ s'avez aponti so 
l'táve? 


Spirou : 


Awè, nom di hu ! v' mi fé sondji, seülemint, si djèl 
pwète asteüre, di chal al cinse Dèmèf, i m’ fåt ine bone 
ейге aler-riv'ni, èt dj’ mankrè m’ swéréye. Lés ? lètes 
èsprès”, c'ést fwért sovint dés malès novèles; si Dèmèf 
èl ricut oüy, i n' dwèm'rèt mutwè nin del nut'. Dji 
wadjreus qu' c'èst po s' béle mére qu'ést malade... dji 
l'a-st-apris é viédje. Pa! lèyans l' là po d'min. Sèrè dis- 
qu'à tot-rade èdon m' fêye. 


OO DONN К KL 


Spirou 1 facteür n'èst nin si-ahe, il a st-avu «l” lète 
èsprès» so li stoümac tote nut’. 

Way, si l'einsi Dèmèf, prind coula dè mava costé!... 
C'è-st-on lèd < mon ami >, on grand guetya, qui djeüre 
a méye miliärd po dès rins. Véyez-v' qui pwète ine plinte 
a moncheü Malva, l'mésse dés posses? 


Spirou èst tot foû dlu; ossi, a ponne li djoû è-st-i lévé 
qui cotirt al cinse come on live. 


DUE 


(1) Extrait du beau conte de Georges L. J. Alexis. 

Apreume arivé, i toume so Dèmèf qui rintréve é s'mo- 
hone, avoû sès mousseüres di dimègne 

Sint Hoübert! il a mutwè stu amon s'bèle-mére èt on 
li àré po sûr, djasé dèl < lète èsprès' ». 
Dèmèf : 

< Mótus' » savez Spirou! dji r'vins dèl fòr à bièsses, 
аја passé l'nut' èl vèye po m'amuzer 'ne gote, so l'timps 
qui m'fzume è-st-èvòye sogni s'mame, qu'è-st-a pus bas. 

I m'faléve rensègnér po lès pris; ca dj'a « Sih vatches 
a vinte » po payi mès dètes... lès-afères vont ma. 

Adonpwis, ti comprins hin? On s'a d'verti; èt dj'a fè 
'ne pitite ribote avou dès cinsis. « Ni vu, ni conu » èdon 
Spirou? 


(Mins Spirou s'récréstéye asteüre! Si Julie, li feume 
di Dèmèf saveüt qui si-ome s'amüse so l'timps qui s'ma- 
me èst malade, quéle afére é s'manèdje!) 

Spirou : 

Aha! cinsi! « cwand les tchéts sont-st-évoye, lés soris 
sont mésses ». Ci n'ést nin po rin qui féve neüre nut' ét 
tot sèré cwand dj'a v'nou ir al swéréye èvè ut'eüres, po 
v'riméte ine < lète èsprès' >, ki m'a faloü rintrér avou 
(2) 

Déméf : 

Di cwè?... in» < lète èsprès' >! Sint Hoübert, c'est m’ 
bèle mére qu'ést po l'pus sür dihotéye. 

Si c'è-st-insi, valèt Spirou, dj'wáàdre més sih vatches, 
ca dj'áré po régler mes comptes, avou cou qui l' vile feu- 
me lérè. 

Abèye fré, vinez m'lére l'afére èl couhéne, pace qui 
dj'a pièrdou més bérikes tot riv'nant dél véye. 


(Et Dèmèf houk’ li chèrvante : ) 


Titin:! Titine! apwértez' al vole ine botéye di fris’; 
nos beürans on héna, hin Spirou? 


nn nn EE KE WA WE KE anaa nana ENA NE SENA nn mn nn nha hh hh hr | rr | rrt 


(2) Spirou était alors a la veillée, chez le maitre Lambert. 

(Titine rimplih' lès véres; Spirou r'souwe sès lunétes 
èt droûve li « lète èsprès » tot doticemint, po fé trèfilér 
Dèmèf qu'ést tot fou d'lu èt w potit d'morér è pléce). 

Spirou : 
I èstez-v” cinsi? Houtez insi : 


Mon cheu des Meffe... 


Déméf : 


Nom d'tot-oute!... « Moncheü Dèmèf »... ci n'est nin 
m'feume qui screye coüla! C'ést co sür onk ki m'réclame 
dés çanses? 


Bin i pott cori! i n'a ot'tant d'canses chal qui d'poyè- 
djes so on crapó vèlin. 

(Dèmèf ést dédja è colére...) 
Sao aoe D ` L LT”. L. imen 

Tot dous cinsi, ratindéz, v's-èstéz la come ine aguèce 
so dès tchòtès cindes... dji r'prind : 

Moncheu des Meffes, je vou ecri an expresse pour vou 
dire que jè deu vach a vandre, 

Dèmèf : 

Di cwè? Kimint?... qui s'crit-i s'wiyinme-la? 


Il a deüs vatches a vinde lu? Et mi dj'ènn'a sih, èt dès 
bèles èco!... 


Bin, i-n-a nou risse, i toume a l'idéye, come li diâle 
divint on bèneûti. 


Alè Spirou continoüwe... 
Spirou : 

Vola : 

” deu vach a vandre toute de suite car je kite ma 
ferme 
Dèmèf : 


Ey! qu'a-dj di kelire, si cwite si cinse?... qui court 
èvòye à pus-abéye èt qu'on nèl” riveüse pus. 
Alè, qui vou-t-i co Plèd djubèt? 

Spirou : 

car je kite ma ferme 
Dèmèf : 

Awè, ti l'a dèdjà dit, porsût Spirou, va-z-i. 

(Dèmèf si monte come ine sope 4 lécè.) 
Spirou : 

Dji r'prind : 

a ferme... je vou lé vendré toute de suite pour 40 piesse 
chak priz isi... 
Déméf : ï 

Hal dès pids, savez là... al fôre, lès bièsses fi trinte 
pèces èt sins martchander èco. 

Qui vinse chal, il ârè lès meunes a vint'-cinq', èt sür 
ote tchwè qui c'èst deüs tor'leüses di vatches!... 

Qwè èsse po on carfulti, s'malade tchin-la?... 

(Dèmèf brêt todi pus fwèrt.) 
Spirou : 

Fez douc'mint mêsse, vos div'nez rodje come ine crès- 
sòde; tot-rade vos toüm'réz d'pòmwèzon. 

I d'meüre co ine ligne à lére, prindez pacyince, hou- 
tez : 

" je voudrai vou voire demin an expresse san fasson 

je signe 
du chaine Ogusse 
fermié a sin marke 
(Déméf èst div'nou arèdji...) 


Dèmèf : 

Et bin Spirou? Nos n'rèspondrans nin a s'babinème- 
là, ti vas k'téyi s'mássi papi a p'tits bokèts, ét hine tot 
coula e l'ansèni . 

Spirou : 

Awè cinsi; èt d'abórd, i scrèye come onk' qu'a stu è 
scole amon Maréye Totoye, wice qu'on aprind lés-éfants 
a aler fé leüs sognes. 

( Déméf èst tot bleù d'colére èt a lès-ouy јой dèl tièsse). 

Déméf : 

Qui l'diàle li bate! lu ét sès deüs vatches! C'é-st-on 
pouri, in-agneû, on voleür... Ca i fát-ésse calin po v'ni 
évóyi 'ne « léte ésprés » a in-onéte ome qu'ést d'vins 
lés ponnes ét lés toürmins. 

Asteüre, inte di nos deüs, ti m'vas promete ine secwè, 
hin Spirou?... 

(Dèmèf rimpih' lès véres.) 

D'abòrd, ti m'as trové chal ir al nut'... èt «motus» 
édon? Et pwis, si vint co oüy, ine «lète ésprés'» apwète 
lu al vole, a tot: vitèsse!... 

Ti sés cou qui dj’ уой dire? 

Si l'afére è-st-è sac, nos beüràns sacwant hüfions, èt 
nos frans 'ne eüréye, a fé glèter nosse minton. 


Alé, vüdans lés véres, ét dj' rimplih"!... 


(Spirou énné va, pus lèdjir qui cwand il a v'nou. A ma- 
tin, і n'aveüt polou magni, casè dèl sacri < lète èsprès'». 
Mins asteüre, apreume rintré, i s'va apotiker so li stou- 
mac, ine héteye fricasséye!). 


(Li minme djoû, èvè dih eüres à matin, Spirou raspite 
tot fot d'lu al cinse:) 
Spirou : 

Abèye! Dèmèf! vola “ne dépèche! 
Dèmèf : 

Sint nom d'tote sòr! ca i est. 


Alè Spirou, louke rad'mint cou qu'èle dit, ka dj'a 
idèye qui c'est po l'étérmint. 


Spirou : 

Maman guérie, arrivons ensemble ce soir, venez nous 
chercher à la gare. Julie. 
Dèmèf : 


Nom di Dju!... vola mès sih vatches po l'diâle... l'éri- 
tèdje so s'frake èt pos li bèle mére so mès rins, 


Mèye miliard di nom di. 

Louke Spirou, c'è-st-ine vile houperale, pus lède qu'on 
spér... (3) 


S'èle ni moürt nin cisse-lale, i fáré qu'on l'touwe. 


Et la d'süs, Dèmèf toume come ine masse è s'fót:üy; 
ca il a r’çû on mahèti côp d'mahote so s'cabosse. 

Spirou él rilouke sins moti. Qu'a-t-i d'keüre lu? Dèmèf 
a todi stu on vérgougneüs potince, on léd has’, qui mè- 
prizéye tot l’monde. І ratind l'mwért dine brave feume 
qui n'li a jamay fèt non toürmint. Il é-st-a sohéti qu'i 
d'hote divant lèye. Ci sèré 'ne canaye di mons. 

Mins Spirou n'piède nou timps; il a l'gozi èt 'ne linwe 
come ine rape, ossi, i brèt après l'chèrvante : 


Spirou : 
Titine! Abèye Titine, apwèrtez vite in botèye di pèkèt, 
i-n-a l'mèsse qui flàwih!... 
Georges L. J. ALEXIS. 
(3) Spér : spectre 


“Lès fórdjeàs d'ôr ,, 
Dialecte de Seraing (Barbâre tchanson) 


Нойег, hoûläs, 

sonez, lès mèyes, 
nos-irans chèrvi VIndustrèye; 
Nos lairans so l’cwène dè djiva 
nos bons sintumints, nos pinsèyes, 
tot moussant nos golés di tch'va. 
Nos r'vinrans danser so l' pavèye, 

hoûlez, gweüyás, 

sonez, lès pèyes. 


Sonez, lès mèyes, 

hoûlez, hoûläs, 
L'acir nos louke d'in'oüy moquá, 
min nos l' plóy'rans d'zo nos-ustèyes, 
po nos wahès, nos f'rans dès clás. 
Nos т” vinrans danser so l' pavèye, 

sonez, lès pèyes, 

hoûlez, gueüyás. 


Hoülez, hoiilas, 

sonez, lès mèyes, 
nos-irans chèrvi l'Industréye; 
Nos sèrans netirs come dès cwérbás, 
min nos ráy'rans Vhoye foü dèl tèye, 
mágré Г véye dame, èt magré s' fâ. 
Nos r'vinrans danser so l’pavéye, 

hoûlez, gueüyâs, 

sonez, lès pèyes. 


Sonez, lès mèyes, 
hoûlez, hoílás, 
nos-irans chérvi l'Industréye; 
Li solo т lüt nin so nos más, 
ét l'air nos méskeüt sés hinéyes, 
min n'a-avans dés grands-ospitás, 
Nos r'vinrans danser so l' pavèye, 
sonez, lès pèyes, 
hoûlez, gueáyas. 


Hoûlez, hoülás, 
sonez, lès mèyes, 
nos-irans chèrvi l'Industréye; 
Nos-ov'rans po fé dés palás, 
dés grossès boûses, ine fwète ârmèye, 
min n'z-èstans lès p'tits tot-avá. 
Nos "vinrans danser so P pavèye, 
houlez, quetiyas, 
sonez, lès pèyes. 


Sonez, lès mèyes, 

hoûlez, hoülâs, 
nos-irans chérvi l'Industréye ; 
Lès magnetis d'òr, lès grands bréyás, 
sins noss’ misére, n'arit nin véye, 
noss’ souwetir fait crèk’ leûs poupás. 
Nos r'vinrans danser so l' pavèye, 

sonez, lès pèyes, 

hoûlez, queûyäs. 


Hoûlez, hoíülás, 

sonez, lès mèyes, 
nos-îrans chérvi l'Industréye; 
Qwand n'sèrans hal'ocsses èt rin m'vás, 
po qu' totes nos ponnes sèyèsse payèyes, 


72 


on s'titch'rè n' crosse à nst-àrmá. 
Nos r'vinrans danser so l' pavèye, 
hoûlez, guetiyas, 
sonez, lès pèyes. 


Sonez, lès pèyes, 

hoûlez, gueüyâs, 
nos т” vinrans danser so P pavéye; 
Li fórteüne n'inme nin lès bastás 
qu'ont po mârâsse li Dèstinèye, 
nos-èstans dès fórdjeüs d' ritchás. 
Nos-irans chèrvi VIndustrèye, 

sonez, lès mèyes, 

hoûlez, hoülás. 


G. RENARD. 


“Dimain ,, 
Dialecte de Seraing 


Avez-v' kinohou l'timps qu'à vèyou lès powètes 

si pórminer páhüles, avou 'n'fletir inte leûs dints, 

letis-otiys lèvés vè l'cir, èt leñ cotir so leüs mains, 

quéqu'fèye riyant st-ás-andjes, ou bin plorant st-é 
[l'aite? 


Timps bèni dés-oühés, qui polit d'vint lès-airs, 
monter todis pus haut, disqu'à d’zeû lès nilèyes, 
pwis qui riv'ni bin vite nos sòler lès-orèyes 

pace qui lavit st-apris, là d'zetir, auéqu' novèl-air; 


timps dés pühülés-ümes, wice qui l'mame, à l'véspréye, 
po z-èdwèrmi s'cárpe, gruzinéve tot douc'mint, 

èt qui l' pére, è l'couléye, riyéve di contint'mint, 

tandis qui s'vwè, rat'nowe, sûvéve li mélodèye; 


timps dés peürés consyinces, qui savit co hoüter 

lès keüs méssédjes dès clokes, qui l'ativion pórminéve, 
ou lès soglots, lès pletirs, qui l'misére aminéve 
disqw'a feü, disqw'a Гійте, è djise dèl tchárité; 


timps dès louketires d'èfant, timps dès doticès crèyinces, 
timps dés blankès pinsèyes, timps dès bélés-amoürs, 

wice qu'à Vome, on d'héve fré, wice qu'à l’feûme, on 
[d'héve sour, 
èt, qu'l'al-nüt, on tiizéve... dimain avou confyince. 


Ir, € rèst dédja bin lon! pout-o -on co кар dimain? 
C'ést-oüy, rin qu'oûy qui compte, rin qu’oûy, qu'on vique 
[si vèye! 
Lès timps passés n'sont pu! Li [аше sit s'dèstinèye 
min Vfwért, lu, hagne divint, avou dès detirès dints. 


Sins minme si mète à gngnos, sins fé l'pus p'tite priyire, 
à l'táve, qw'èst-è l'infér, i magne bin âhèy mint. 

I gostèye lès pétchis, sins qu'on djáse di pay mint, 

èt d'vint lès rodjés blames, i r'küt si coür di pire. 


Атои Psong’ èt lès pleürs, i s'fordjèye on grand no. 

Si, po l-i bârer s' vòye, si pére lu-minme si drésse, 

e l'sipratche à sès pids, tot Li s'tindant sès brèss's, 

pwis, po mostrer s'grande ponne, i hik'téye quéques 
[soglots. 


A l'bataye, à Vbataye, c'ést po Vfwért li vic'twére! 

fwért di gueüy, di grands mots, d'cülin'réyes, nin d'èfòrt! 
Si l’flâwe si dispèrtéve, tot d'mandant 'n'myéte di lôr, 
i l-i donreüt dès-armes, tot l-i d'hant : «Cours, à l'glwére» 


Si "pout minme tot distrüre, i distrüré tot dreût. 
I n'pout nin dire dimain, lès-eûres corèt trop vite, 
i k'mand'rè st-ás sórcis dè küre à letis marmites 
lès pwézons qui, d'on cóp, cóp'ront l'vi monde è deüs. 


Pus grand, todis pus grand! i fát qui l'iàye пейте dame 
rascóye li pus possipe, tot s'rimouwant fwért pò. 

Et sès-oûys èsblawis, par li todis pus haut, 

ni véyét nin qui 'd'main, li monde sérét st-è blame. 


Dimain,... lès tronlants-andjes, âs pids dé vi Bon-Diu, 
viéront Vewèrnou danser divint sès rodjés cindes, 

avou lès-âmes dés cis qui, d'lé Iu, s'vinit vinde 

pol'ór qu-il inmit tant, mágré Psong’ qu'ésteüt d'sus. 
Avéve kinohou Vtimps qu'ont k'nohou lès powétes? 
Timps dés blankés pinséyes, timps dès bélés-amoárs, 
wice qu'à l'ome on d'héve fré, wice qu'à l'feume on d'héve 


[soûr, 
èt qu’ Val-nut', on tuzéve... dimain... 


Georges RENARD. 

I ploüt 
Dialecte de Bra-sur-Lienne 


Londjinne, lu pleüve toume duspôy â matin, 
Pitite èt sèrèye, sins lèye on moumint... 
Tot-a fait èst frèh, pètch'ri èt mansi; 

Du tos lès costés, çu n'èst quu brôlis... 


Lès noülèyes passèt, pèsantes èt abèyes. 

Lu ci èst stopé, t't-ossi lon qu'on l' vèye... 

Noune tétche du pus clér. Tot s' fait rafüler 

D'vins ç gris lincoti а pleüve; tot-ènn'èst d'zoürné... 


Et tot V long dè djoù, lès djins dé viyèdje 
Dumonèt tortos âtoù d' leù manédje... 

Tote lu véye hourih, réclóse duzos l' tetit, 

Et r'louke toumer Г pleüve, du tot près dè feü... 


J, M. LECOMTE. 
pètch'ri : triste (se dit surtout du temps). 
d'zoürné : troublé. 
hourih : s'abrite. 


Chagrin d'amour 


Dialecte de Sart-Saint-Laurent 


Di si p'tit viladje, c'est l' dicausse. 
Il a transi après с djoti-ci 

Come on tchèt après one soris; 

I vèt tél'mint volti Mariye 

Come ci n'est pus on p'tit gamin, 
Qu'il aurè vingt ans l' mwès qui vint, 
Qu'audjotrd'hu, i faut qu'i li diye. 
Ca est conv'nu qu'i l' ratindrè 

A chij-eüres dilé 1 'toürniqueét... 

Rabiyi d' пой, vraimint fringant, 

Il est là qu’ ratind, transichant : 
Vérè-t-èle... Ni vérè-t-èle nin?... 
Problème qu'i s' pose dispà P matin. 
V'là qu'arive one binde di crapôtes. 
Tot d' suite, i l' riconèt dins l' z-ótes. 
Oyi, c'est Mariye. Qué bounheür! 

Ele est si bèle dins s' cote à ћейтѕ! 

Et P caeür tot rimpli d' doux èspwèrs, 


L'y paye totirniquèt, balanccwères... 
Rin qui di l' sinte achite dé li, 

Por lèye, i fréve totes les biestriyes, 
Ele est si bèle, li p'tite Mariye!... 


Ж ж Ж 


Mais v'là-t-i nin qu'èle guigne dèdjà 
Ewou qu'on djotiwe d' l'hàrmonica? 
— Vinoz danser, c'est st-on tango! 
Dji v'z-apudré, si vos n 'savoz... 

Et d' fwace, èle l'étrinne dissu l "pisse. 
Mais por li comince li suplice; 

Non! in waz'rè li avouer 

Qu'i n'a jamais, jamais dansé! 

I pitiye, i li spotche ses pids : 

Ele si toûrminte èt puis èle rit. 

I vout fér s' déclarátion... 

Ele n'y fait nin d'djà atintion... 

I va au d' truviè di tos l 'z-ótes, 

Ca п’ va nin mia d'one danse à l'óte. 

A d "bout d' paciyince, èle li plante là, 
Et au brès Фот ôte, èle ё va... 
Citi-ci, on vèt qu'i l' a apris : 

Ci n'est nin on danseti d' pachi! 

Ele totine come one pware à l' mwin 
Et tot riyant, mostrant ses dints, 
Ele a co l'audace, li gamine, 

Quand èle passe dilé li d' l'y fér signe. 
C'est come s' on plantéve on coutia 
Au а 'truviè do cœür do djonnia... 
Sinon qui c'est parmint tron bièsse, 
I brairéve là... là, à plinne fiésse... 
Mais im vout nin li mostrer s' pwinne 
I párdonne co à l'innocinne; 

Et do timps qu'éle continue co 

A danser ses valses, ses tangos, 

Li, qu’ ratindait aprés с’ djoti-ci 
Come on. tchét aprés one soris, 

E somadjant tot bas... tot bas... 
Sins li dire arvóye, il è rva... 


Ж Ж Ж 


Consolez-vos, póve malhuretiz; 


L’ dicausse, ca n "dure qu’on djoti ou detiz. 


Et quand éles s'ront po prinde от homme, 


чо 

Eles ni wétront nin, les capones, 
S'i s'amiise bin èt s'i danse bin. 

Eles inm'ront mia, sûr èt certain 
От homme paujére èt сотайјей 
Qui rindré leti mwinnadje heüreuz! 


Ж di 


Les p'tites Mariyes auz cotes à fleürrs 
Sauront tchwèsi li vrai bounheür! 


—D'accord, Maria, disait notre bon Eugène Gillain, mais a 
l'place da Djean, dj'apudréve tot l'minme à danser!... 


Maria DUMONT. 


A m'papa 
Dialecte de Soignies 


I sin daloût bèlmint pinvi sèptante chinq ans. 

I fzoût les comissions, quéstion dè passer stamps, 

al place dé no pative mére qui est rinsculotéye, 
rondjéye dé romatisses, déspüs brinmint d's-anéyes. 
I stoüt co fin coria yè jamés in médcin 

n'avoüt dvu raviser sérieüsemint din s'gardin... 


Ci dérniérmint, pourtant, d'in cotip, sans-advèrtince, 
in téribe mau IP a pris in mètant tous ses syinces 
pou тіейѕ nos fére soufri des nûtts èyè des djoûs! 
El calvére dèm papa, tout l'famiye l’induroût! 


Nos ll'avons vu luter conte èl tréte maladiye 
dusqu'adon qu’il a dit a m'bèle seûr : «C'est vous, m fiye, 
qui est si bone pour mi qui va dvwár s'aprèster 

a m'mète èm dèniére twine pace què d'vas m'in daler!» 


Eyè d'ai vu mori, èc niitt la, in bon pére 
mins étou in brâve ome qui s'plésoüt bi su tére, 
in ègzimpe dè corádje èyè d'onétrèté! 


Mins léyèz m' co vos dire yetine dè ses qualités : 
I n'a jamés lachi minme èl mwinss dè fâde conte 
in face dè ses-infants! C'est tout, d'ai dvisé m'compte. 


Nonfét, d'ai co 'ne sakè a vos confyi, pourtant : 
Cou qu'i m'a fét l'pus mau c'est d'vir brére èm vièye 
[man! 


Ursmar FIERAIN. 

Sinte Babe... Sint Mèdau... 
èt co des z òtes 


Dialecte de Godinne-sur-Meuse 


Les Sints ont des bons caractéres, 
Maugré qu'i zont todi bon dos, 
Pourvu quon P zi die one patére 
I féynu сі polnu por nos. 


Si on zest dins l'pénin afie, 

On rwéte ratmint l'calendrier 
Po vóye qué Sint, au pus abie, 
Qu'on póreüve sayi d'madouler. 


Por nos, faut vóye come i rind pwinne 
Il a sovint s'toü Sint Antwinne, 
D'ièsse disrindji dins l'paradis, 
Quand on pied s'bouse ou s'parapwi. 


Et Sinte Catrine, c'est co parèye, 
C'est tote l'anée qu'on vint piler, 
Po z'ayéssi les djonnés fèyes. 

Ele a bin sovint fwate à fé. 


S'i plout, on p'tit cóp d'tanawète, 
On tape su l'dos da Sint Médau; 
Li, dins s'baube, i rit à catchéte, 
Si mwéji, li bon Sint ni pout mau! 


D'lé Sint Barnabé on va brére 

Po qui nos z'avóye li solia, 

Il est vi ét comprind l'contrére, 

I pinse qui c'est l'timps qu'n'inmans l'mia. 


A l'Sint Elwè, qué comèdie! 
C'est l' djou qu'on ramouye li gozi, 
Tot l'monde vout ièsse dè l'confrérie 
Des tchéroteüs èt des cinsis. 


Si c'est Sinte Babe, c'est l'minme afére, 
On vwèt des sôlées tos costés 

Més des patéres on wè dit wére, 

Faut s'foute one chike po bin l’fièster. 


Onk qu'aureüve bin des tchapurnées 
Li lèdmwin, ca sèretive «Sint Caurs», 
E gngnos, i s'rinnent tote li djournée, 
Les cias qw'ont rintré one miète taurd. 
Les Sints ont brâmint d'espériynce 

ou là lontins qu’ s'èrinnent odés 

Et i n'aurinnent nin li pasyince 
D'chouter c'qui n'z'avans à d'mander. 


Georges BEAURAIND. 


Idéye | 


Qu'aloz fé la? N'les rmètoz nin! 
Gn'a des cáraüs, c'est po votiye ute; 
Des djalousries, ca n'rime à rin. 
Wastoz-m' li stôre, nom di m'totute! 


Li solia s'coutche intur les saus, 
I bagne ses pids dins les courotes, 
Les rfoübe aüs coches d'on balivañ, 
Pus i les rfache avou s'rodje cote. 


I nn'a do l' riise po ramonssler 

Et z-asatchi ses finférlouches! 

I batche si métche, dischind les grés. 
Pus l'if di l'été pormwin-ne si brouche 
Mètant do тойт pat'tavaá tot. 

I fé Waja naît. Dji bróye mes-oûyes, 
L'ombrire accourt et fé l' gros dos. 
L'alène s'èdwa dins s'lagne di soûye. 


Les soris, zèles, dwam-nu do djoti. 
Gn'a one qui mougne mi tapissrie! 
Bin, non-na, va, c'est stau sordjot : 
One ròse qu'on ptit vint fé boudjie. 


Li stwale blam'téye dins li steûli; 

E v'là saqwantes... one kirièle... 

On les chapléye fot do gurni, 

Gn'a d's-arindjies come des tchandèles! 


I nn'abroke di tos les costés; 
A peu près sar qui d'tènawète, 

Gn'a one ou l'óte qui s'fé djoster, 
A mwins qu'èle ni sèreuve chayète! 


Les bininméyes pitites lum'rotes 
Stram'teynu do l'Iumyére sus Vsou, 
Li lune mousse fot di s'sicafiote 
Et èle clériche ostant qu'éle pout. 


Ele vint mète on сӣтё di зРойуе 
Dissus les fouyas di m' calpin 
Ouce qui dj'a seri one diméye foûye 
Po qui s'crassèt пите піп à rin! 


Alexandre BODART, R. N. 


I ploût 
Dialecte de Celles 


Ploût! ploüt! ploût! 
Lès-agaces sont su l'tiyou! 
Londjinne vèspréye... 
Fians one flaméye 
Po r'chandi nos mwins èt nosse caeü.r 
Aurandjes co jamais do bonheür? 
Ploût! ploüt! ploût! 


Ploût! ploût! ploût! 
Lès-agaces sont su l'tiyou! 
Divant l'aube qui s'sigote 
Dji sins m'coeáür à fligotes... 
Quand rétindranjes dins lès bouchons 
Ritchantè l'djòye dés p'tits mouchons? 
Ploût! ploût! ploût! 


Ploût! ploût! ploût! 
Lès-agaces sont su l'tiyou! 
Lès djins passèt rwèd, à bachète, 
Po s'alè rade riméte à l'cwéte. 
Dj'ètinds mès sovenances racouru 
Come dès-èfants qu’ s'aurint pièrdu... 
Ploût! ploût! ploût! 


J. HOUZIAUX, R. N. 


80 A 
Ene fauve du baron d'Fleüru 


C'èst l'pus gros pèchon... 


La dès-eüres qu'il èst la, s'baguète au d'bout di s'brèt; 
Chüvant l'bouchon dès-otiys sins jamés piède pacyince; 
Quand pwârté pau courant çti-ci finit l'trajèt 
Pou rcominci l'minme voye il-lritape avou syince. 
Mins vè-le-la qui dandine on diréve qui ça bètche... 
Atincion ça rcomince... in caup d' ч ugnèt bén sétch' 
Et l'pècheti ramwin-ne... in v 
Si spais, si long 
Qui pou fé li dméye-live i fauréve li quautron. 
Li ptit péchon pus mwirt qu'è vike 
En tron-nant soumadje au pèchet : 
«Dijoz vos si adrète, monsiet, 
Vos n'èstoz nén а Рейт pou rsachi dès kinikes (1) 
Ritapé-m' rade è Moûsse, moustréz qu'vos-èstoz bon! 
— N'etichiz nén рей, no ptit, dji m'vas vos dnér rézon; 
Vos avoz trop bèle maye! (2) 
Mins dvant dji voûréve bén vos carèssi lès skâyes. 
Vlons bén drouvu vo gueüle, 
Dji stitche mi crin-marin qui rpasse éri vo n'oráye, 
L'émantchüre va toute seüle; 
Djè l'atatche a l’anzin qui dji pique dins vo dos; 
Asteüre, plouk! Alèz-è » Djibotant come in sot 
Li vèron pète èvoye 
Briitant tout llong di s'voye 
Si chance, si binaucheté, 
Sins sondji l'malureüs qu'il-èstéve agrapé 
Il atire l’atincion Win brotchèt qui tchèsséve 
Et qui sins rèmission vos l’èvoye didins s'djéve. 
Wèyant l'bouchon plongér l'pèchet fère li pansau, 
Lache dè l'ewade, riboulote, pacyinmint vos li skète; 
Et quand i sint qui n-n'a bén s'sau 
Il Vamwin-ne au djot fé l'bauyau, 
Adon q'n'ést pus qu'in djè pou l'rascoute a l'ptijète. 
L'twès-quart du timps c'èst l'gros pèchon qui mougne 
Mwincaup il arive core oussi [li ptit; 
Qui dmère di truviès dins s'gavio; 
Adon li pus malén... dvént l'sot! 


` Eh bén! a tous lès djès di liádts 
C'èst l'minme bazar! 


Henri PETREZ, R, N. 
(1) minime 
(2) mine 


Pon d'tauve, 
Pon d'geulton, 
Pon d'dicausse, 

LES CAHIERS WALLONS 


Reuwes di m'djóne timps” 


Ci còp-ci, ca z-i est! 
C'est-st-on gamin! Twès kulos et one faflüte. 


C'est-st' insi qui l'vi docteür Ghècquière, li grand mais- 
se dèl maujone ousqu'on Z'apwarteüve les ptits-èfants, 
aveüve criyi l'novèle au ptit maisse-imprimeü do fond а’ 
Sint-Aubwin qui, dispu one ейге pestéleüve, tot pierdu, 
padri l'uche del tchambe à coütchi di s'feume. 


C'est st-on gamin! 

Ca s'passeüve li dimègne dèl fiesse di Ste-Cathèrine, 
patrone des coméres qui n'ont co pont d'galant! 

Li messe d'onze eüres soneüve à l'Cathédrale et l'vi 
caryon, po l'deuziéme cóp r'métu d'su pid, vineüve di 
taper s'tchansonète. Li gamin... vos-i estoz... e bin, c'es- 
teûve mi! 

Mi, à c'momint-là, ci n'esteüve qui sakants lives et one 
rawète di tchau tote rós'lante, deus ptitès lèpes qui sa- 
tchin'nes li lacia come on djonne via et dèl gueüye à fé 
tróner les tchénónes dèl Cathédrale! Ca n'a nin candji! 

C'est l'londi seul'mint qui, d'one saqwè, dj'a div'nu one 
saqui! 

Ohy. Apicant li rodje carnet qui, gn'aveüve to jusse 
nouf mwès, il aveüve riçû di l'échévin Borlée, mi papa 
s'aveüve présinté à l'maujone del ville, dissus l'grand 
martchi! 

— Comint c'qu'on l'lome, voss' piti diâle?, aveüve dit 
Jules, li scrijeü, qui padri s'bawéte, tot r'lukant m'papa 
au-d'zeü d'ses bériques qui bárlokinnes su l'betchéte di 
s'nez. 


(1) Large extrait de la causerie donnée par M. Jean Servais, 
à l’occasion du 48ème anniversaire des «Rèlis Namurwès». 

— E bin, ca sèrèt Djan, come Djan-Biétrumé Picar, 
Zante et Gusse come ses tayons, Mariye, po fé plaiji à m’ 
bèle-mére et Ghislain po qui n'tchéye nin dins les maux! 

— Avou one pèkéye di nom come vos djoz, i pout todi 
roter... 


— Gn'a rin à payi... mossiet? 
Rin, maisse! I vo costrèt dj'a tchér assez pus taurd! 
Di c'còp-la, dj'esteüve namurwes... 


Do son d'Samsonnèt, avou m'papa... comachi à do cia 
d'Linhet, avou m'moman... c'esteüve po fé on vrai canari 
djodjo! 

Faleüve co m'fé div'nu calotin! Ca a sti rwèd. 


Li maurdi, l'vi archiprétre Houba... qu'aveuve des 
blancs tchfias et on boton d'su s'massale, avou one pi- 
céye di sé, saquants gotes d'üle et bramint trop d'aiwe 
à m'chonance, m'aveuve fé z-intrer dins l'Confrériye! 

— Promettez-moi, Jean, avetive-t-i dit, de ne jamais 
céder à Satan, à ses pompes et à ses ceuvres? 

Aye! mi fi! Come dji n'conicheüve nin tos ces djins-là, 
dj'a fé l'moya... et c'est m'parin qu'a respondu por mi! 


Calotin ë namurwès, с’ n'esteüve dèdja nin si mau. 
Comint c'qui dj'a créchu? 


Sür'mint nin, s'apinse l'óte, en science et en sagesse. 

Avou l'lacia do cinsi Colin, d'Erpent, les vitolets d'émon 
Jaupin, dèl reuwe dèl Crwès, les grosses tayes do «Bon 
Pain Namurois» qui l'vi Bila nos apwárteüve tos les djoûs, 
li keüte d'émon Wodon-Derenne ou do brésseu Leroy, di 
Samson, les crénés qu'on z'aleüve cwére reuwe Sint-Leup, 
èmon Berot:, dj'esteüv div'nu li pu arnauje des arsouyes 
diszus Sint-Aubwin! 


Tos les djoüs, au matin, mi papa m'fieüve lèver po z' 
aler siervu l'basse messe. 


Li ptit Delooz, tot ramonslé d'su ses coutés djambes et 
qu'aleüve div'nu li curé des soüdárds do timps dél guére, 
esteüve vicaire avou one òte d'avié Ciney, qu'on lomeüve 
li grand Guyaux, co pu timide et pu rodje qu'one foüye 
di rodje cabu! 


Li dimégne, c'esteüve au maisse-auté, qui dji fieüve 
aler m'sonéte, en lévant les blankés cotes do tchénóne 
Tharcisius, crolé come on bèdot! 


—— — —— 

I wideüve li burette (nin l'céne avou l'aiwe dandjureu) 
jusqu'à Eulalie, come dijeûve li Gus’ et avou ostant d'bi- 
naujté qui, à l'nait, i tutleüve si botéye di «Champi», 
qu'esteüve, dijeuve-t-on, à l'grande cinse di l'Evéché, li 
prumi maisse aprés l'Bon Diè. 


C'est st-émon les ptits fréres, qui sintinnes li toubac, 
avou leu blankès bavettes qui l'pénéye fieuve mannètes, 
et leu mantches ricoupéyes, qu'on m'aveüve métu po z'a- 
prinde à scrire: 


Dj'aveüve bin sti saquants mwés adé Mére Augustine, 
mais l'vwèsinadje des djónés fèyes ni valeüve rin po m' 
djónne adje! Dj'a todi sti on tchód lapin... Les mwaichés 
linwes dij'nu qui dj'él so co... et m'papa aveüve pinsé : 
«Prudenter et simpliciter» : les cokias avou les cokias 
et les poüyes avou les poüyes! 


Li frére Maurélus esteüve div'nu mi prumi maisse! 

Li scole... les cayèts... les cârculs des robinets... les lives 
les dvwérs... tot ca n'm'aleüve qu'à mitan. Dji n'esteüve 
nin pu biésse qu'on òte, mais dji véyeüve pu voltiye li 
vi cwin do Caryon, les montéyes del Cathédrale ous'qui 
nos djouwinnes au fran-voleür avou l' fi do soneû Scher, 
li place Sint-Aubwin po Z'i djouwer à l'guise, qui les 
lèçons da Mossieu Grégoire ou do Frére Joseph qu'aveü- 
ve todi l'balzin dins ses ptits oüyes! 


Po vo dire tot c'qui dj'a ramonslé d'sov'nances di ces 
prumis ans et vos fé sinte les bias djoüs qui les ptités 
reuwes do fond Sint-Aubwin ont métu dins m'prumére 
djon'nesse, i m'faureüve on live. Ca vérait kékfiye bin 
on djoti, quand, à l'katriye, dj'aurais l'timps del sicrire! 


En ratindant, i m'arive co sovint qui l'sov'nance di 
ces bias djoüs m'ritoüne li tiesse. Sovint,, dèl nait, quand 
les trayins des contribucions m'espétch'nut di dwarmu, 
dji rvwès les maujones, les djins, les paskéyes di c'bon 
vi timps-la. 


Li fwatche d'émon Humblet qu'esteüve dins l'fond d' 
noss' djardin... avou l'marchau Pol Cochard qu'a div'nu 
martchand d'poléts astoc dél Pwate di Fiér, et li ptite 
Eveline, li féye do maisse, qui bréyeüve pu sovint qu'à 
s'toür! 

Dji rvwès co l'Pòl, ployi ë deus po satchi l'grand soflèt. 


Dji rvwès les rodjès spitures qui volinnes patavau l' 
fwatche. 

Eles sont la ossi, dins l’ridan d'mes sov'nances, lés 
grandès fèyes del Maternité, ous'qui m'matante Vanesse 
one feume qu'aureüve fé tròn-ner on rédjimint, esteüve 
li maisse. 


Les cauves do martchand d'vin Grafé, padzo l'Cathé- 
drale, qui sintinnes bon et qui nos vèyinnes djouwer A 
caliate, dins l'frécheü, padri les tonias. 


Li maujone do Cerk' Catholique, avou l'grand Fich- 
wèlér, on baurbu, vrai diâle sòrti foû d'one bwèsse, qui 
fieüve les scrijadjes do Párti, en widant des ptités gotes 
et en rimplichant l’ridan do cabárti Dubwès! 


E dji m'sovins qu'on djoü, dins l'reuwe, tot jusse di- 
vant noss' maujone, mi papa s'aveuve volu tigni avou 
one óte imprimeü qu'on lomeüve Cherton, qu'aveüve 
one grande nwâre baube di Capucin, on tchapia d'artisse 
et l'Arsoüye è s'potche! 


Nos' t-ome sayeüve di skétér one afiche des Cantatis 
et come i n' l'esteüve nin, ca n' li plaijeüve qu'à mitan. 


Il aveüve yu one pétée dissus s'tièsse et m'papa esteüve 
rintré pu mwais qu'on tchét qu'a piérdu ses djónes. 


Noss' t'Arsoüye, à saquants anéyes di d'là, a n'n'alé 
à Dauve. Mi papa, li a sti r'trover, à Brusséle, on óte 
sórte di d'méyes-dous! Ohy! li prumi est mwart fot et 
l'detiziynme a div'nu sénateü. C'est tot fin paréye! 


Tot ca, c'est bin lon. C'esteüve ayin... et portant, ayir 
c'est co sovint audjoürdu, 


Sint-Aubwin est todi la. Оп ni ètind pu Blanc 
Djobète fé ses rigodons dissus on d'dri... mais les reuwes 
di ci p'tit cwin-là, ous'qui m'moman m'aveuve doné l' 
méyeü d'léye, sont co todi vikantes et doüces come on 
bokèt d' béguinadje. 


Divant d'li dire arvóye, po n'n'aler mechner patavau 
Nameur, léyiz-m' vos l’tchanter avou m'coeür et saquants 
bias mots. 


SINT-AUBWIN! 


V'la on p'tit cwin dou et paujère 
Qui vik’ tot señ, lon do trayin; 

I chone todi qui fé s'plandjére, 

I sint Vèglije et 'mártchand d'vin. 

Ses maujones sont come les bèguènes 
Do Bon Pasteur, qu’ dij'nut Vichaplèt; 
On pins'reüve qui dins les cujènes, 

A Vvièspréye, gn'a co Vquinquèt. 


Les tchénónes aux rodjés massales, 
Véy'nut fougnant dins l'g'orémus. 
E Vsoneti Gusse, à fiye, cavale, 
Aviè l'clotchi, po l'Angélus. 


On li a fé l'pavéye tote ronde, 

Deure et panseuwe come on cokmwairt. 
Sórtant d'leü traus, les bleuw' z-arondes 
S'cobat'nut quand i sone à mwárt. 


Dressiye su l'bole dèl Cathédrale, 
One crwés apèle Pcia qu'est-st-au lon. 
A ses pids, au fond dél ruwale, 
Soktéye todi l' vi Caryon. 


Tot Vlong des meurs, gn'a des priyéres, 
Des blancs surplis... des nwârs tchapias. 
On i vwèt galants et coméres, 
Astoc dèl Sambe, wéti l'batia. 


Tote li djotirnéye. ' n'ètind les clokes, 
Tchanter les djóyes et braire les doûs. 
Quand dj'èl rivwès, mi cœûr bârloke, 
C'est dins s'cwin-là, qu’ dj'a vèyu P djo. 


I n'faut nin crwére, portant, qu'one reuwe è vaut one 


Les reuwes, vèyoz, c'est come les djins; èles ni sont 
nin seul'mint qui des pavéyes, des maujones asgligniyes 
au pid d'on clotchi, des viyès pires qui l'pleuve fé braire 
quand brait l'iviér et qui l’ solia rtchandit on cêp qui 
les-arondes i r'mouss'nut; èles ni sont nin qui rodjès 
brikes ou twèts di scayes; come nos-òtes, èles ont st'ossi 
on’ ame, moncia d'sov'nances qui brichod'nut ostant 
dins noss' cœûr qui dins nosse tièsse. 


Et si on les vwèt voltiye come des mayons qu'on z'a 
kèki dins les picintes do vi tchestia, c'est pac' qu'éles 
nos rapèl'nut one ейге di djóye et afiye опе ейге di dot 
di nos’ vikériye, li sorire d'one djon-ne fèye, à dij-üt ans, 
vailà, au mwès d'méye, avié les Remparts, li pèlée tièsse 

d'un vwèsin; one reuwe,... c'est li ptite sonète d'on bo- 
tike, licène d'èmon Copin, qui sinteüve li pétrole et l' 
tchandèle, ou l'Quinquina d'émon Bilquin, avou ses 
r'lòjants tonias,... et ses deux fèyes, vaila dins l'reuwe 
dél l'Crwés; one reuwe... c'est st'on uche qui s'doüve, 
tos les djoüs à l'minme eüre, dissus on pot à lacia au 
d'bout d'on brés, li cink dél moman Sterpin; c'est l'bond- 
ајой do facteür qui lait tchére si messadje dins l’hbwèzs?; 
c'est l'brüt do batch’ aux cindes, qui l'bégn'teü lait ri- 
tchére dissus l'trotwér, c'est l'vwès do martchand d'lo- 
kes qui bwérléye padri s'tchérette rimpliye d'tchinisse 
et d'pias d'lapins. 


One reuwe, c'est co l'odeür dèl chicoréye Cajot qu'on 
sinteûve à l'Tossint, vailà su l'grande vóye qui mwinr- 
neüve au djàrdin des mwárts, c'est, d'su St- Leup, li nez 
fougnant do p'tit Mimile Evrard, les mwins dins ses 
potches, pétant one fauve avou l'prumi sosson qui pas- 
seüve; c'est l'pupe di tére do bon papa Draye au mitan 
d'ses botèyes et d'ses bwèss:s à spotchi les «bieszes di 
gaz»; c'est l'tchapia boule da Firmin Leroy, avou s'mous- 
tache d'Ambiorix et ses canistias, avié l'Manoüye; ci 
n'est minme sovint qu'on babulére d'émon Fifine Gérard 
qui vindeüve ses djotes, dissus l'Maursale. 


Et savoz bin c' qui c'est qui c'bokèt d'reuwe-la qui nos 
d'meüre tot jusse au mitan des grandés vóyes, come one 
rawète qui l'vi timps aureüve rovi. Choütez... volJà li 
Maursále : 


LI MAURSALE 


Vis botikias, 

Maujones sclimbwagnes, 
Vindetis d'can'tias 

E fègnesses bwagnes. 


Ch'mijes è d'vantrins 
Aux bârdakènes, 

E feû di strin, 

Dins les cûjènes. 


Vailà, padri, 

One nwire coürote, 
E l’vi wári, 

Padzo s'lum'rote. 

D'su Vlcwin d'on тейт, 
L'Viérge dins s'potale. 
Di noss Nameür, 

C'est l'vraye Maursále. 


Potale po les aviérges... potales po l'Bon Diè d'Biau... 
grande Crwès catchiye aviè Sint-Djan : 


SINT-DJAN 


C'est-st-on daladje di strétés reuwes 
Et di maujones co d'pu d'cint ans; 
I gwa des rodjes, i gn'a des bleuwes, 
Come les scayes di Vèglije Sint-Djan. 


D'su l’uche, dins ses blankès culotes, 
On bolèdji qui sint bon l’pwin; 

Et Vgrand botchi qua laumé s'gote, 
Eva tot set, avou s'balzin! 


Aviè l'martchi, banses et tchèrettes, 
Di brocalis ou d'canadas. 

Et les cótlis qwfèy nut l’canlette, 

To z'arindjant leus blancs porias. 


Là, l'reuwe do For et ses casines , 
Avou ses chwèts et ses biyeteüs; 
Vaici, les feumes djouw'nut à l'kine, 
Et les-èfants au fran-voleû! 


Gn'a des mindbes, chaltant d'misére, 
Et des mánnets qui sont s't'eureuzx! 
Gn'a on curé qui vo fé brére, 

Des bravès djins et des bribetis. 


Padzo l'clotchi qui sonne à messe, 
Tot miérseu, aflachi d'su s'crwès, 
Li vi Bon Dié qui bache si tiésse, 
Dispu todi nos douve ses brés. 


Jean SERVAIS, R. N. 


Cantati : Terme péjoratif pour désigner les Catholiques. 
Samsonnet : Habitant ou natif de Samson. 

Li soupe 


(Dialecte de Fosses) 


On londi dél campagne passée, Jules li plafoneü ë n' 
n'allait à l'ovradje, pròbe comme one grintche èt chou- 
flant comme on mauvi, 


— On z'est gaie tot au matin, là, Jules? 


— Todis, mi. Què vloz? Dji sos bin tcheû à feume, vè- 
yoz. Dji r'mets m' quinzinne à Josèphine et elle tire si 
plan avou. Elle mi fait dè l’ boune soupe, і п’ manque 
jamais on boton à mes culottes, lès èfants (djè n'n'a 
cing... jusqu'asteür) sont todis bin r'nètis ét vüy'nut 
volti leti papa. On n'a nin on tchèstia, mais nosse pitite 
maujone est gaie et étiye, nos avans l’ pus bia djardin 
do viladje et do boun’ air arlaye!... Qui vôriz d' pus? Qui 
l' Bourse monte ou bache, qu'est-ce qui ca m' pout fer, 
mi?» 


Et nosse blanc plafoneû porsût s' vòye è chouflant 
pus fwart : «Rosalie... elle est partie...» 


«Dji sos bin tcheû a feume, èle mi fait dè l' boune 
soupe...» Dj'a bien tüsé là d'sus dispû adon. Ca vout 
dire pus qu’ vos n' pinsez, «èle mi fait dè l' boune sou- 
pe!» 

Po cominci, ca est rare d'étinde on' homme dire : «Dji 
so bin tcheû à feume». C'est co sovint les cias qu'ont 
les meilleüs qué lès vant'nut l' moins’. 


«Elle mi fait dé P boune soupe!»... Poquwè'ce qu'i 
gna tant des mwinnadjes qui n' vont qu' d'one fèsse? — 
Pasqui l’ feume ni sait fér l’ soupe! L'homme va rintrer : 
abie li crache dissu l' feu; des frites, on bifteck di tchfau 
ou one bwèsse di sardines... Allez-è avou ca! On côp è 
passant, ca n'est nin mwais, mais si d'mwin c'est co 
l' minme, et co après-d'mwin... on bia djoû, li stomake 
et lès boyas n'è vol'nut pus, on cause d'opération et c'est 
l'hopital. Dimandez aux médecins poqwè on fait tant 
des opérations asteür! 


«C'est l'boune soupe qui fait P’ bon soudard» a-t-on 
dit la d'djè longtimps. 

C'est dè l'feume di mwinadje qui l'santé di tote li 
maujonée dépend. Si elle fait dè l' boune soupe, elle fait 
co bin òte tchòse. C'est st'on vrai trésòr, one vraie bènè- 

diction. I n'y frè nin todis ritche, on n'y frè nin todis 
crausse soupe, mais i n'y fré jamais vraimint pòve non 
plus et les èfants y auront todis one frimousse plinne di 
santé!... 


L'homme sërë coradjeû et nin bèveû. Si djoürnée faite, 
« à soupe, asteür! > dis'-t-i. Poqwé'ce qu'il intèr'réve au 
cabaret? Et à costé d li, ni vèt-i nin si p'tit dairin qui 
tape tant qu'i sait su l' bòrd dèl tauve avou s' couyi? Et 
si p'tite Fine, don, qui rind l' maujone si agostante! Tot 
è I ratire et c'est po ca qu'i rintère tot drwèt ë fiant dè 
grandès ascauchiyes. 


Et djè l' vès, mi li p'tite feume dins s' djárdin au ma- 
tin, Li solia fait r'klati les pièles di rosée su les légumes; 
elle coud sakants fouyes di surale par ci, one pougniye 
d'èpinard par là, des bias p'tits agnons bin roselants, do 
pourpier doré, do pèrzin, dè l' cièrfouye, one houpe di 
pilé (comme ca sint bon tot ca!). Et quand elle é n' n'a 
plein s' passéte, elle va d'on coin do corti à l'aute é sond- 
jant : « Quand Jules rintèr'rè, nos n' z'y mètrans nos 
deux, ca i gn'a todis à fér dins on djardin. Dins one quin- 
zinne les pwés tinprus séront bons à coude et avou des 
tinré carottes et des novias canadas, qué bounés plate- 
nées, todis mon Dié! Jules inme si bin li stuvée aux ca- 
rottes! Dimwin, nos frans dé l'taute à l'rhubárbe, ét Р 
samwinme qui vint, ci s' ré aux vétés grusales... » 

Qué d'djos? Jules n'avaiti nin raison d' dire : « Dji 
sos bin tcheû à feume!» 

Oyi, Jules, vos estoz bin tcheû; vos avoz pris on bon 
numèro a l' loterie. Et tot est lè! Donnez-nos des bounès 


ménagères, et on n' causerè pus tant do fameux Index 
number; tot irè comme su dès rondès ròlètes! 


Asteür, dji va vos donner po rin on bon conseil qui vos 
advinez d' dja. 


Momans, apurdoz a fér l' soupe à vos bauchèles, et vos, 
djonnes homm:s, quand vërë l’ timps di v'bouter à piesse, 
ni vos astapez nin au prumi bouchon... 


< Est-ce qu'elle fait bin dè l' boune soupe 7 


Eugène GILLAIN. 

A la mémoire de 
l'Abbé Nicolas Pietkin 
| de Malmédy 


Le 3 octobre 1926, à quelques pas de la petite église de 
Sourbrodt oü l'abbé Pietkin passa la plus grande partie 
de son existence, à la fois si modeste et si féconde, on 
avait inauguré en grande solennité le mémorial dü au 
sculpteur Petit, rappelant qu'en ce bastion avancé de la 
Wallonie, un homme de devoir qui était en méme temps 
un ardent wallon, sut, par sa volonté persévérante, entre- 
tenir la flamme latine. 


La Ville de Namur avait tenu à s'associer officielle- 
ment à cet hommage, en déléguant son premier échevin 
Falmagne pour la représenter à l'inauguration du mo- 
nument. 


Une délégation des «Rèlis Namurwès», avec drapeau, 
y assistait également. 


Et nous ne pouvons mieux faire que de reproduire ici 
un extrait d'un excellent article de M, J.-M. Remou- 
champs écrit à cette occasion. 


Nos lecteurs y trouveront un exemple de la ténacité 
dont dü faire preuve le brave curé de Sourbrodt pour 
sauvegarder, dans ce coin de terre, l'originalité wallonne. 


< Sous l'influence de Bismarck, écrit-il, la Prusse ne 
tarda pas à manifester le désir d'appliquer aux Mal- 
médiens, le régime de germanisation forcée qu'elle fai- 
sait subir aux Polonais devenus Prussiens en vertu des 
traités. L'abbé Pietkin a raconté dans son émouvante 
étude : «La Germanisation de la Wallonie prussienne 
(1904), comment de 1863 à 1870, diverses tentatives 
furent faites pour germaniser l'administration, l'ensei- 
gnement moyen et l'enseignement primaire. Ces pre- 
miers essais se heurtèrent à une vive résistance de la 
population et des pouvoirs locaux. Mais, aprés la guerre 
franco-allemande, la politique bismarkienne abandonna 
toute retenue, En 1876, l'allemand fut imposé comme 
seule langue administrative à toutes les communes 
wallonnes, avec un délai accordé aux communes rurales. 
Ce fut peu aprés, le tour des écoles, celles des villages 

d'abord, celles de Malmédy, en suite : "l'emploi de 
l'al'emand, comme seule langue d'enseignement, fut dé- 
crété. C'est en 1889 que les petits Malmédiens recurent 
les dernièr:s leçons faites en leur langue maternelle. 


> Un enszignement avait toutefois échappé à cette 
vague de contrainte : l'enseignement religieux. Les au- 
torités prussiennes cherchèrent à l'atteindre, lui aussi. 
Elles défendaient l'usage du catéchisme du diocèse de 
Liège et en imposèrent une version allemande que les 
enfants devaient apprendre par cœur, souvent sans en 
saisir le sens. Enfin, on accentua la presion sur le cler- 
gé et l'on s'efforça d'obtenir que les sermons fussent 
faits en allemand. 


» Toutes ces mesures rencontrèrent une opposition 
qui parvint, plus d'une fois, à déjouer 1:5 manœuvres 
a'lemandes ou à en retarder l'effet. L'abbé Pietkin, pen- 
dant quarante ans, fut l'Ame de cette résistance. Alors 
que son esprit fin et lettré le portait naturellement vers 
les études philosophiques, philologiques ou historiques, 
il considéra comme un devoir de combattre pour la dé- 
fena d'un bien précieux entre tous : la tradition lin- 
guistique et culturelle de son peuple. Par la plume, par 
la parole, par la chanson, par la propagande personnel- 
le «t l'exemple de chaque jour, il donna aux populations 
persécutées le courage de résister. Malgré toutes les 
pressions, il continua de prêcher en français, Et le wal- 
lon lui permit de faire circuler de spirituels pamphlet: 
dont les Malmédiens se répètent encore les strophes 
mordantes. 


> Nicolas Pietkin, sans jamais sortir de la légalité, n? 
cessa de commenter le texte allemand du catéchisme 
en francais. Et comme les nouvelles générations n'ap- 
prenaient plus cette langue à l'école et n'en r:cueil- 
laient que des bribes insuffisantes au foyer familial, l: 
bon curé expliquait en wallon son propre commentaire, 
de manière à bien fair? comprendre le sens de chaque 
mot francais. Puis il demandait aux enfants de lui re- 
mettre un résumé écrit, toujours en francais, de la 
lecon, résumé qu'il corrigeait et rendait à ses élèves. 
Ainsi son enseignement religieux se doublait d'une le- 
con de langue. Et ce touchant apostolat ne se limitait 
pas aux enfants : le dimanche aprés-midi, il réunissait 
ses paroissiens majeurs et, sous le couvert d'une cause- 
rie édifiante, leur apprenait a ne pas oublier eta mieux 
parler la langue littéraire de leur race, 

C'est cetté oeuvre d'abnégation, de courage et de 
patience que les germanophiles ne peuvent lui pardon- 
ner. 


Ils l'avaient surnommé «L'Ardennenwolf», le loup 
des Ardennes et le considéraient comme le «chef de 
bande» de ceux qui résistaient au pangermanisme en- 
vahisseur. 


C'est cette œuvre qui lui valut d’être arrêté pendant 
la guerre comme otage, sous le prétexte habituel qu'on 
avait tiré sur les troupes, et jeté, malgré son âge et 
son état de santé, dans un cachot. 


C'est cette œuvre que la Belgique honora, lors de 
l’arrivée de ses troupes victorieuses à Malmédy, en 1918, 
en épinglant la Croix de Léopold sur la poitrine du 
vieux pasteur. C'est cette œuvre, enfin, que la Wallonie 
a voulu glorifier en laissant aux générations futures 
le superbe monument de Georges Petit qui se profile 
radieux sur le ciel de la Fagne. » 


N KK 


Comme il fallait s'y attendre, le mémorial, élevé en 
1926, a été détruit par les Allemands de 1940. Mais il 
vient d'ètre réédifié par les soins d'un Comité vigilant 
à la tête duquel se trouve M. F. de Monty, et sa nouvel- 
le inauguration a eu lieu le dimanche 2 juin dernier, 
au même emplacement, 


Comme la première fois aussi, de hautes autorités 
religieuses, civiles et militaires représentant les sciences 
et les arts ont présidé à cette pieuse cérémonie de fidé- 
lité dans le souvenir. C’est M. Elysée Legros qui y évo- 
qua l'œuvre de l'abbé Pietkin dont plusieurs chants 
et poèmes wallons furent interprétés. 


S'associant à ce solennel hommage envers le fervent 
Wallon disparu, les «Cahiers wallons» se sont fait un 
devoir de rappeler, en leurs pages également, avec quel- 
ques-uns de ses vers, d'autres de son neveu H. Bragard 
qui partageait avec lui son amour de la Wallonie et de 
la Belgique. 


* x x 

Djasans todi walon ! 
On lét tchanter les-ouhès 
Come li bètch leûs-est créhou 


Nosse walon è-st-i pus lèd 
Qui l’ichanson dè vi coucou? 


REFRAIN : 


C'est des canayes Mám' diyins 

Qui n' nè vlèt a nosse walon : 

C'est des más d'vinte (1) des fâs tchins 
Et one bòne (2) du tos capons! (3) 


Mu grand'mére nu pârla may 

Quu l'walon avou m'grand'pére. 

Et mi-méme dju moûr d'anóye (4) 
Quand dju m'a nin l'langue du mm'ére. 


Qué nom vôront-is don d'ner 

A nos roues d'vins leù djárgons? 

S’il i-av-net (5), d'vins quéques-anné's 
On w rutrouv'rè pus s'manhon. (6) 


Tos les bons vis Mám' diyins, 
D'morans férmes et s'tunans bon! 
Foutans-nos d'tos ces coquins 

Et s'djásans todi walon! 


1879 N. Pietkin (1849-1921) 


(1) envieux — (2) bande — (3) coquins — (4) ennui — (5) 
s'ils parvenaient — (6) maison. 


N.-B. - La publication de cette chanson satirique, en 1879, dans 
une gazette allemande, «L'Euskirchner Volkzeintug» valut au 
rédacteur de celle-ci - un grand ami de l’abbé - une condam- 
nation a trois mois de prison. 


* * x 


94 


Psaume 


One firté avetile leti fit dire : 
«Nos distrürans ci vi Mám'di 
Et nos l'rufrans à nosse manire! 


«Ses manants, n'lés frans bin bahi! 
S'i n'duv'nès nin ás nosses parèys, 
I dusparétront du d'zos l'ci; 


« Ca leüs plaintes nos soûrdèt ls'oréyes; 
Leü linguédje sanle nos acuser; 
Même letis airs, nos n'lès sáris vèy. 


« Ti, qui n'veut nin èsse adusé, 
Mám'di, nos tráyerans ti-àme walone 
Et nosse talon va t'écraser! » 


Ainsi, avou l'rage Rone lyone 
Qui, dol bièsse qu'éle tint, sint'reut l'dint, 
Lu peüpe, qu'ésteüt l'maisse, duraisone. 


Et il ataka po l'fond'mint 
Lu d'metire, qui nos sonléve aimábe, 
Et s'füá nosse tchamp d'frumint. 


I nos fáve véy loyi é djábes 
Et djéter â passé d'vorant, 
Nos-usdances lès pus vénéráübes, 


Et fot d'lòme du nos p'tits éfants, 
Come si c m'ésteüt qu'ronhes èt otirtèyes. 
Sák'ler lès fleürs quu n's-i sèmans. 


Après, qwand c'faut quu d'kinkayerèyes, 
Et d'letis dius i Vaurint bouré, 
Lu mére duskunoha sès fèyes. 


Mais, al longue, lès djints s'lit gourer 
Et cès qui vèyèt Pmá qui s'féve, 
Trop flawes, nu plit l'acondjurer, 


Ca, du même qu’en-on sárt, d'one fréve 
Lu sinteure n'est nin aporcue, 
Leû vwè d'vins lès flohes su pièrdéve. 

Leu plainte nu fout ayoue d'noulu. 
Al fin, su vèyant sins aidetirs, 
I s'sovnit do Sègneur, leti Liu. 


Et i criyint vers Lu : «Ségneür, 
Come iés omes estoz-ve èdwarmi 
Qui vos tis n'vèyèt nin nos pleürs? 


« Trop longtimps v'nos iéyoz djémi 
— Bute dès lawes quu fait nèhe lu néne — 
A pilori du nos èn'mis. 


«Sègnetir, vinoz s'casser nos tchénes, 
Ou bin l'avetile tikon dirèt : 
— Lu Djustice, du mi-oûve èst conténe! 


«Et nos autes, ployis d'zos l'arét, 
Qwand m'vórins tchanter vos cantiques, 
Lu linwe 6 polás nos souw'rèt. 


« D'zos lès hautés vóssores antiques, 
Nos n'vinris pus ployi lu gn'gno 
Et, du v'siervi, n'pièdrins l'pratique. > 


Mais Diu avéve veyou nosse lot, 
Et, houte dol clamore dol héyéme, 
Il oya plorer nos soglots. 


Su fwace su léva d'vant l'abime, 
Qu'aléve ègloti l'peüpe walon, 
Et s'main aréta l'main do crime. 


Su main tchestiha l fir tihon; 
Ele cassa les tchénes du s'galére 
Et fit sauter l'pwate du s'prihon. 


Et, tél Vèfant, hape d'one misére, 


Mais quu l'hisse fait co s'làrméen'ter, 
Mám'di s'sáve èsès brès du s'mére. 


Henri BRAGARD (Malmédy, 1877-1944). 

VIENT DE PARAITRE : Ww a. 
Le 4"° recueil de 
Fauves du Baron d'Fleuru 


Préfacé par M. J. Calozet, de l'Académie de Langue et de 
Littérature francaises, président des «Rèlis Namurwès», il est 
illustré par Ben Genaux et est édité par l'Imprimerie de Char- 
leroi F. Barry. On peut le retenir, dès a présent, chez l'auteur, 
Henri Pétrez, Au Rkwè, a Fleurus. 


Voici un extrait de ce qu'écrit M. J. Calozet, a propos de ce 
livre : 

« A Namur, comme à Charleroi et à Liège, vous êtes chez 
vous et vous avez conquis la sympathie de tous les Wallons par 
votre cœur, votre caractère et la finesse de votre esprit d'ob- 
servation. 

«Ces qualités, vous les étalez encore dans ce beau recueil de 
50 fables ou défilent dans le milieu qui leur convient, quelque 
36 bêtes de chez nous. 

«Pour mettre tout ce monde en valeur, Ben Genaux a illus- 
tré votre volume de dessins remarquables par leur finesse et 
leur originalité. 

«Ainsi le lecteur se réjouira-t-il de cette union parfaite entre 
le fabuliste et l'illustrateur. 

«Ajoutons-y l'amitié de l'éditeur qui apporte tous ses soins 
pour que textes, dessins et traduction francaise, à l'usage des 
profanes forment un recueil attrayant.» 

Lecteurs des «Cahiers Wallons» souscrivez au 4éme Recueil 
des Fauves du Baron d'Fleuru. 


Avis 


Le prochain numéro des «Cahiers Wallons» paraitra aprés les 


vacances, soit au mois de septembre. . 
rèk. La Rédaction. 

LES CAHIERS WALLONS 


Sang Walon 


Lèyon Cranasse, résistant 


Le directeur de «El Bourdon d'Chálerwé ét co d'ayeür», Féli- 
cien Barry a publié en 1944, un roman wallon «Lèyon Cranasse, 
champète par amour». Celui-ci est une oeuvre captivante, au 
style alerte, ou toute la vie d'une famille de petites gens d'un 
village carolorégien est contée avec infiniment de naturel, de 
bonhomie et d'humour. 

En 1945, l’auteur lui a donné une excellente suite — (Ah! 
comme cela fait du bien de la lire!) — intitulée «Sang wallon 
ou Lèyon Cranasse, résistant.» 

Et puisque nous voici en septembre, mois anniversaire de la 
libération de 1944, nous en avons extrait les pages qui suivent 
et qui relatent un épisode de cette période tant attendue par 
tous les patriotes de chez nous. 

Lèyon Cranasse est le garde-champêtre de Merlimpont; il 
cache a l'amigo, dans la maison communale, deux de ses amis 
Tave et Bert, recherchés par les Allemands comme réfractai- 
res. Laure est son épouse et Clodomir est son parrain, vieux 
wallon, bon comme le pain, dévoué à son filleul et rusé pour 
deux. 

On se trouve au moment où repasse sur nos routes, la pitoyable 
mais interminable armée hitlérienne, poursuivant vers l'Est 
son inexorable retraite... 

J. R. 


Les invoyis de l'Providence 
= Dialecte de Charleroi. 


Contrer'mint à c' qu'on aureut pu pinsér, èl mardi 
trinte d'awousse s'a passé sins grandès alármes pou les 
Merlimpontwès. 

Les camions al'mands dèfil'nut sins arét su lgrand' 
route, prèssès qu'is astènt di r'gangni au pus rwèt leû 
payis d'origine. Is n'avént pus leû n'ér' protéteür di 
mil neuf cint quarante, les djolis saudarts da Hitler. Qué 
bén du contrére! Nos vrés walons, èl cœûr rimpli d'èspè- 
rance, les wétunent rampér su l' brisè. 

Londres anonceut qu’ les divisions boches batunent en 
r'tréte viès nos provinces. On pârleut dja d' Compiègne, 
Saint-Quentin, Reims... On n'òseut crwère qui ca it pos- 
sibe èt pourtant... 

El komandantur di Chalèrwè bagueut, dijeut-on. Min- 
me èl toqueti n’ doneut pus signe di viye. Aveut-i yet 
l' chuflot coûpé pa l'pane au lyi aveut cheû su s' soc èl 
vèye? Put-ète, Toudis èst-i, qu'i n' s'a nén moustrè dins 
Mèrlimpont с?” djoû-la. 

D'ayeürs, faleut co bén ca pou lèyi r'souflér nos cama- 
rádes su l qui-vive. 

Clodomir aveut raconté s' quénte dins tous ses détàyes 
as fiyoû èt à ses protégès. El vi sècrètére mis au cou- 
rant du dalàdje pa no champète, aveut aprouvè sins ré- 
sèrve l'atitude da Cranasse èt s'aveut payi 'ne crasse 
pinte di bon sang en choûtant l'istwére di no párain. 

— Vos rindèz compte asteûr quèl Bon Dieu èst djusse, 
cousse? Si l' toqueû vos aveut yeû pètè avou s' cinturon, 
vos auriz sti propremint mètu konk-knout' come dins in 
combat d' boxe! 

— Knok-knout! C'èst li aui l'a sti au mwins pou dis 
munutes. Nom di diâle, si vos aviz vèyu s' caricature 
quand i s’agripyeut à l’ârbe pou si r'drèssi! I n’ paupveut 
wêre, dji vos l'asseüre èt i réfléchira à deûs caups d'vent 
di r'nouv'lér ses fèrdènes droci! 

— On n' tént nén pus au’ ca à li r'vire, savèz! Mins 
si dj'asteus à vo place, dji pèrdreus co pus d' précautions. 

— N'eüchéz nén peti, sècrètére, nos nos t'nons su nos 


gardes. C'èst bén domadje qui nos n' trouvons pon d'ar- 
mes... ' | 


— Pou qwè fé, Clodomir? Auriz l'intention d' prinde 
èl «maquis» ? 


— Prinde èl maquis, mi! Sècrètére, èl guére ès’ rapro- 
che à grandès asdjambléyes di nous. Nos d-alons cèrtèn' 
mint awè l’ocâsion d' moustrér aus-è < héros qu'ont sti 
r'eassis» comint c 'qu'éle vréye Waloniye èrmèrciye ses 
libérateürs, hein, m’ coleau?... 


El champète, les is r'lujant, boute oyi dè l' tiésse, I 
sondje à ses camarâdes di rèdjimint cochis su l' canal 
Albért, à tous ses amis walons prijonis en Al'magne. I n' 
dit rén, mins... 


* 

Su l caup d' sèpt heüres au gnût, in groupe d'avions 
américains surpèrdeut in long convwès a P sôrtiye du 
viladje di X..., èl piloneut d'asto, come on splique dins 
les comuniqués èt s'in raleut bén tranquil'mint come il 
asteut v'nu. 


El route, coupéye à pluseürs places pa des grossès 
bombes, oblidjeut les longués colones à s' distoürnér pa 
Mèrlimpont ét dispus, nos bráves payisans wéyunent 
di 'tout prés 1 déroute trajique di l'èn'mi. 

C'it l' drame afreüs qui s' continuweut. Nos vikunes 
lake qui moustére èl tréte puni ра l’ djustisse des omes. 
L'ake qui wèt les libèrateûrs du monde oblidji les assa- 
sins ét les dispouyeüs d' cadâvres à s'asgligni d'vant 
yeüsses en d'mandant párdon à leüs inocinés victimes. 
L'ake divant l'apotéyóse dèl victwére, payiye, hélâs avou 
I sang, branmint du sang di nos saudárts èt d nos 
AM fusiyés ou tuwés dins les pus téribes bombárde- 
mints... 


El néz des gris s'alonjeut à n'in pus fini. El front élas- 
tique s'érployeut come in djeu d' cautes. 

El biésse al'mande, blésséye à mórt, trinneut ses tri- 
pes dins l' poussière di nos grands-routes, nos tch'mins 
d'campagne, nos pisintes... di gnût come di djoû, 

Malheureüs'mint, él biésse aveut co des r'toürs su 
lève-minme. Adon, tant pire pou nos pauves corons; c'i l' 
déstruction complète, li rwine, èl désolátion, la mórt pou 
nos populations... 

Guére maudite! 


Ж 


Léyon Cranasse, érténu ра s’ sèrvice, it со, à neuf 
heüres, à 1 tehambe comune. I lyi d'meureut à achevér 
plusietirs dossiérs d' rèfugiès. A l'amigo, Tâve èt Bèrt 
fèy'nut in piquèt en ratindant < Londres > à leti posse 
clandèstin,, lodji au fond d' l'armwére. 

Su l’ tehumin, pus in tchat walon... in déwórs di Pin- 
tèrminabe sèrpent qui n’ djokeut nén "ne seconde. 

Tâve s'aprèsteut à toûrnér l’ bouton quand in brût in- 
fèrnâl vént l'arètér nèt’... 

— Avéz intindu, Bèrt? On direut qu’on vout disfoncér 
l’huche dè l' tchambe comune. 

— Oyi, i m'a chènè ètout, Tâve. Qui èst-ce qui vénreut 
bén trouvér Léyon à e'n-hetire-ci? Sèrèz P djédjole! 

A r'grèt, Tâve clôt 1 bayut. El champète, en vòdant di 
S’ bureau, les advèrtit di п’ pon fé d'imprudence èt qu'i 
d-aleut vire cu qu'on lyi vouleut à ène heüre paréye, 

Les visiteürs parèch'nut prèssès. Is rambouch-nut co 
pus fôrt. ` ` 

— Pacyince, dj'arive! 

Cranasse drouve l'huche. Deüs oficiérs al'mands s' 
présint-nut à li, rimplis а’ poussière des pids à 1 tièsse. 
In grand skèton à bèriques di scâyes èt in gros rouchat 
avou 'ne trogne di mindjeû d choucroute èyèt "ne bou- 
dène di r’lopeû а’ bire à l’ tone, El type parfèt d'ancyins 
casques a pwinte. 

—Goute nacht! Sie spritch deutsch? (Bonswèr, vos 
pârlèz al'mand?) (1) 

Lèyon l'a apris à l'atènéye; i rèplique pourtant sins 
hèsitér : 


— Nein! (non) 

— Ach! ici, hòtèl de ville? 

— Oyi... 

— Vous, police-comissére? 

— Oyi... 

— Zér' goute! nous, mangér ici... 

— Mindji droci! ci n’èst nén in rèstaurant! 

— Ya, vous trouvér mangér pour nous... 

— I faut des timbes... 

— Nein! nous réquisition... 

— Pusqui vos astèz les mésses... 

— Hir', nichts francs-tireurs? 

— ... francs-tireüs? 

Les is du galonè èsprim-nut 'ne fréyeür èstrawòrdinére 
come s'il asteut pourchu pa in fantòme. 

— Ya, francs-tireurs... France beaucoup... 

— Han!... 
^X Ya! dans le cave, dans le chambre, dans le cuisi- 
ne... Alles’ pif-paf... beaucoup ofidsirs kapout! 

— Kapout' bén m' fé, rouchat! 

— Vas-is-tas”? Qu'est-ce que c'est? 

— Oh! rén, dji pâle à mi-minme... 


(1) Nos scrijons l'al'mand come nos l'intindons, pace qui c'est- 
st-in djârgon qui n'a jamés seû trouvér place dins no cœûr di 
walon. Tant pire s'i gn-a 'des fautes! 

— Ach! vous avez raison... nous manger vite, alors 

dormir ici tout de suite. Réquisition... 
Ca va, Gus"... 

Léyon a r'márqui qu' les oficiérs pórtént in gros révol- 
nos let cinturon, Ene idéye audacieüse lyi gèrme dins 
P tiésse... 

— Rintrèz d'abòrd. Dji m' vas vos aprustér "ne tâbe 
èt des tchéyéres... 

— Danke chetin! (mèrci bén!) Vous chercher pain, 
beurre, viande, bière; nous, beaucoup faim et beaucoup 
soif! 

— Bon, les minires, vos d'alèz yèsse chèrvus aus p'tits 
ognons. Dins cénq munutes vos pouréz vos d'è foute 
plein. vos djéves! ; 

Vanès, les boches tchéy'nut achids. EP champéte dè 
profie pou vüdi. I r'passe pa l'amigo. 

— Les amis, éne ocásion inéspéréye és' présinte à 
nous d' nous procurér des armes à bon mârtchi. Dj'é 
la deüs oficiés dè l” vèrmache qui т’ dèmand'nut à 
mindji ét à coutchi. Is ont des rèvolvèrs qui nos convé- 
rént bin. I nos les faut! Lèyèz-m' fé... Pou l' momint, dji 
n'é nén dandji d' vous, mins taleür, vos aurèz dé l' bé- 
sogne; i s'ajira d' d-alér ráte... 

En sórtant su l' pavéye, Lèyon wèt qu' les boches sont- 
st-arivès en auto, éne grosse limousine grije, No brave 
gârçon mèt ses djambes à spales èt racourt tout maflé à 
s' maujone. 

El párain Clodomir tént compagniye à Laure ét à s' 
fiye, en ratindant l' champéte. 

— Abiye, Laure. І m’ faureut du pwain, du bare, dè 
P viande, dé l’ bire èyèt 1 rèstant des cachèts qu'él mèd- 
cin vos a donè pou vos fé dòrmu! 

— Qwè d-aléz fé avou tout ca, m' grand? 

— Dji vos l'éspliqu'rai quand dji r'vénrai taleür, èm' 
chèriye. Pârain, donéz-m' in caup d' mwain, s'i vos 
plét... 

Laure, sins d-è d'mandér d' pus, èst montéye à lawaut 
quér les cachèts. 

Clodomir, rimplichant in tchèna avou c' qué Lèyon 
«rèquisitione» dins ses réserves, quéssione curieüs'mint : 

— Gn'a du nouvia, m' coleau? 

— Oyi, dj'é deüs gris cwárbeaus dins m’ bureau. Is 
ont des armes. Dins éne heüre, nos aurons cu qui nos 
manque... 

— Savéz bén qu' les Amèricains sont-st-a vingt kulo- 
mètes dè l' frontière belge? 

— Qui c' qui dit ca? 

— Londres l'a anonci dins s' dérin comuniqué. 

Laure tind "ne pétite bwèsse blanche à sn ome, 

— Mërci, Laure. E-dj' tout ç' qu'i m'faut? Oyi... dji 
r'eours à l' dadâye à m'bureau. A onze heüres au pus 
tard, dji sus di r'toür. A r'vwër'... 

In gros bètche à 1 vole, èt toudis au pas d’ course, èl 
champète rarive à l' tchambe comune. 


Les soudárts ronfèl'nut co pire qu'éne tchaudjére à 
yapeür. Léyon апуга les skeüre pou les revéyi! I profite 
du somèye di ses visiteürs pou instalér 1 soupér. I coü- 
pe saquants tàyes di pwain, fét sautlér les capsules di 
chis cachèts (!), уйде èl fine poudre blanche dins P 
büre qu'i toüye adon avou in coutia ét... conviction! 

Les boches drouv'nut leüs quénquéts. En vwéyant 1 
soupér su P tàbe, is s' rapèl'nut qu'is ont fwain. Pou 
yèsse mia a leti n-auje, is enlèv'nut leûs cinturons èt les 
mèt-nut asto d' leû n-assiète, 

— Bourn’ apètit, mossieüs?... 

— Beaucoup mèrci! 

Come des leups, is s' pète-nut su 1 pwain èt plaqu'nut 
ne coüche di büre d'in dwègt di spécheàü... 

Lèyon, di s' büreau, les r'wéte à cwane en souriyant. 

— Godome! pinse-t-i. Is ont mia deüs oüs qu'in cana- 
da, les «protécteürs»! Estrannèz m’ soupér, les copains. 
Dins dis munutes, nos virons qué nouvèle! Les «fritz» 
mawiy'nut l' bouquèt d' buftèk da Cranasse avou in apé- 
tit d'afamè. 

— Ach! gout’ essen... (ah! bon manger) 

Ca s'ra leüs dérins mots dè l' swèréye. Leüs is si r'sér'- 
nut tout setis... Lea mwain r'tchét come ène masse su 
P аре... Lèyon s'asseüre qu'is sont bén pârtis au para- 
dis des sondjes en lèyant béroulér à tére in selat d’ bom- 
be qui lyi chèrveut d' prèsse-papi. Les dórmeüs n' pau 
piye-nut pus... Is sont foutus!... 

Si tél'mint foutus qu'is n' fèy-nut nén in djèsse quand 
Cranasse prind les rèvolvèrs su l’ tâbe, s'asseüre qu'is 
sont quèrtchis èt s'éclipse pa l'huche du colidòr. 

— Tâve, Bèrt! aminnèz-vous, èl bouyon èst scumé. 
Pon d' brit surtout. Tènèz, mètèz ca autoû d' vo vinte; 

atincion, is sont-st-en orde di marche. Astèz? Dji vos 
guide. 

Is rout'nut su l' pwinte des pids. 

—Wétéz mes mouchons come is dòrm'nut bén... On 
direur des bèdots... Nos d'-alons enl'vér l’ gros rouchat 
preumi. 

— Eyu 6 qu'on les imbarque? 

— Dins Г gayole, pârdi! A chacun s' toür... 

— Is п’ pouv'nut mau di s' rèvèyi? 

— Pon d'imbaras; is d'ont pou dije heûres a yèsse dins 
l' coma. 74. 

Tâve apice èl boche pa les pids, Bèrt pa l' tièsse èt, yu! 
l' transpòrte-nut dins l'amigo. 

— Ca fét yun... au second de ces messieurs! 

Ene munute après, èl deuzième èst stindu ètout su 
l' payasse. 

— Passons l'inspèction des poches télcaup qu'is aurént 
co du dandjereüs pour yeüsses èt pour nous. Des bales? 
chwète! nos n' d-avens pon; nos stons r'montès... Asteür, 
bagons les meübes... 

— Eyu va-t-on les méte? 

— Dins 1 cáve, vo nouvia lodj'mint, Vos n'y sèréz nén 
pus mau pusqui vos pourèz vire cu qui s' passe su l' pa- 
véye sins yésse érmárquis. 

En deüs timps, trés mouv'mints, él place ést vüdiye : 
l'amigo ést r'div'nu amigo. Les pòrtréts des chèfs aliès 
sont rimplacés pa des caricatures da Dofe, l'érprésin- 
tant pourchu à caups d' bayonéte pa in p'tit saudárt bél- 
ge qu'in bia coq walon incouradje di s' cocorico moquárt 
et victorieüs! Pa d'zou, éne étiquéte scrite en béle ronde 
pa Léyon, dit en al'mand : 

«Vos astèz prisonniérs d' guére! 
»Inutile di fé du brüt, vos pouriz rèvèyi 
»vos gárdyins!» 

— Les moyas vont d'éstinde yeune di pupe quand is 
r'drouvront leüs lantiènes! On lyeü lèye èl payasse? 
Tave? 


— D'avons-ne éne aute pour nous dins ]' câve? 
— Non!... | | 


— D'abòrd, hop, is pouv'nut bén dórmu su les plan- 
tches, hein Léyon? dit-st-i Bèrt en récupérant l' litriye... 

Nén pus qu’ taleür, les oficiérs n'ont mouftè. L'afére 
èst dins l' satche. Léyon sère l'huche à clé èt bras d'zeü 
bras d'zou ramin'ne ses compagnons dins s' büreau. 

— Nos n'avons nén co fini, savèz. Nos d'yons mète èl' 
bèrline des griftons au rewès. 

— Is ont ène auto? 

— Oyi da. Setil'mint, faura l' mète en lieû sûr... mins 
dji n'é pon а’ tchaufeü, 

— Et mi? ` 

— C'èst vré, Bèrt, vos astiz conducteúr di cheniyèt: 
a l'arméye, dji n'y pinseus nén. 

— Eyu dwès-dj’ d-alér avou? 

— A mon m' pârain Clodomir, dins s' foûrni. Vous, 
Tâve, vos démeur'réz d’ planton d'vant P gayole djusqu' 
à no r'toür. Vous, Bèrt, mètèz l’ capote èt l’ képi d'yun 
des boches. Dji m-è vas avou vous pou pus d' précau- 
tion. Dji sus rèquisitionè; compris. 

A onze heûres tapant, tout it réglé. El limousine as- 
teut camouflèye au fond d' li r'mije, muchiye aus is des 
indiscrèts pa saquants grossès bot'léyes di rafouréye. 

— Si nos visitunes no butin, Lèyon? 

— Dji d'-aleus l’ dire, Bért, Avèz vo lampe di poche. 

— Ele né m’ quite nén; fèyons l'inventére. Des cas- 
ques, des couvèrtes, in posse di téèsèf, des cártes gèyo- 
grafiques. Hé, wètèz : èl front èst marqui au crèyon 
bleû. Cambrai, Aulnoie, Vervins, Rethel, Verdun... Go- 
dome, Léyon, is raproch'nut. 

— Is sont-st-à cénquante-céng kulométes d'idci. da! 

— Lèyon! Lèyon! wétéz! éne mitrayéte èyèy 'ne cais- 
se di bales! C' caup-ci, nos pouvons tapér no casquéte 
dins l'ér'! 

— Ertirèz toudis l' costume di clówn qui vos avéz mè- 
tu, Bért... 


— Téns, c'ést vré: dii n’ sondjeus pus qu’ di'asteus 
dèguisè come nou l' márdi-eras. On r'va à  tchambe 
comune avou c' bia p'tit machin-ci, Léyon? 


— Ovi, rafârdèlons-l’ dins ène couvérte èt mètons 
saquants chareeürs dins nos poches; dii r'vénrai r’auér 
T rèstant d'mwin matin, Préssons-nous asteür, èm’ feu- 
me va transi di n' nén m' vire rintrér. Gn-a bon, come 
direut l” négue. 


Léyon a co racompagnè Pèrt à 1 maujone comunale. 

Tave fumeut s' witième cigarète, achid a tère dèvant 
Phuche di l’amigo. 

— Des vrés bèdots, Léyon... 

— Vos dòrmirèz deüs heüres, toür à tour. A chize heü- 
res, dji sèrai ci. Dè l” djoürnéye, c'ést m’ párain Clodo- 
mir qui ténra 1 pot drwèt timps qu' vos vos r'pòs'rèz 
come i faut! El pus gros bouquét ést co à v'nu... 

Félicien BARRY. 


Li viye maujo aüs saisons 


Dialecte d'Assesse 
AU PRETIMPS. 


Voci l’prétimps, ét l'viye maujo 
Racrapotéye come one covrésse, 
Cheût Vdérin frèd qui pèse su s'dos 
Et tape au laudje uche èt finièsses. 


On-a distopé les atirmis, 

L'air y intère avou Vlumyére, 

Et d'à Vvaléye djusqu'au gurni 
L'airdiè ramchi dins l fine poussére. 


On-a rfait Vtrau do cabolya 

Po fé V bouwéye èt cûre li watche. 
Volè kék djoûs qui lit l'solia; 

I fait do timps po rlachi l'vatche. 


Ele irait bwére au ptit richo, 
Mins, asblouyie, èle est fine sote, 
Ele zoupèle come on vrai gado 

Ou come one gate, c'est todi djote, 


Li tchèt aguigne li trati d'mani, 

Li blan plumyon èt l'fistu d'paye 

Qui l'sauvérdja apwate po s'nid. 

— Qu'on vinche co dire qui c’est l'maraye! 


Po rchurer P locet èrèni, 

On fotiye d'abórd les platès bindes : 
On totine autoti des fleürs d'avri 
Didins les cènes, l'lon des pisintes. 

Li vie djin vint voûye dissus l’soû, 
On spais mokwè d' lin-ne su ses spales; 
Tote racafougniye come on chou, 
Ele ni va nin pus lon qui l’bale | 


Qu'on met-là po rfroter ses pids. 
Ele si rastrind, fait one chinéye : 
«L'airadje n'est nin co si aiti!» 
Et èle èrva didins s'culéye. 


ESTE. 


On-a rblanki li vie maujo; 

Ca sint l'goudron por' one apéye. 
On martchandéye les blans bédos. 
Les coqs?... C'est po fé l'cassroléye! 


Alé! les fotches et les restias! 

Li foár est bon, ét d'vant l'viéspréye 
On l'étassrait dins les sinas. 

Les coméres sont totes épous'léyes... 


Qu'est-ce qu'éle a à beûler come ça? 

Dji vous bin crwére, li póve laide vatche! 
Pirdo2 rad'mint les deûs sayas, 

Gn'a pus nin one gote d'aiwe dins s'batche. 


Oufe! qui fait stofe!... C'est do crâne timps. 
Waite-ca Кёз chots!... D'accórd, vi cousse, 

Dji sèrais-là tot au matin 

Et nos pôrans kminci l'aousse... 


Li timps a l'air do vlu candji, 

N' z-aürans do l’pleuve divant dimègne. 
Сот one tchèréye èt à s' ramchi, 

N' l'aurans à ute didins nosse grègne. 


Li vie djin restchaüfe ses-ouchas 
Essoktéye su l'ban do l' pavéye, 
N'ésse-t-i pus fwûrt assé l'solia 
Qu'éle est st-ainsi racrapotéye? 


Gn'aurait Ф l'oradje, c'est po e'nait-ci; 
A l’aparence, i va ièsse fèle. 

Ele apontéye do «bwis» bèni 

Et Vtchandlé d'keuve avou Vichandèle. 


AUTONE. 


Les djins èrvont. Li viye maujo 

Rimet on dope : on richauque des poupes 
Intur les panes, adlé l’culot, 

Après-awèt restchatifé l' soupe 

On rgrawiye on ptit còp padzos... 


Les canadas sont dins l'rimise 

— Faut st-aroubi qui gn'a des gros! — 
On-a fait place dissus l'baquise 

Faurè qu'on les rliye à galo! 


L'èrère cotaye l'órziye, lauvat. 

Li vatche ratind adlé l'bórire; 

Do Vnait i w fait pus là si tchaud, 
On l' rimètrait ca èle ritire. 


Gn'a des-arondes tot nwir su l'twét 
Eles s'aprètnu po l'grand voyadje, 
Et au matin quand on s' lèvrè 
Gw'aurè onk' di vude dins l'viladje! 


Nos dispindrans l'chatile do pègnon, 
Iva ièsse timps d'coude les rin-nètes. 
Attincyon, i manque on scayon! 

Pirdoz les banses et V grande bèrwète. 

On cheát les gayes — On nwa des mwins! — 


Les frankès netijes sont fines chayètes; 
A nos-y mète one etire dimwin, 
Nos è nn'aürans plin nos muzètes. 


Il a rèlé, les fotiyes tchèyn'nu : 

I gn'a des rodjes, des djanes, des brunes; 
Li cèréji est djè mièrnu. 

Ratindans d'mwin... c'est novèle lune! 

Nènène vint voûye li timps qui fait; 
Ele waîte passer on file di greuwes : 
«Eles sont prèsséyes, va, po s'séwer; 
Les nwárés bîjes sèront timpreuwes!» 


UVIER. 


Volè qu'è fé, ni comptant pus 

Qui su do mwé. Rimplichans l’batche, 
Chètans do bwès, fujans des twatches, 
N'uchans nin рей, li frèd pout vnu! 


Et c'est P viye djin qui wèye su P blame 
En grabouyant les cènes di s’cœûr; 

Ele ni rsondje nin qu'à ses maletirs 

Ca èle sorit, li chére boune âme. 


On rsogne au stauve èt po do l'nait 
On met l' hayon do costé d' bije. 

Et po l' fornia on a rintré 

Des fagots po les longuès chijes. 


Di peti qu’ n'édjále, on-a rtoûrné 

Li tonia d' bwès qu'est st'à l'gotére. 
Léyans l'uchlet à dméye-sèré, 

Ca les mouchons auront misére! 


Waite les soris, qu'ca est malin, 
Eles rabroknu pa les-atirmies! 
Tinkiye tes sèpes, saise, Mélanie, 
Sinon t'aurais on trau dins V pwin! 


On côp Р vièspréye, on djoûwe atis caûtes, 
On bwè do té, on tchaûfe ses pids, 

On s'risovint des bounès pròtes, 

On dit s'patére, on va cotitchi... 


Ca s'véyeüve bin à l'tchiminéye 

Qui nos nn'atirin'n-. C'est qui gwa spais! 
On chove li nive fot do l'pavéye 

Po z-aler au ran do couchét, 

Li tchèt èva èri d' li stáve, 

I rwaite li clitche po moussi fot, 

Mins en vèyant l'daladje dins l’coû, 

I rbroke rad'mint padzos l’plate bûse... 


Stôres et volets dmeurnu sèrés, 
Li tchin catoûne èt bawiye drole; 
Tot l'monde vèci est s'èpolté 

Et les-èfants n'vont nin è scole... 


Oyi! sürmint, ca v'done on côp, 

Et quand dji rvwès les detis rôlin-nes, 
Vos n'crwériz nin qu'ca m'fait do maù. 
Dins l’vikériye, on nwa do l'pwin-ne! 


Ele est st'èvòye, li pôve viye djin, 
Sins fé pus d' brû qu'nos pas dins nive 
En dischindant li tiène atis grives 
Po Valer mète ouce qu’èle est bin. 


Ca i faut bin s' fé on raison, 
Priyans l'Bon Diè po rprinde coradje, 
Et po dire vrai, èle estetive d'adje : 
Ele a rimpli totes ses saisons! 


A. BODART-LIBION, R. N. 


(1) Hayon : espèce de porte en paille que l'on pose sur 
une porte d'étable et qui empèche l'air froid de pénétrer 


Ave Maria) 


|^ Dialecte de Liège. 


Ave Maria gratia plena 
Ave Maria Dolorosa 


Ave Maria pleinte di mistére 

Pilé dè monde 

Sirdon а’ loumire 

Fleûve di doûceur 

Asile dès coûrs blèssis 

Pan qu'èst prusti d'amotr ét d' lâmes 
Ave Maria 


(1) Médaillé d'argent par la S. L. L. W. 

Ave lès mames, so tote li tére : 
franiilès spales, 

vola tos lès-omes à vos pids. 
Ames toürmétéyes, 

wèstez vos dotances èt vos hisses, 

i fat si pò, po fé dès p'tits! 

Taihiz doletirs, veuiyèdjes, sofrances, 
rotiviz lès-eûres, lès djotis, lès nuts, 
aréstez vos-Glodjes! 

may pu ni loukiz lès muretis! 

is frit dès hègnes 

à vos pleûtis visèdjes, 

à vos gris divès, 

à l'fleür fanèye di vos djònes-ans... 
... 1 fòt tél'mint, po fé dès grands! 


Ave lès mames todis bènèyes : 
oyez-v'? lès-omes brèyèt «Mérci!» 
tote li Nateüre trèfèle di djóye, 
gloria! gloria! po vos djónes frit's. 
Is sont mawetirs 

vikants é fwérts 

sèyiz-è fires, 

lèvez vos-oüys vé P bleû dé сіт! 
riyez, tchantez, 

tos cès tchif-d'otve 

cès-omes di d' main 

vinèt d'voss” song’ 

cint fèyes bènis sèyèsse vos nos! 


Ave lès mames djotimiy moudrèues : 
L'6be a wwérté? c'èstetit si d'vwér! 
bodiiz-v” asteür fot dè solo. 

Атои sès-otius blamant d'órgeüy 

si seû d' pouvwér 

si streût cèrvé d'ènocint rowe, 

l'ome a bâti Vav'ni 

so P fârde qui v's-avez pwèrté. 
Taihiz vos cris, 

taihiz-" c'èst s'dretit, 

li dreût dès fwérts?... 

mins c'èst li lwèl!... 

Tronlantès méres, catchiz-v' è Pombe 
bahiz vos-oûys 

clintchiz vos tièsses 


тарег- à gngnos 

djondez vos mains 

li vint hoûle dès riyas d'infér 

èt l' netire dame tchante in'air di glwére! 


Ave Maria èt totes lès mames : 
lès pauves, lès ritches, lès grantès dames, 
6 pauvès méres, ni loukiz nin! 


Lès grands, qui sont todis vos p'tits, 
sont là 

drèssis 

l'onk man'ciyant Vaute 

il-ont dès Іоикейтеѕ di hayime 

èt leüs gozis 

gonflés d'colére 

brèyèt : 

Patrèye! 

— Lès péres ont fórdji lès-èpèyes — 


Ave Maria èt totes lès mames : 

totes lès mames d'ir. Фойу èt di d'main, 
6 djémihantés méres! 

pwèrtez vos creís... 


Cwérps di martirs 

dizo Рпейт vwèle 

à pid dès cres... 

vos rodjés lames on l'minme sürdon 
li minme savetre... 


Chérvülés mames, 

djouwèts dèl Vèye, 

vos p'titès mains f'rit rôler ' monde! 
si vos n'èstiz si flüwes... 


Ave lès mames, ave lès mames! 
coürs máy nâhis dè sonner 

otys máy nâhis dè plorer 

mains mây nâhèyes dè pardoner. 


Ave Maria gratia plena 
Ave Maria dolorosa. 

Georges RENARD. 

A Notre-Dame 


des Namurwès 


Paroles de Jean SERVAIS 
Musique de Ernest Montellier 


REFRAIN : 


A vos èfants, douvioz bin laudjes vos brès, 
Vos qu'est ' moman, ' moman des Namurwès, 


I 


Quand on' n'a so di viker s'vikériye, 

Et qu’ les trayins ont v'nu spotchi nos brès, 
C’est-st-adlé Vos, qu'on vint, Viérge Mariye, 
Po s'asgligni au pid do Rwè des Rwès. 


II 


I fé si bon, si tinre èt si paujère, 

Dins voss maujone, au rcwé, d'su les Rempárts, 
On léye à l’uche, tote si bance di miséres, 

Et raclérit ot с’ qui nos chonetve nwárt. 


III 


Dins voss’ mantia, tot bleuw, coleür di Moûse, 
Si racrapote li ros'lant ptit Jésus. 

Come avou Li, avou nos fuchiz doûce, 

Vos qu'a soufri, riwétoz noss disdu. 


IV 


La qw'audjotirdid, c'est P fièsse di Waloniye, 
Et nos estans djweyeux come des mouchons. 
Tortos èchone, vaici, por lèye, on priye, 

Po qui P Bon Diè féye risette aux Walons. 


V 


Et quand on djoû, nos f'rans Vdérène chij'léye, 
Et qui P Bon Diè distindrait noss’ quinquèt, 
Vos Li diroz, s'on s'astaudje à Vintréye : 
«Lèyoz-les v'nus, c'est des vrais Namurwès.» 


(1) Ecrit à l’occasion des Fêtes de Wallonie et chanté a la 
messe du lundi 16 septembre 1957, en l'église St-Jean, à Namur 


Pon d'tauve, 
Pon d'geulton, 
Pon d'dicausse, 


Sin I'MOSTAUDE 


LIMEFERIALE 


ETABLISSEMENTS BISTER 
JAMBE (NAMUR) 


Au cœur du pays mosan 
où murissent les fruits les 
plus savoureux du monde 


MATERNE 


maitre dans l'art de faire 
des 


CONFITURES 


Depuis 60 ans s'assure la meilleure 
RENOMMÉE, par la QUALITÉ 
de ses produits __ Á 


Imp. SERVAIS Namur 


Année 1957 No 8 : Octobre 


LES CAHIERS WALLONS 


REVUE PÉRIODIQUE 
SOUS LA .—  — 
DIRECTION D'UN 
COMITÉ DES RÈLIS 
NAMURWES 


09 


wp zr 


"s 


p Fondateur: M. E, GILLAIN 


| In quèwèt - Е. J. Piret — Vos soriyoz, Mamzèle! - Djoti d'pleuve - Li vi 
sou - On sondje- Por one saqui - Ed. Tillieux. — Li grand Bondiè - 
A. Bodart — Taurdjiz one miète! - L. Antoine — Priyire - G. Renard — 
Li cocâde des Rèlis - Pinséyes di sètimbe - Martchi а’ vis'riyes - Li p'tit 
banc - Li pleuve - M. Neuville — Ricnochance po n'hèritance - Prumire 
comunion - R. Hostin. — Priyére au solia - L'pus malin atrape l'óte! - 
| G. Beaurain. 


| 
K... L TWE ы 


ne 


Pour la rédaction, s'adresser a Mr Jules Rivière, rue des Hou- 
blonnières, Namur (La, Plante). 


ABONNEMENTS : d'Honneur : 250 fr. -- De Soutien : 100 fr. - 
Ordinaire : un an : 60 fr. -- Pour l’étranger, le port 
en plus. 

C.C.P. 7956.97 «Les Cahiers wallons», 95, rue de 
l'Ange, Namur. a 


LES CAHIERS WALLONS 


In quèwèt ” 
Dialecte de Romedenne 


Ni v'lò-t-i nén qui P pètit Gusse 

Vout fumer V pupe come si pârin! 

Mais s'grand «mon frére», come bén dé jusse, 
Li r'satche l'ostéy èt li disfind. 


Ca "fait nén l'afére dou crèquion 

Qui s'tourminte come in tchén al lache : 
І з dáre su s' frére come in liyon 
Qu'è-st-aradji èt... flache èt flache! 


Pus с? qui l’pus grand vout li tni tièsse, 
Pus ç qui l'aüte flaye à tour di bras, 
Traitant l pus vi di man-nète biésse, 
Di tigneá, d'balouche ét d' grand via. 


Mais ca n'a nén duré dés masses : 

Li pére, qui т moucheut justemint, 

A satchi l' quéwét pa s' tignasse 

Et vos l'a tané dzous lés rins. 

Quand Гёјаті n'è vout fé qu’à s'tièsse 
Et qw gwa nèlu pou P maistriyi, 
N'ést-ce nén l'momint d’ pèter sès fèsses 
Pou qu'i seüche bén qu'i deut ployi? 


E. J. PIRET, R. N. 


(1) Quèwèt : enfant rétif et capricieux. 

Vos soriyoz Mamzèle | 
Dialecte de Namur 


Vos soriyoz Mamzèle! 

Mins c' n'èst nin après mi... 
On vi poürichinele... 

Qui friz don avou li? 


Vos soriyoz Mamzèle! 

Dji m' dimande bin poqwè? 
Gn-aureûve-t-i on guizèle 
Qui v' s-a dit one saqwè? 


Vos soriyoz Mamzèle! 

C'ést quèt'fiye po mostrér 

Qui vosse bouche a dès pièles 
Qui n' vos-ont rin costé. 


Vos soriyoz Mamzèle! 

Djè vóreüve fé ostant; 
Mins mi, vèyoz, bauchéle... 
Dji sos chaurdé pa d'vant. 


Edmond TILLIEUX, R. N. 


Оўой d'pleuve 


Po lès lumçons c'èst fièsse, 

I plout d' peüye au matin; 
Et mi, padri m' fignèsse, 

Dji ris dè gros dès dints. 


Dès pèzantès nuléyes, 

Pus nwâres qui dès-otchèts, (1) 
Cotrin-n'nu leti pansléye 

Cauzu à rés dès twèts. 


(1) Otchèt : mortier de charbon. 


Gn-a m' viye bièsse di gotére 
Qui tchante à tot spiyi; 

Mi ca m' freûve putôt braire 
Dè falu tant pichi. 


Pa d' гоз, li togna r'naude, 

I dit qui n'a pus swè; 

Mins c' n'èst qu’ dès-aviraudes... (2) 
I r'chone lès Polonais. 


Qui vóriz qu'on z-i faiye? 
Pont d'avance di s' fé laid; 
Mins l' viye sèreûve pus gaiye, 
S'i n' plouretive qui dé l' nait! 


Edmond TILLIEUX, R. N. 


(2) Aviraude : grimace, singerie. 


Li vi sou 


Quand dji vos r'waite, vi sou d' bleuwe pire, 
Vi sou usé d' pus qu'à mitan, 

I m'chonne qui v's-avoz l'air di m dire : 
«Achidoz vos èt nos cauzrans». 


«Dji vos frè rire, dji vos frè braire, 

«Dji vos rrmouw'rè jusqu'aux-ouchats. 
«N'etichiz nin рей, dji sos foti skwère, 
«Mins dj' n'a bin co pièrdu l' vièrna. 


«Portant, savoz, mi pôve coyène 
«Enn'a vèyu d'totes lès coleürs... 

«Ca n' m'èware pus qui dji d'vins tène, 
«Volà si dongtimps qui d'j'sos metir. 


«Dj'a dit bondjot tant d' cóps dins m' viye, 
«Dj'a dit à т” veüye tant d' còps ossi, 

«Et dja min-me dit adiè, afiye, 

«A des djins qw' paurtin-n' po todis. 

«Asteûre dji n'sos pus qu'one viye piré 
«Qui w sèt nin ci qw'èle divérè. 


«Quèk'fiye dimwin... i n'faut nin rire, 
«Tot va si rate avou l'progrés!», 


Edmond TILLIEUX, R. N. 


On sondje 


Totes lès viyés-eáres èrèniyes, 

Tos lès vis-ans qu' sont tchamossés; 
Totes lès mizéres di m' vikériye, 

Foti dim cœür dji lès-a chovés. 


Dispetiye, dji m sins rimpli а djon-nèsse, 
Dji gripreüve bin jusqu'au solia; 

Dji m' péte à rire en véyant m' tiésse 

Qui n' sét pus dispassér mès tchfias. 


Dji т bondireüve bin come one bale, 
Dins més win-nes i gn-a m' song qui boût; 
Dji pwatreûve li monde su més spales, 

Dji freüve on nuk avou lès djoûs. 


Asteüre, lès-awiyes di l'órlodje, 

Pol'nu chorér tant qu'éles volnu : 

Li timps, djè P va tchóki ë m potche, 
Faît-à-mèzeure qu'éles li tèch'nu. 

Mins v' là qu'i mw chone qui dj soûwe à gotes! 
Dji m dimande si d? n'a nin sondji? 

Vas-é don m' fi, dotive tès lumrotes, 

Ti vièrès qu'i gn-a rin d' candji. 


Edmond TILLIEUX, R. N. 

Por one saqui 


Li vièspréye ni vint pus s'achide 
Tot paujérmint dissus vosse chot; 
Didins l' culot vosse place èst wide! 


On direûve qui lès-etires totin'nu 
En т waitant après vosse visadje; 
Mins vosse fautèl ni v' ratind pus! 


Afiye, li blame qui l' bije cotchèsse, 
Avau V maujone tape on côp d'ouy. 
Mins gn-a pus qu’ vosse portrait su P drèsse! 


Edmond TILLIEUX, R. N. 


Li grand Bondiè 
Dialecte d'Assesse 


Est-ce qui gn'a lontimps qui les spènes 
Crèchenu à l’vinvol sus P talus? 

Et P pasia qui gripetive au tiène, 

Dispóye quand est-ce qu'on n'èl vwè pus? 


Les cayatis do P sitrwète pisinte 

Sont-is spontis ou trop glimyants? 
Kékfie ni wasse-t-on pus dischinte! 
Ай dzetis, i gn'avetive on ptit banc. 


Gn'a-t-i co, seülmint, des marayes, 

Des distrûjaûs come di nosse timps 

Qui n'avint d'cure des ronches do l'aye? 
On з bouretive, on s' satchetive pa l'mwin, 
Et nos arrivin-n' dissus l'crèsse, 

Tot essoflés, aü ré do Г crwè. 

Nos stitchin-n' one cochète di d' gnèsse 
Dins one finte qu'on vwè айр truviè. 

On s'asgligneuve dissus l'órziye, 
Mins sus on d'gno, ati pus sovint, 
Ca nos rólétes estin-m cwachiyes 
Et des pirétes moussiyes didins, 


Nos f'jin-ne hossi on p'tit có l'ponte 
Qui trèvatitche les pids do Bon Diè 

Et nos chiivin-n', catizu sins l' djonte, 
Li courote di song sus ses dwès. 


Nos n' conuchin-n' nin co l' misére 
Et nos n'avin-n' rin à d'mander; 
Nos d' djin-ne rad'dimint one patére 
Tot rlètchant nos donyons d' grètés. 


Pus, tot d'on có, tortos échone, 
Evôye come one binde di pawyons. 
Asteür, nos nn'aürin-m' one bin bone 
Si nos d'vin-n' fé des rigatidons... 


Dji m'a trèbuki à plin-ne vôye. 

Tire ti plan! On m'a là lèyi. 

Vos w m'aboutriz, portant, kone clôye, 
Totirnant m visadje vièt li steûli, 

Vièt l' grand Bondiè di nosse st'uréye! 


Et si dj'ascatichietive come l'óte fi 

M' raktinant aûs coches do l' manéye? 
Mi plátrésse n'a pupon d' mwárti 
Et, vos vèyoz, qui dj béról'reüve 

A Р fine valéye, pus fond éco : 

Les mwatès fotiyes sont st aklapéyes 
Dins les bèrdoûyes do vète richo. 


Si dji taürdjeüve jusqu'à P vièspréye, 
Qui P maálair ni sone pus à mwár? 
Si dj èl ratindeüve li nüléye, 

Li pleuve qui ramotiyrè vosse Cwar? 


Li filé d'atwe qui sü P courote, 
Dischindrè-t-i jusqu'à véci? 

I nw arrivreûve, ni fuche kone gote, 
Po trimper m' dwè et m' rapéri! 


Alexandre BODART, R. N. 


Taurdjiz one miéte! 

Dialecte de Namur 


Dins saquant djotis c sèrèt l mariadje 
Dèl fèye da Djan avou Ziré. 

Is vont sûrmint fér bon mwin-nadje, 
Is-ont l'air si bin rèscontré. 


Li fèye, èle est si bini-méye, 

Et li, ma fwè, sét bin c' qu'i vout. 
Il-a dèl tièsse et nin à d' méye, 
Mins por lèye i fait tot c qu'i pout. 


C'est P disdi pa Рі-атаи Г maujone, 
Chacun dit come i fauretive fé. 

Afiye on cause tortos èchone, 

Sovint Ziré â mèt s'grin d'sé. 


— Dji vous l mèsse tot jusse à onze ейте, 
Ei nin quèstion dèl fér trin-nér. 

I faut qui dj vos diye co asteáre, 

Dji n'vous nin d' pus d' trinte invités. 


— Po Г dinér, faut nin qw ca tchamosse, 
Pacqu'a sèt eáre, nos faut nn-alér. 

Dji vous qu’ po nosse voyadje di noce, 
Tot vauye come djè l'a décidé.... 


Li bèle-mére est tote èsbaréye, 

Ele dit a s' fèye tot doucet'mint : 

« Ni pinséz nin, mi binin-méye, 

Qu'il est fwart po les comand'mints?» 


— Oh! choûtéz man, n'uchiz pon d' pwin-nes, 


Dji v's-asstire qui djèl va domptér. 


Dji vwès bin come i faut qu’on l mwin-ne... 


C'est sès dérènès volontés! 


Léon ANTOINE, R. N. 

Priyire 
Dialecte de Seraing 


Mon Diu, sèyis bèni pace qui Vos d'nez l'sofrance 
come on sürdon d' petire éwe qui blankih' lès pètchis, 
èt trimpe lès fwètès-âmes èl vetiyante disseülance 

tot l's-éwal'pant dèl Fwé qui monne pus haut qw Vos 


[pids. 


Quand lès ketiwes dé Grand Djoti marèy'ront leûs € 
[réyes 

ds ról'mints dés tonires groülant sos lès qwate vints; 

qwand l' vé d'ór èwaré sint'rè s' pid-d'sok qui heye 

èt qui P tére si drotiv'rè d'zo lès freüds monumints, 


lès martirs bascul'ront letis spèsses dáles di pire. 
Pwis, potchant foti d' l'Arzèye, bin lon d 'zèls f'ront voler 
lès mèdayes, lès corones, qui tom'ront st-à potissire. 
Adon, grands, fwérts, tèribes, is s' drèss'ront po liter. 


Ni l' colére, ni l'hayime ni petiz'ront sos lès vèdjes 

qui leüs fiv'reüsés mains totirmèt'ront d'zeü letis fronts; 

mins P vol'lé dè pini marquèy'rè leüs visèdjes, 

Mèz'rant P vindjince йз côps, bréss's conte brèss's, is 
[rot’ront. 


Node doretire, nol-ârdjint т mahár'ré leûs banires : 

On n-i vièrè qu’ dès tchinnes èt dés spènes, èt dès creiis, 

dès tchépietis-òrfilins, dès vüds-oüys sins loumire, 

dès pórtraits d'crive-misére, mèsbrudjis, dégnes... EM 
[de&s. 


Il-iront sins rat'na, tot come li Timps sût s' coüse, 

on pid sarè l'aute pid, lès bokes si tinront Кей, 

mins totes lès plâyes brairont qui l'mwért n-a nin stu 
[doûce, 

èt, mostrant lès bourias, si stind'ront lès mig's deügts. 


Lès sórcis pouhant l'ór ë song’ dès-autès vèyes 

tot rètchant so l'pauve hére qui s'dibate è horé; 
lès fâs r'drèssetis d? morále, bábouyeüs а? litanèyes, 
qui $ chèrvèt dé Grand No, come s'Il-ésteüt floyé; 


121 


lès Djudas qwabaw nèt lès-èfants èt lès méres, 
qui loukèt d' letis freüds-oüys sofri 'Umanité, 
qui vindèt sins fruzi letis sotirs, letis frés, letis péres, 
po l’prumire féye sint'ront leüs mávas coürs tronler. 


Sofokés par lés vints qui hoül'ront leü colére, 

leüs firès tiésses bahowes, si k’ hértchant so leüs gn-gnos, 
il-akus'ront Satan d'avetir candji VIstwére! 

mins tot bas, pinsant bin qui lès timps candj'ront co... 


Dispòye di d'vant lès siékes, li Sintince èst rindowe : 
Par l'éwe, li fiér èt l'feü! Mâ po má, bin po bin! 
Fwért haut sèront lès p'tits qu'áront hové lès rowes, 
èt l’freûde пир ètind'rè dés longs crinèdjes di dints. 


O Mon Diu, dji V's'é prèye, Sûvez lès Saints-Scriédjes! 
cou qu'a stu dit èst dit? Vosse dreüte main pünih're? 
Lèyis fé Vos légions; lèyis fé lès-orèdjes! 

Ni hoütez піп l'Misére qui, doüc'mint, V'suplèy'rè : 


ele ést-à Vost-imádje; èle a Vosse сойт tinrile, 

ossi, qwand lès moudretis, adjènis, djèmik'ront, 

èt qui sèront tot nous, èt qui s'diront chèrvilles, 
Jèsus, pus haut qu' sès frés, Vis d'mand'rè leti pardon. 


Georges RENARD, R. N. 


Jantaistye dissus l'...âde 


Li cocade dès Rèlis 


Dialecte de Namur 


Ni crèyoz nin qui nosse cocâde 
E-st-on ruban di mascarâde, 

Ell èst r'mèteuwe au camaráde 

Qu'a l' mia fwardji dins nosse brigâde 
Dès bèlès-eûves, min-me po V tèyâte. 
One pitite fièsse dins on bia câde : 

On coût paurladje, one acolâde. 

On prézidint sur one èstrâde, 

Nosse décoré tape one oûyâde 

A sès socons d' гей P balustráde, 

Pus d'onk a Г coetir qui bat pus rade : 
On z'aplaudit li bèle paráde. 


27 août 1957 Maurice NEUVILLE 


Pinsèyes di sètimbe 


Rintréye dès scoles, 
Adiè condji 

Et gabriyoles : 
Faut travayi. 


Adiè lès djòyes 

Rires èt tchansons, 
Faut r'prinde li vòye 
Dès d'vwérs èt l'cons. 


Insi va P viye 

Bias, laids momints, 
Chacun bètchiye 
Sots èt malins. 


Maurice NEUVILLE, R. N. 


Martchi d'vis'riyes 


Viyès-afaires 
A vinde véci, 
Stauréyes à l' tére 
Sur on tapis. 


Gayoles, ostèyes, 
Tchapias, solés, 
Pots sins orèyes, 
Risôrts di lét. 


123 


Postures di plate, 
Lives di scolís, 
Esconte, dés cádes, 
Tot èst тасм. 


Bin dés mizéres 

Dés povés djins, 

Dés etires améres, 
Dès djoás sins pwin. 


Bokèt d' leti viye, 
Qu'on vind véci, 
Moncia d' gobiyes, 
Sondjes èrènis. 


Maurice NEUVILLE, R. N. 


Li p'tit banc 


Djè Р rivwès co nosse pitit banc 
Mètu su P сой d' lé Puch’ d'intréye, 
I n'avetve costé qu'saquants francs 
Et portant siérvu bin d' z'anéyes. 


E nn' avetive-t-i r'cu dés cóps d' pids 

Di mès-èfants dins s' vikériye; 

Djè Г ritroveüve tot disfwärci 

D’ leüs mariminces èt d'leüs sind'riyes. 


I s'ètindetive avou nosse frin-ne 

Qué P garantichetive do solia; 

Is s' racontin-m' quètfiye letis pwin-nes 
Quand l’mwais timps agnetve dins leti pia. 


Jusqu'à bin taurd, à Vbone saizon, 

On s'achideüve su s' plantche di tchin-ne; 
TI ètindetive rires èt tchansons, 

O chérés-eüres qu'on tüze à pwin-ne, 


Maurice NEUVILLE, R. N. 

Li pleuve 


Nosse Sint Médau ridoûve sès vanes, 

I ploát à r'lache dispeûye P matin, 

L'aiwe come one brouche rilave lès panes, 
Lès djins dijnu «Qué man-nès timps...» 


Au bwûrd dèl сой nosse bon vi frin-ne 
Atrape Vack’ léye èt P tchèsse do vint, 
Dj'èl sins pèrcé jusqu'à sès win-nes, 
Il a tot Vair dièsse maucontint. 


1? tère do djárdin ni sait pus sûre 
A bwáre li pleuve qu’èl a sul dos, 
Mins li lum'con porcut st-alûre 
Po nin d' mèrér dins lès richots. 


Nosse сой, lèye, èst bin pus bèle, 

Li rodje dès briques rissòrti mia, 

Mins c'ést P canal qwauré P dringuéle, 
Il avale tot dins s' gros boya. 


Dè r'waiti plotire, mi coeür èst trisse, 
Dji tuze aus cis qui n'ont pont d' twèt, 
Dji plins ossi lès pôves tourisses 
Tchèrdjis, sul vòye, come dès baudèts. 


Maurice NEUVILLE, R. N. 


Ricnochance po n'hèritance 


Dialecte de Ciney 


Dji n'a jamais crwéyá, aui di freûve one héritance, 
Portant, l'eüre d'audjourdu, dji vous tchantèt m'bonetir 
Dji sos des pus eureûx. C'est po ca qui dji т” ragrance 
A v'lu dire tote li djòye qui djibole divins m'caeár... 
Vola d' ca saquants z'ans, dj'ai r'gi on tot p'tit life : 
«Sav'nances d'on vi gamin», scrit pa Eugène Gillain, 
L'a-dje trifouyi, mon Diè. Por mi c'est-t'one vréye fife. 

Avou les caban'tis, dj'ai djiplet bin sovint. 

E fréquentant Gèlique, dj'ai sti rate ècramiyi! 

Est-ce li gote aux purnales? Dji wè sé rin, ma fwè! 
D'póye ci djoá là, c'est cá, dj'ai sintu т? cœûr frumji... 
Po li й né s'contint'mint... dj'ai vlu... scrire en patwès. 
Dj'él fait sins prétintion... por mi... c'est stone grande 
Dji niftée ténawéte, au r'cwét des arincrins [djóye 
Riquwèrant les rouwales pu-tót qu' les bélés-vóyes, 
Ainmant mia les sabots qui les solés d'satin... 

Di s'tote béle héritance, dji vous vos rinde homadje 

A vos Eugene Gillain, qui dji n'a nin connu... 

Si vos avoz quwèri avou tos vos scrijadjes 

Do z'awet d'ol simince po les cias qw'alint v'nu, 

Dji sos fiér qui dins m n'áme i gn'aveuve des royons 

Po réclawéet les grinnes qui vos stram'tiz au vint... 
«Au culot do feu» dj' sowéte qui tos les Wallons 
Jamais, n' léyenuche moru : «Sov'nances d'on vi gamin». 


Reynolds HOSTIN. 


Prumire comunion 


Dialecte de Ciney 


Nosse bininmé gamin audjourdu est st'al fiesse, 
I früzine di bonetir, por li c'est st'on bia djou; 
Po Р primi côp dis viye, tot à l'eüre à basse messe, 
Jésus-Hostiye va vnu dins si ptit cœûr tot пой. 


Mi chér pitit bohome! Combin grande est vosse djóye : 
Choûtoz chilter les clotches, c'est l'elairon des chrétiens 
Dimandez à Jésus, qu'éles vos r'satchéches su l' vòye 

Si Lucifer, on djoti, vos k' boute su les mwais tchmins. 


Bin rate, au pid. d' l'auté, vos aloz awè l' chance, 

Do rcire li Rwè des Rwès, li tote grande Espérance, 
Li seûl, li vraye, li bone qui soladje di La wai... 
Dins vosse candeu d'èfant, purdoz l' résolucion, 

Do kwèri a fé l' bin, do rnoyi tot c' qw'est mau, 

..Qui Jésus dins vosse cœûr, ni s' sinte nin ol prijon. 


Reynolds HOSTIN. 

Priyére au solia 
Dialecte de Godinne-sur-Meuse 


Pokwè grognoz, oh bia solia? 

I fait grigneà dins nos amias. 

Timps qui v z'estoz su vosse bédrouye, 
A st auje, Sint Mèdau nos ramouye. 


Dé Р pleüve, il ë tchét à sayas, 

N'estans trimpés jusqu’au pania. 

Vos mos pirdoz po des guèrnouyes, 

Avou e'timps là, n'avans Vichau d'pouye. 


Nos pètrouyans dins les potias. 

Frè-t-i co bon, frè-t-i co bia? 

Pat'tavau tot, gn'a des berdouyes, 

Di frèd, nos tronnans come des fouyes. 


Mostroz qui v' n'estoz nin bouria, 
Ramchoz one miète vosse fornia. 
Vinoz nos fé on p'tit clin d'ouye, 

Po rchandi nos pôvès dispouyes. 


Georges BEAURAIND, R. N. 


L'pus malin atrape l'óte! 


Si bin rate, on n'i mèt nin l' mwin, 
Divant wére èle tounrè à rin... 

Li vint sofèle pa totes les crayes 
Et, foti do twèt, i rauye les scayes. 


Insi, sondjetive on vi curé, 

Wétant st'èglije aus metirs usés, 

Li vie èglije tote crèvaudéye 

Ouce qu'i berdache d' póye tant d'anéyes. 


Po ca, faureüve brâmint des саит... 
Tote à l'eüre, i séré trop taurd, 

Li clotchi vérè à l'valéye... 

Mon Diè, qwè fé à vosste idéye? 

Bin rate, les djins n'pass'ront pus P soti... 
Donez-m one botisse plinne di gros sous! 
Sègneur ni froz nin on mirauke? 

Dji vos Vdimande po mes-otis d' Pauke. 


Mès, n' vwèt-i nin, achid d' lé li, 

On grand nwár diâle, sintant Р rosti. 
Nosse brave ome crwè zè piède li tièsse, 
Bonne Notre-Dame, ah qué laide bièsse! 


— Dji vins po v' tirer d'imbaras, 
Po d' mwin, dji v Zaurés r fait tot ca, 
Mes didles sont tot rimplis d' coradje, 
Su one nét, i f'ront bin Vovradje. 


Do cia qui sërë, d mwin, Р prumi 

Dins P пойте èglije, à mète les pids, 

Vos т” dóroz st âme po т’ grande marmite, 
A fwürt bon compte, vos s' roz dè quite. 


— Dji sos d'acwürd, mosieu Г démon... 
C'est Lucifer, dji crwés, vosse nom! 
Come dji n'inme nin vosse compagniye, 
Pètoz èvòye au pus abiye! 


Potchant à vélo, Won randon, 
Nosse curé, clinci su P guidon, 
Va conter li sbarante istwére 

A s' bon vi sosson, l' madjustére. 


Dè Р nét, i n'a nin зей dwármu, 

A l' prumère eûre, bin ètindu, 

I v пейте po vôye si bèle èglije, 
Astetir, qui т tronnrè pus d' го Р bije. 


Li didle, catchi dins on p'tit cwin, 

Li dit : «Paye mu, dji n'a nin l' timps!» 
— «Choûte, valet, mi dj dis mes patéres 
Et P maurli réguéle les aféres.» 


Il arive, satchant on pourcia, 

Come on dit, on couchèt d' lacia. 

D'on côp d' pi èture les deûs fèsses. 
Dins P fond d' Vèglije, i tchèsse li bièsse. 

Fiant on signe di crwès avou s' mwin, 

Li curé dit : «Volè Р pay mint, 

Prinds st ‘âme èt co s' cwárp à P rawète, 
Trosse lu, djále, ou gare à t? gárguéte...» 


Vèyant qu'i v пейте do iésse sintu, 
Come onk qu'aureüve li feü à s "cu, 

Li didle, en solèvant l' poussére, 

D'on r bon a r'moussi dins s' tchódére... 


Georges BEAURAIND, R. N. 


Attention... Attention ! 


Le grand concours dialectal 
interscolaire 
Eugène Gillain - Père Pirot 


Le grand concours dialectal interscolaire «Eugène GILLAIN- 
PERE PIROT» organisé par les «Rèlis Namurwès» et sous le 
patronage de la Fédération Wallonne littéraire et dramatique 
de la Province de Namur et de la Presse Namuroise, commen- 
cera le mardi 29 octobre 1957. 


Elèves, maitres et maitresses, classes, tous se doivent d'y 
participer. 


Il est doté de beaux et nombreux prix et est conçu de facon 
à rendre les plus grands services à tous pour l’étude du milieu 
et de la langue française. 


Chaque mardi, pendant 10 semaines, la presse locale donne- 
ra les questions posées. 


Dès le 29 courant paraîtra le règlement de cette importante 
compétition. 


Amis des «Cahiers Wallons» faites-la connaître dans votre 
entourage. 


Nous comptons sur vous. Merci. 
Mossien Campagne. 


Pon d'tauve, 
Pon d'geulton, 
Pon d'dicausse, 


Sin 'MOSTAUDE 


L'IMPERIALE 


ETABLISSEMENTS BISTER 
: JAMBE (NAMUR) 


Au cœur du pays mosan 
oü murissent les fruits les 
plus savoureux du monde 


MATERNE 


maitre dans l'art de faire 
des 


CONFITURES 


Depuis 60 ans s'assure la meilleure 
RENOMMÉE, par la QUALITÉ 
de ses produits — 


Imp. SERVAIS Namur 


Année 1957 No 9 Novembre 


LES CAHIERS WALLONS 


REVUE PÉRIODIQUE 
SOUS LA — — — 
DIRECTION D'UN 
COMITÉ DES RÈLIS 
NAMURWES 


KWA 


Fondateur: M. E, GILLAIN 


SOMMAIRE : 


Amoûr - Georges L.-J. Alexis — №’ n'Eskeaut - Edmond Godart — El 
festu - M. Ghislain — Bèsogne di fo - Ed, Tillieux — Provence ét Walo- 
niye - J. Houziaux — Bénédicsion - Georges Renard — Pon d'chance - 
L. Antoine — Tisadjes di Tossint - Alexandre Bodart — Fin d'une con- 
troverse philologique — Bibliographie. 


Pour la rédaction, s'adresser a Mr Jules Rivière, rue des Hou: 
blonnières, Namur (La Plante). 


ABONNEMENTS : d'Honneur : 250 fr. -- De Soutien : 100 fr. - 
Ordinaire : un an : 60 fr, -- Pour l'étranger, le port 
en plus, 

C.C.P. 7956.97 «Les Cahiers wallons», 95, me de 
l'Ange, Namur. 


4 


LES CAHIERS WALLONS 


A 
Amour 
Un chapitre de «Li tèstamint da Félik Cladjot» 


L'amoür? c'est l’hbouria dès coürs! Ine fèy qu'on-ést 
d'vins sés grifez on-èst pris à s' mésse; ossi adiè l' paye! 
I v's-assétche, li varin, ét s' tape so on tchèrdon fi pa- 
réye qui so 'ne róse! Atinchon! dimèsfiyiz-ve dès longuès- 
amoürs, èles ni valèt rin, ca on d'vint come dés halènes, 
dès critchons, a heüre fot d’ sès clicotes!... Pogwè? pace 
qu'on s' magriyèye èt qu'on s' mète èl tiesse tote sór di 
sotès-idéy:s... Vochal dès p'titès nüléyes! dès displits po 
dé rins; on brogne... on s' rimét'... li djalos'rèye ғ’ ènnè 
mèle... on s' dispute po "ne sór ou l'óte èt l'afére kimince 
à fleri!... Oh! awè, coula dèbutèye todi fwért bin, c'ést 
totès ròses ét tos vérts botons, disqu'à djoü qui, d'zos lès 
róses, on discoüve dès spénes, Li galant èst cagnés', il 
èst djalot, minteür; li crapóde, lèye, qu'on loukive come 
ine andje, a tot Won côp 1 diàle divins sès cotes... ét I’ 
dizacwérd s' évulméye!... Vola 1 távlé! Ossi, dj’ èl rèpè- 
te : dismèfiyiz-ve dès longués hanterèyes!... 


Mins on fwért valét d' vint-ans come Félik ni sondjive 
wére é tot coula; il ésteüt tot feü tot blame, come ine 
tchòdire so présse! ét tél'mint énondé so s' Liza, qu'on 
n’ l'áreüt polou rat'ni avou dés cwèdes di fiér! 


I fåt creüre qui m’ priyire à grand piheû Sint Médà a 
stu ètindowe ca tot m' lévant l' à-matin dj' véya qu'i fé- 
ve é sohét; li solo r'glatihéve é cir tot bleü, ossi clér qui 
dé veüls! Quéle tchance! 


Dj'étind d' chal popa dire à Lacrosse : 


« Bé tins, fré Djòzèf, po louki riv'ni lès colons, i lòt 
lés cwate solos, coula iré po lés concoürs!» Et dj' lés veü 
so l’ houréye tos lès deüs l’ narène ë 1 ёг. 

Mins i п’ fåt piède nou tins; dji sos-st-ava lès cwáres! 
Abèye mi r'nèti dès pids à P tièsse; abèye astiker mès 
háres èt froter mès solers; aponti més blancs wants; cori 
amon 1 cwèfetir po qu’ mès dj'vès odèsse bon; sins roû- 
vi 'ne botéye d'odeür po Liza. El tchabrêye, dji m’ ri- 
louke à mureû : «Ey Félik, qui v's-èstez bé!» 


Dj'a sayi m' bonèt d' police di totes lès manires; c'est 
so 1 dreüt» orèye qu'i m’ va 1 mi, po-z-avu l'ér ine gote 
farot; dji wadj'reü qu’ coula n' displérè nin à Liza!... 

Nos n' magn'rans nin trop” à l'eüréye, po èsse pus 
lèdjir ava lès vòyes; atinchon dè prinde totes nos précò- 
chons d'vant d'énn' aler!... èt avou cinq francs ё m' por- 
manoóye dj'a idéy qui çoula iré! 

Vo-m'la djoyeüs come on pinson tot prindant l' rowe 
«du Tròne»; ossi dji tchante : 


«Dimègne avou Lizète nos alons porminer 
tot nos fant dès rizètes...» 


Liza èsteût so l’ sot tote prète, au'èle mi ratindéve : 
Estez-ve binahe asteûre? C'èst po v' sètchi foû dè cazèr 
qui dj’ m'a léyi adire; ossi, onête, savez là!... Vos n’ di- 
hez rin?... So-dje a vosse gos’ dé mons?... èstez-ve mou- 
wè? 

— Awè, dj’ so mouwè, Liza, mins c' èst d'admiáchon; 
v's-èstez frisse come li rôzêye, èt par mousséye avou "ne 
taye èt 'ne cote qui v' vont come dès wants!» Et Liza 
riyév: tot mostrant sès deüs p'titès fossétes ét dès dints 
come des pièles. 

Dj'èstû tot fir d'èminer 'ne si bèle djint; quéle feume, 
mès-amis; dès hantches come dès balons, èt on stou- 
mac? ine sacwè d' héti! Si Djózéf Lacrosse èl vèyéve, dji 
l ô d’ chal dire à m’ popa : < Qué bokèt, fré Match! I’ 
ci qu’ Arè 'ne parèye pouce à s' lét f'rè dès fameüses per- 
tin-nes, hin valèt?» 


Nos d'hindans l' rowe dè Trône tot djásant d' traze à 
catwaze come deûs camarades po nos mète so l' ton. 


«Qué bé tins, édon Liza? 
— Edon, Félik, mins i fét 'ne gote tchód! 


— V's-èstez co moussêye lèdjir, vos, ad'lé mi avou m’ 
grosse capote! 

— Nos n'arans nin d' l'orèdje, sûrmint? 

— Nèni, dj'a priyi Sint Méda; lonkiz qui l' cir èst bleû 
(c'èst mi qu'i èst, a sètinme cir!), nos-avons bin rèussi. 

— Dihez Félik, i-n-a "ne bèle pipe savez, di chal a bwès 
d' la campe; nos sèrans nahis come dès tchins d'vant d'i 
ariver; prindans l' tram a dj'vas, i-n-a onk chal ad'lé. 


— Alè, «mon commandant», cou qu' vos f'rez sèrè bin 
fèt.» 


Nos èstans so l’ tram; c'ést di çansez lès deüs cou- 
pons, ét po mostrer qui ај’ n'a nin l’ diále ё m’ potche, 
dji sètche mi grosse pèce di cinq francs! 


«Dihez don Félik, vos п” avez nin touwé 1 ofici payeû 
ë cazér, téle fey'?» 


Et nos nos métans à rire tos lès deüs... Ауа lès vôyes, 
Liza m' fèt vèyi dés monumints, dés palás èt co traze 
aféres qui dji n' kinohéve; qué plésir di l'étinde s'éspli- 
quer; awè, ај’ èl rèpète, dj’ ésteü tot fir d'èsse avou 'ne 
si bèla djint, ét ád'dizeür malene come ine djoupsène, 
èle vis sétch'reüt lès viérs foi dë] naréne qui v’ n'i veuris 
qu’ dè feü! 


Félik valèt, i nos fáré torade djouwer séré, ca dj'wadj' 
reû so l'Ame di m' pére qu'èle si ratind à 'ne sacwé!... 


Vo-no-là à l'intréye dè bwès; nos prindans on p'tit pazé 
bwèrdé d'ábes; nos-éstans fi seü! Kimint l'intriprinde? 
C'èst léye qui m’ mèt’ à mi-ahe tot djásant d'sès djins : 
«On n'ést nin ritches, savez Félik èl mohone; més pa- 
rints t'nèt ine pitite cinse, on dj'va, quéques bièsses, èt 
on vike tranquil'mint so l’ tére; si dj so v'nowe à Brus- 
sèle, c'èst po "ne gote édi l' manèdje.» Et dj’ èl lé dire, 
tot d'hant tins-in-tins «Awè»... 


А m’ toür ast:üre dé raconter m’ djònèsse, èt dji n’ 
catche rin, dispóy li cazér dés moüdreüs; dj'èl fé rire 
avou nos bagn ë Bwès d'pourcés ét 1 farce dè djoû d 
més Pákes; dji li ésplique nosse véye à Gráce ét més- 
ovrèdjes à Boni disqu'à mi-arivèye à Brusséle, mi tchan- 
ce d'èsse amon 1 majór èt d'avu fèt si k'nohance... Et 
insi tot djáspinant nos-avans fét deüs-eüres di vóye! 


«Ey Félig, kimint qui l'tins passe; vola 1 solo qui s’ 
coüke, i nos fáre r'toürner!» 


Mins dj' véya on grand cábarét à l'intréye dé bwès... 
«Dihez, Liza, nos 'nné rirans nin so "ne djambe, èdon? 

Nos-irans prinde iné jate di dafè èt nos ripwèzer ‘пе gò- 
te?» Liza féve dès manires divant d'accèpter mi-invita- 
cion; tot l' minme èle si lèya-st-adire èt nos prindis plèce 
à пе {ауе à costé onk di l'óte... 

Li solo blam'téve inte lès ábes... «Loukiz don Liza qu’ 
c'èst bé! qué damadje qui l' tins va si vite! vola l' djoür- 
néye dèdja passéye.» Et sins fé lès cwanses di rin, dji 
li prinda l' min... 

Ele si r'toürna tote èwaréye èt planta sès-oûy d'vins 
lés meunes : 

«Félik? Qui fez-ve don?» ' 

— Liza! 

— Di qwè Félik, qui-n-a-t-i?... 

— Ni vèyez-ve nin mès oüy qui djázét por mi? ni sin- 
tez-ve nin m'coür qui bat...? I fat qu' dji v's-él dèye as- 
teüre, dji п’ mi sáreü rat'ni. C'ést qu’ dji v'veü volti, 
Liza; awè dji v'veü volti, ét coula dispòy li djoü qui v' 
m'avez drovou l' pwète po l' prumire fèy amon l' majór!» 

Liza èstetit div'nowe so l’ côp blanque-mwèt:, èt s’ 
min tronnéve tot sèrant 1' meune. «Félik! dji v’ louke 
come in onête ome, sincieû èt pwèrté so l'ovrèdje; mins 
djázez-vs sérieü:'mint? pace qui dji n'sos nin 'ne feume 
à djouwer às-amourètes savez mi... Tüzez bin à coula di- 
vant di m' rèsponde. 

— Dj’ a rèflèchi à tot; dji v'djeüre, so cou qu’ dj'a а’ 
méyeü à monde, aui l' amoûr qui dj'a por vos ni m'kwi- 
trè jamay pus. V's-avez d'vins vos mins mi-av'nir, tote 
mi vèye.» 

Dji vèya qu’ Liza avetit dès lames âs-oüy... èle mi dha 
avou n? doüce vwès : «Félik, dji m’ confèye a vos; vos 
m'inmez, avez-ve dit? èt dji sin qu' c'est vréye... èt bin, 
mi ossi, dji v' veti volti; mins nos-èstans si djònes tos lès 
deüs; i nos fáré ratinde dés annéyes; d'abórd fini vosse 
tins d' sòdart, riprinde vos-ovrèdjes, ét par, vèyi si vos 
parints séront d'acwèrd? 

— Tot cou au’ vos d'hez èst djusse, Liza, mins l' av'nir 
ni m' fét nin sogne si dj' pous compter sor vos?... po v' 
rind: ureüse, n’ âyiz nole sogne, dj'a dès bons brès’ po 
parvini à 'ne sacwé!» 

Nos r'prindans l' tram', ét dé long dél vóye nos n' po- 
lans pus lacher nole, tél'mint qui n's-éstans troüblés tos 
lès deüs! 

Dji rèmina Liza; èt d'vant d'èl cwiter, dj’ intra è colidòr 
d'amon majór; dj’ èl prinda d'vins mès brès’, èt po l’ 
prumire féy dji li d'na d tot m’ coür deüs grossès bâhes 
qu'èle mi rinda! 

Georges L.-J. ALEXIS. 


No n Eskeaut 


Dialecte de Tournai 


Namur a la Meuse, Tournai aime l'Escaut... 
Voici comment un poète de la-bas nous le dit... 


Aussi tranquil que P rucheau d'ein villache, 

No viel Eskeaut n'est pos fier pour ein sou, 

I va s! kémin, sans treop d'ormue ménache, 

Sans fair' branler les peonts qui passe in d'zous. 
I roul ses ieaux, tout duch'mint, sans épate, 

Et ch'est bin rar', quand, pour jeuer au seot, 

I seaut' d'sus P тір pour faire eine escapate 

Sans printe l' pein' de grimper pau puiseot. 


. Sans treop s' presser i nous arrif de France, 
Nous apportant, roulés dins ses fleots gris, 
Ein peo d' ses joies, de ses réf's et d' ses transses 
Qu'on orsint mieux puisqu'on in conneot l' priz. 
Tout l' leong d'nos quais i-intind l' gaieté walleonne 
Qui, d'ein' cancheon, l'invite à s'arréter. 
Mais, plein d'orgrets, feaut qui nous abandeonne 
Pour de nos Flandr's aller vir les bieautés. 


Car, de tous temps, no beonne et viell rivière 
Nous a unis à nos mofrèr's flaminds, 

Y-a bin longtemps е leu porteot les pierres 

Qui feont l' richess” des pus grands molumints. 
Asteur acor les baquets qui déquinttent 

Veont qu'à Anvers, comm pour moutrer clair'mint 
Que nos deux rac's, si i veuttent s'intinte, 

De no grandeur s'reont P pus soli? chimint. 


Riviére antiqu', tes quais seont l' providince 
Des amoureux qui, serrés deux par deux, 

Vienn'tnt y trouver l'eombre et, aussi l' silince 
Qui s' feont P complic’ des sermints amiteux. 
Quand, dins l'av'nir, no cité si vaillante 

Ara r'trouvé l'orneom qui éteot l' sien, 

Reste с’ que t'es, т cach’ pos à Р fair pus grante 
Et t' f'ras l fierté d' tous les vrais Tournisiens. 


Edmond GODART. 


El festu 


Dialecte de Mons 


Brâmeint mieux certainmeint qué dje n'arois pu l’fait, 
La Fontaine dein ses fâbes nos a conté l’histoire 
D'enne raine (eune tiotte gueurnoule comme on dit à 
Spaisse à peine comme enne mitant d'poire [Douai 
Eyé qui vouloit s'fait aussi grosse qu'ée gros Бей 

Vos vos ein rappélez : on m'fait nie ieune mi deuz, 
On n'a nie pou c'cas ci dandgie d'vétérinaire, 

El raine mére ou l'raine sœur peut fort bié fait l'affaire : 
El raine sœur ein l'espéce, vos einfute festu 

Aiussqu'i n'passe nie d'autobus 

Et puis, elle gonfèle ses machèles 

Eyé l'souffèle, eyé l'soufféle... 

Peindant qu’ tout bélmint Paute s'einfèle... 

Et, pou fini, des spites dé raine dein tous les coins! 
Bwâââ... Quée n'ouvrage... wein parlons pu, mais du 
Tirons à no facon, el lecon d'l'aventure : [moins, 
Dame nature 

Comme on dit, nos a fait Ppiau bié durte asseuré 
Qu'on n'einteind nie busquie les campes dé tous costés! 
Pourtant, n' vis trompez nie, à faute dé reimbusquiage 
Tout Presse y est. Et quand vos ein veyez 

Qu'on diroit toudis constipés 

Telmeint qu'i vos féétt ée visage, 

Des bavards sans esprit qui veutté fait Vmalin 

Qui n'saitté nie seulmint dire bondjou a les dgeins 

Et qui s'ein vont toutt ein rsérant leuns fesses 
Tandissqué leun croupion s'erdresse, 

I n'faut nie cachie, c'est Vfestu 

Qui liun gratte à n'sadju... 


M. GHISLAIN. 

Bèsogne di fo 
Dialecte de Namur 


Po r'blanki més nwârès pinséyes 
L'òte djoti dja dismonté m'cervia; 
Dji w Va зей rèmantchi d'nivia... 
Et m'póve tièsse ésteüve tote chaléye. 


Di radje, dji m'a douvièt les win-nes; 
I gn'aveüve pont d'song su m'coutia! 
Dji n'a vèyu qu'one miéte di pwin-ne 
Tchair gote à gote dissus m'tilia. 


Dj'a mètu m'coetir su one èglume, 

Dji l'a spiyi à cóps d'maurtia 

Pinsant ramèchnér do solia... 

Mins gn-avetive pus aw'one miète di chume. 


Dins més ouys dji m'sinteüve pont d'lármes, 
Mins i m'a choné qui l Bon Diè 

Da l'copéte mi mostreûve li dwégt... 

Et dji n'a wazu m'rauyi l'àme. 


Ed. TILLIEUX, R, N. 


Provence ét Waloniye 


Dialecte de Celles Po tos més socons, 
Bardes di Moüse ét Rèlis Namurwès 


On m'aveut dit : < Vos qui m'conus qu Nameur, 
Qui n'aloz fé on tour au fond do l' France! 

On veut trop court quand-on s' sóte nin d'sés meurs. 
Si vos conechiz li bia ciél di Provence, 

Vos m' rivériz süremint pus avaur-ci.» 

Mi, dji sondjeus : «Dijans todi quéque fiye! 

Dj'él vóreus véye qui dj' vikreus sins r'moussi 

On djoti ou l'óte o chou do l'Waloniye!» 


Mi qui croufieus tofér o l' rüwe Bosrèt, 
Vo-m'là paurti, ро cing ou chis samwin-nes, 

Eviès l'payis qu’ lès powètes ont vantè 

Et Psong coureut pus vif didins més win-nes. 
Li sorlond'mwin, dj èsteus rüwe Aubanèl, 
Bin lon èri di m' chére pitite patriye. 

D'sus mès cárós, li solia toqueut fèl, 

Arvéye lès pleuves, lès frédeüs d' Waloniye! 


Di nét-èt d'joti, do l' vèspréye au matin, 

I fait tranquile, l'airadje est todi tiène. 

Li bleû stwèli est-st-on grand bârdaquin 
Dressi pa d'zeüs lès campagnes èt lès tiènes. 
Dins lès platanes, au bwáürd dès ris d'crustau, 
On 2-ót Vraquète dès cigales qui briitiye. 
Mais djaime co mia, dizeûs l'Rotche à Bayau, 
Etinde tchiptè lès mouchons d'Waloniye. 


Dj'ai ascauchi lès crèsses do mont Ventoux 
Qui gripèt rwèd en trawant lès nüléyes 

Et dj'ai vèyu jusqu'aus-Alpes au-d' dibout : 
C'èst-st-on cóp d'ouy qu'on n'sét li dire arvéye! 
E m'mwin dj'ai frochi li sauvadje pilèt 

Qui vos tape aus narènes èt lès kakiye. 

Mais dj'aime ostant réspiré dins nos bwès 

Li violète èt l'muguét di Waloniye. 


Po lès coméres, li Provence a l'pompon 

- Po c'quést dès-omes, métans, s'vos v'loz, qu'i baure!- 
Et quand Pétrarque a v'nu su Avignon, 

Dj'sus nin bayi qu'il è w n'aveut qu'po Laure! 

Гей spèsse ét nwire tchivelure, leüs bias fins traits, 
Comint vôriz qu'jamais on les roviye? 

Mais ténawéte dji r'veus cor en portrait 

Lès blondés feumes do payis d'Waloniye. 


Les djins d'idci sont pèrcè amitiets : 

S'on lès-atauje, is v'causét sins kékésses. 

Is m'fièt sondji à tos nos grandiveüs 

Qui passèt sins boudjou, en toürnant l'tiésse, 
On p'tit cêp d'rodje, tènawète on pastis’ 

Lès boles d'aci, is n'ont pont d'óte inviye. 
Dji r'pinse portant - ca dji wsus nin roviyis' 
A nos Rélis, aus Bárdes di Waloniye. 


Provence, vos-éstoz sür tére di biaté, 
Rin-ne do solia, li pus ritche piéle di France; 

Et dj comprinds bin qu’ Mistral vos-a tchantè 

Dins l'dotis lingadje qu'a bèrci si-t-èfance. 

Vosse tinre sov'nance, au fond di m'caeür, djè l'sins, 
Abèlicherè l' rèstant di m' vikéyriye. 

Nameur, Provence, vos-èstoz prôpes cousins, 

Mais c'est m'moman qu'on lome li Waloniye! 


L'Isle-sur-Sorgue, o payis d'Avignon, 
li 15 d'aousse 1957. 
J. HOUZIAUX, R. N. 


Bénédicsion 
Dialecte de Liège. 


Ainsi, vo tla 51-й monde, pa, ti wèst nin fwért bai, 
avou t'djaive kafougnèye, tès massales totès bletives 
èt tès pâpîres cloyowes do P mistérietis tavlé 

qui t'apwéte avou twè, min qui t'djòne cérvé ketive; 


dji wadj'reüs qui tès-otiys, po Vprumire fèye drovous, 
ont stu tél'mint makés, par li his'detire dèl vèye, 

qui, tot mouwé twè minme, d'on côn, t-èls-a covrous 

tot d'dihant : «C'ést dont là, qui dji deûs fé mi-intrèye!» 


Ti-âme vwéyage co, bin sûr, pus haut qui l’bleû dè сїт, 
èt lès binamés-andjes l'ont todis no k'pagnèye... 
— Is l'éscolét d'adreüt, pace qui c'est là li d'zir 
dé grand Maisse, qui d'so s'tróne so sès-èfants vetiyèye. 


Et Yès là, confyint, avou l'air dé dwèrmi, 

so l'timps qui l'máva danse, divint sès rodjès blames, 
avou l'éspwér qui spate, on ӣјой, ti pórét tni, 

èt qui l' prumi d'tès dints sérét po k'hiyi t'mame. 


Il a vèyou Vairdiè qui t'a báhi so t'front, 

joürmáy sès broûlants-oûys vont sayi d'lére ti mène; 
i va fé tot po t'prinde è s'mâheñûlé totibion, 

i va mète tot-è-n’oûve po s' fé crèhe avou t'pène. 


Lès detis vòyes sont d'vant twè, pauve nowète, pauve 
Quimint vasse vèyi l'má, di t'louketire si tinrüle? [èfant 
auimint va-ti r'bouter, ti djòne coûr qu'ést si grand 
lès tèm'tèdjes qu'à ti-orèye va sofler Гоё chérvule? 

« Dji t'va miner, hoûte-mu, lais hoûler podri twè, 
èt rote sins t'ritoürner, d'vant tès pids l'vóye èst bèle, 
d'vórcéye d'avou lès Miises, dis-l-zi : «Dji fais mi lwè»! 
èt seüye prète ë hagni tot qui t'qwir'retit quarèle. 


«Rote djoyeüs'mint, sins sogne, c'ést da twè tot l'av'ni! 
Si quéqu'onk a Vhardièsse di s'drèssi so t'passèdje, 
si, tès pére, mére, sotir èt fré sayèt di t'rat'ni 
bouhe-lès dju, ti frès bin, sins houter leüs mèssèdjes. 


< Prinds lôr là wice qu'il èst; fais t'tchise divint lès 
[fleürs, 
cópe-lés, eüne après l'aute, ni wáde nin lès flouwèyes. 
rèye qwand ti veüs dés lámes, hoûbe tès pids so Гопейт, 
qui PMi setiye tot por twè. Po l's-autes, tinds t'pwète 
[sèrèye. 


< Ainsi ti sèrès grand, ainsi ti sèrès fwért; 
on s'abah'rè por twè, disqu'à s'hèrtchi so s'vinte; 
po qu'ti faisse on sorire, on-irè disqu’à l'mwért, 
tès lèpes ni lairont may goter li pus p'tite plainte. 


< Powète, dji t’donnrès tot : glwére, onetir, pouvwér, tot! 
Li pus bèle ègzistince por twè sèrèt k'mandèye 
èt dji t'chév'rés mi-minme. A t'chérviteür djalot, 
ti donnrès seül'mint ti-âme, qwand t'cotse sèrèt 


[finèye... 


Ainsi diré-ti l'diâle, pinsant bin t'adawi... 

min, qwand-i comprindrè qui ti n'vous nin l’ètinde, 
i vóy'ré st-à Р résconte li flouhe di sès madits. 
Sés-inférnáles grawes quiminc'ront st-à t'sitrinde... 


Min si ti t'ènairèye, magré l' pèzant fárdé, 

si tès lèpes soriyèt, magré totes lès timpèsses, 

si t'front s'totine vè l'airdiè, mâgré P flouhe di gruzés, 
po t'fé sofri, li Mâ va bouki d'totes sès fwèces. 


A ponne ti prumi pas, so l’rowe, va-ti soner 

qui lès pires dèl pavèye vont voleür vèyi Р tièsse; 
li pus cwahante di zèles qwir'rèt st-à Р fé sonner. 
Et lès-omes sèront là, po rire dèl drole di bièsse... 


Min ti toun'rès vèr zèls tès brèss's ládj mint drovous 
èt tès-otiys pleins d'amotir, puis, d'on tot simpe pitit 
tèl-si prézint'rès t'coür, ti сойт si рейт, tot nou : [djèsse, 
is hagn'ront turtos d'vint, avou dès-airs di fièsse. 

Sins t'dimander poqwé, sins véyi Vmètchanc'té, 

té nn-irès tot tchantant dilé lès djònès fèyes : 

èles ti louk'ront d'abórd, avou letis-ouys lévés, 

pwis ? l'front tant, qu'à leûs pids, fárét дин t'adjènèye. 


Po s'ripahe di tès plaintes, èles prindront t'cotir moudri, 
s'él pass'ront d'eüne à l'aute, tot danskinan leûs rondes, 
èt, nâhèye di tès pletirs, min nin di t' fé sofri, 

èles li r'bout'ront lon d'zèles, bin lon, à bout dé monde... 


Tè nn-irès st-avou lu, ti-âme pleinte di désèspwér, 

min, d'vint l'clér siteüli, ti vièrès Р plèce rat'nowe : 

adon, tès brèss's lèvés, ti sintant r' div'ni fwért, 

ti tchant'rès tès petirs tchants, avou tès mains djon- 
[dowes. 


Li solo t'èstchant'rè, ti djow'rès st-avou l'vint; 

ti cour'rès st-avou lu dizeti totes lès niilèyes, 

tès pids âront dès-éles, ti pòrès st-à minme timps 

ti k'róler d'vint lès stetiles èt t'bagni d'vint Vrosèye... 


Et lès-omes qui t'hoüt'ront âront dès airs djinnés : 
por zèls, li ci qu'sofrihe, ni fá-ti nin qui pleüre? 
Powète, i n'sáront máy qui t'petir cotir pout sonner, 
pusqui sès rodjès lâmes à l'grise vèye fèt 'n'paretire. 


Georges RENARD. 


Pon d'chance 


Dialecte de Namur 


Dj'a Vidéye qui l' Djan est djondu. 
I vwè volti one djon-ne comére. 

I totine autoti come on pièrdu 

Tot en fiant bèbèle ad'lé l'mére. 


C'est-one bauchéle fwart comufaut, 

On n'pout nin dire qu'èle est couretise. 
On И conait wére di défauts 

Et ci m'est nin one grandiveüse. 

Li spórt, c'est s'pus grande des passions. 
Li djeu d'balon ça c'est st-afére 

Min-me li tènis et l'natacion. 

Po l'réstant éle ni s'tracasse wère. 


Li Djan m'dijetive tot dérèn'mint : 

Dji vôreûve li causér mariadje, 

Mins vola ouce qu’il est m toürmint 

C'est qu’ dji n'sé fér l'soupe ni Vmwin-nadje. 


L. ANTOINE, R. N. 


Tüàsadjes di Tossint 


Dialecte d'Assesse. 


Quand m'iâme sërë dins li Steáli, 
Qui l'mwár айтё rafrédi m'patise, 

Et aprés l'sogne do tchérpéti, 

Dji v'dimandré, oh! nin grand tchóse. 


En minme timps qu'on m'mètrè à pon, 
Plantez, sus m'fosse, on sati qui bale; 
Métoz-m' foti vóye, vélà, dins l'fond, 

Di peti, véyoz, qu'on n'vos-éhale. 


Dins m'kérwéye, dj'a bré sins lachi 

Et nos sérans d' boune sosse échome; 
Aiwisse de P tiésse à P plante des pids, 
Onk' po l'óte, nos sérans d' midone. 


En poüjant l'aiwe didins m’ soûrdan, 
I w risquérè nin d'ièsse à sètche; 
Quand m'órziye s'crèn'rè ati mutan, 

I frè s' goter ses grandès mètches. 


Poqwé, alôrs, vos d'laminter 

Quand on m'atirè bouté à place? 
Dj'a on sosson, vos ploz raler, 

Dji sus bin aü rkwè dizos s'pwasse! 

Ni firloz nin l’potia d'vosse сойт 

En comachant dins ses courotes 

Les lármes do Vpwin-ne et do bouneár, 
Ca vos um'riz li dérène gote. 


Li séwe dispotije li ptit richot 

Sins somadji. N'faut nin qu'vosse iâme 
Fuche dins l'angoche. Brouchtez vos d'gnos, 
Ca c'est pus wat qu'éles sont les blames! 


Quand l'Grand Faütcheü v's-aüré rèli 
Et qui v dwárm'roz ati fond do l'clóye, 
Qu'on mète, sus vosse bérce, on rósi 
Aüs rodjés fleürs, coleür di djóye! 


Alexandre BODART, R. N. 


Fin d'une controverse 
philologique 


Le Président des «Rèlis Namurwès» a recu la lettre ci-dessous 
qui, avec les documents qui l’accompagnent, semble devoir met- 
tre le point final à ]a controverse philologique dont nous avons 
parlé dans un de nos précédents numéros. L'objectivité et le sé- 
rieux de notre thése nous commandent de les insérer à l'inten- 
tion de nos lecteurs. 


Monsieur le Président, 


La Société de Langue et de Littérature wallonnes, réunie le 17 
juin, a décidé de vous transmettre les deux documents que vous 
trouverez en annexe et qui concernent le Glossaire wallon namu- 
rois de M. Robert Boxus, glossaire qui a obtenu un deuxième 
prix au concours ordinaire de la Société en 1934. 


La Société pense que ces deux documents constituent la ré- 
ponse à la lettre que votre cercle a adressée à son président 
a la date du 19 janvier 1957 et elle estime que son rôle dans 
l'affaire qu'avait suscitée cette lettre du 19 janvier se termine 
avec les conclusions consignées dans ces deux documents. 

Nous vous prions d'agréer, Monsieur le Président, l'expression 
de notre considération distinguée. 


Le Secrétaire adj. : L. Warnant Le Président : M. Duchatto 

P. S. Nous vous signalons que le texte de la note à insérer 
dans «El Bourdon» a été voté par la Société a l'unanimité des 
membres présents moins l'abstention de M. Stevart, 


M. R. Boxus s'est offert spontanément a venir s'expliquer 
devant les membres du Bureau de la S. L. L. W. lorsque nous 
lui avons eu communiqué votre lettre du 19 janvier. 


Dans ses numéros de janvier 1956, à janvier 1957, 
El Bourdon a publié un Glossaire wallon namurois men- 
tionnant sous le titre la distinction (2e prix) accordée 
à son auteur par la S. L. L. W. aux concours ordinaires 
de philologie de 1934. 


Cette mention ne place pas le Glossaire wallon na- 
murois sous la garantie de la S. L. L. W., l'auteur 
n'ayant pas tenu compte, pour la publication, d'une ob- 
servation importante formulée dans le rapport du jury, 
et qui exige des auteurs de glossaires qu'ils authenti- 
fient leurs matériaux par des indications de provenan- 
ce ou par des localisations. 


«On aurait aimé que l'auteur indiquat les sources de 
ses renseignements, non en général dans la préface, 
comme il l'a fait, mais dans les articles méme. Le mot 
vient-il de Wérotte, de Colson, de Lagrange, de Robert, 
de Loiseau, de Hénin, de Bodart, de la Marmite etc. ou 
d'enquête personnelle? Nous avons encore plus besoin 
que la provenance des mots soit bien circonstanciée 
que leur signification. De méme que l'auteur a pris soin 
de marquer aN c'est-à-dire ancien namurois, une tren- 
taine de mots (qui sont plutót des francisations d'ar- 
chives), il aurait pu marquer d'un sigle spécial la sour- 
ce du vocable rare, l'acceptation inédite, la rectifica- 
tion précieuse. Nous nous placons ici à un point de vue 
égoiste, celui du lexicographe futur qui se refuse a croi- 
re sans contrôle. L'auteur n'a pas prévu que l'historien 
des mots, «prouve ses preuves», selon une énergique 
expression de Taine dans son Essai sur Tite-Live». 


A défaut de pareille information, l'authenticité des 
mots et des significations réunis dans le Glossaire wal- 
lon namurois reste à vérifier. 

Le Bureau de la «Société de Langue et de Littéra- 
ture wallonnes», réuni spécialement le lundi 6 mai 
1957, à 16 heures en vue de s'informer auprès de M. 
Robert Boxus de la source des mots que comporte son 
«Glossaire wallon namurois» dont le journal «El Bour- 
don» a publié 316 mots (sur les 1734 que l'ouvrage con- 
tient) au cours des années 1955-1956, glossaire qui a 
été primé par la S. L. L. W. au concours ordinaire de 
1934 et sur la valeur duquel les «Rèlis Namurwès» ont 
émis des réserves dans une lettre adressée a la S. L. L. 
W, à la date du 19 janvier 1957, a acté ce qui suit : 


1) M. Robert Boxus se défend d'avoir voulu présen- 
ter à la Société un travail scientifique en lui adressant 
son «Glossaire wallon namurois» dans l'introduction 
duquel il l'avait d'ailleurs déclaré déja en 1934. 


2) Sans pouvoir préciser les sources de chaque mot 
en particulier, M. Robert Boxus déclare que la plupart 
des termes lui ont été communiqués par des Namurois 
Il se souvient, entre autres, des noms de : 


Antoine Leblanc, surveillant de travaux, 

Valérie Coutsol, ancienne cantinière du Ier Lanciers, 
Zéphyr Henin, Secrétaire général du Ministére des Finances 
Albert Robert (Berthalor), docteur en sciences, 

Auguste Vierset, homme de lettres, 

Maurice Pinsmaille, ouvrier aux chemins de fer, 

René Jacqmin, employé, 

René Van Moffaert, typographe, 

Victor Morron, cordonnier, 

Fernand /Tholet, garçon de café, 

Léon Thomas, employé aux chemins de fer, 

L, Urbain Boxus, chef de station principal, puis inspecteur 
principal à la S. N. C. F. B. 

Gustave Schaefs, facteur des postes, Namur, 

Arthur Potier, auteur wallon, négociant en charbon, 


Joseph ени, fonctionnaire des Р. Т. T. acteur à «Nameür 
po tot», 


Maurice Hawotte, adjudant de carrière, 

Louis Loiseau, poète wallon, 

Justin Cherton, directeur de l'«Arsouye», 

Eugène Rousseau, mécanicien, auteur dramatique. 


M. Robert Boxus n'a pas enquété pour vérifier l'au- 
thenticité des matériaux qu'on lui apportait. 

b) M. Robert Boxus a repris, dans son glossaire les 
mots donnés comme namurois dans le «Dictionnaire éty- 
mologique» de Charles Grandgagnage, sans enquéter 
sur leur existence réelle à Namur. 

3) Le Bureau, ayant entendu M, Robert Boxus, se 
plait à reconnaitre unanimement que M. Boxus a tra- 
vaillé en toute bonne foi, ignorant les principes qui doi- 
vent présider à l'établissement scientifique d'un glossai- 
re dialectal. 

Etaient présents à la réunion et prirent part à un 
large échange de vues : MM. Michel Duchatto, prési- 
dent, Maurice Delbouille, vice-président, Joseph War- 
land, vice-président, Léon Warnant, secrétaire-adjoint, 
Fernand Stevart, trésorier, Louis Lagauche archiviste, 
Roger Pinon, bibliothécaire et Robert Boxus, membre 
titulaire, qui avait été personnellement invité. 


Pour copie conforme : L. Warnant. 


Ces documents sont publiés par les R. N. sans aucun 
commentaire. 


Nouveaux livres 


MISS GORILLA, par Paul Bay, de Thuin. — Un fort volume 
de 200 pages sous couverture illustrée. Editions « J'ose », de 
Spa, 23, Av. Marie-Thérése. Ex. à 65 frs et à 100 frs. 

C'est un roman ou sont contées les aventures et tribulations 
d'une femme qui, à la suite d'une malédiction, est née entiére- 
ment velue. Heureusement, elle est charmante et son sort, à 
toutes pages, intéresse le lecteur, grand ou petit, 


POQUES ét DJARNONS, par Willy Bal, de Jamioulx. — Edi- 
tions de « El Bourdon », F. Barry, 31, rue du Laboratoire, Char- 
leroi. 60 frs. 

Plaquette de luxe, finement illustrée par Ben Genaux, ou 
chaque page est à savourer à tous points de vue. 


MA CAMPAGNE DE RUSSIE (1914-18), par le docteur Valère 
Brassine de RAnsart. Nombreuses photos. Chez l’auteur : ma- 
jor honoraire médecin Brassine, rue Abras, Belgrade «Namur). 
Prix : 125 frs. ler volume, 

Trés beau livre relatant les pérégrinations de toutes sortes 
d'un Wallon faisant partie du « Corps expéditionnaire belge 
des Autos-Canons-Mitrailleuses » en Russie pendant la premié- 
re guerre mondiale. 


Pon d'tauve, 
. Pon d'geulton, 
Pon d'dicausse, 

LES CAHIERS WALLONS 


Li sondje do bolèdji 


(Conte de Noël namurois) 


Li paroche di Sint-Djan, vailà, aviè l' Martchi aux djo- 
tes, est-st-on daladje di strètès reûwes, avou des ptitès 
botikes, on clotchi, l'cenk di l'églije et à ses pids, on vi 
Bon Die, clawé d'sus' crwès, les bras tot laudjes douvièts. 


Ci paroche-là, one des pus minabes di Nameur, a on 
curé qu'a sti fé d'su mèseure por lèye. Ci n'est nin, vèyoz, 
on curé comme bramin. I v'netive do fin fonds di nos 
Ardennes, do bia payis d'Bohan, ousqui l’ toubac sint 
bon tot l'long dél Semois. 


Il aveüve ses idéyes, noss' t-ome! C'est li qui, à l'messe 
di Walloniye, causeüve dins l’ lingadje di nos tayons. 


A Noyé, i vos dresseüve one crépe à fé gléter tos les 
amateus d'ajardin zoologique. C'esteüve one vraie por- 
cession po l'aler vóye. 


Et via-t-i nin qui l'dairin dimégne di l'Avent, 11 aveüve 
anonci one grande novèle. 


«Mes fréres, aveuve-t-i dit, di s'vwes ossi sètche et ossi 
deure qui li scwasse d'on tchinne, dins saquants djoüs, 
ca sérét li messe di méye-nait. 


C' t-anéye-ci, dji vous qu'éle fuche li pus béle di totes. 


C'est l’fièsse do p'tit Jésus, parèt, qu'a v'nu à fachette 
dissus on moncia di strin, évoyi pa s'papa do Paradis, po 
sayi di nos fé sòrti foû d'nos miséres. Il é-n-a dèl chance 
ti ptit Jésus, d'awè deux papas, onk dins li stwèli, qui nos 
vwèt voltiye et l'óte, on tchèrpèti, po li d'ner s'pwin et 
s'bokèt d'tchau. Gn'a tant des ptits éfants qui n'ont 
pont d'papa! 


Noyé, vèyoz, Cwest nin l'djoà do Pére Noël, vi bórbu, 
avou s'pani et ses rodjés cotes... qui les payins d'audjour- 
du nos ont amwinrné po polu fiester Noyé avou nos et 
fé rovi à nos ptits éfants Bethléem et ses bierdjis. 

Noyé, vèyoz, mes djins, c'est l'fièsse di tortos, avs ptits 
et des grands, des pòves et des ritches. Ci n'est nin l’djoû 
des danses di sauvadjes, mais l'cia ousqu'on dwèt iesse 
tortos des fréres, 


Ossi, aprés messe, vos pas'roz adlé l'erépe et vos vairoz 
kwére voss' cougnou. 


Li cia qui pout s'enn' n'offri saquants, léy'rait l'eink 
po les póves. 


Qui l'Bon Diè vos bèniche... et mi avou». 


Come i faleüve s'i atinde, li novéle aveuve fé l'toü dèl 
vile. Quéne afére, mes djins! Fé one distribution di cou- 
gnous, à messe! Qu'est-ce qu'on z-aleüve co dire, vaila, 
à l' grande cinse di l'Evéché? 


«C'est co todi bin lip maroneüve on curé d'on óte 
paroche dèl vile. 


Gn'aveüve pu qu'à ratinde li chijléye di Noyé. 
* 


Li bolèdjrie da Zante Maucu, esteüve dèdja serréye. Il 
esteüve dij eûres au nút. 


On bouche a l'uche. Zante, qui pèteuve on quart, di- 
vant di s'rimète à prèsti po l'trwèsin-me côp et à z-ècrau- 
chi ses platènes, sautèle fou di s'tehyére et vint douviè. 


— Tenoz, la noss’ curé! Ousqui vos bèrotilez co a des 
рагёуёѕ-ейгеѕ? 


— Mi fi, c'est-st-adlé vos qui dj'vins. Оуі І vos faut, 
gn'a ni crike ni crake, mi sòrti fou do pètrin! 


— Si dj'pou, pogwè nin, mossieu l'euré! Ci n'est nin 
pac'qui dji n'vas nin sovint à messe qui dj so pu mwais 
qu'one òte, don! 

— Dji n'a nin di ca, m'fi. Dji sais bin qui vos estoz 
on brave bolèdji et qui vos n'mètoz nin dèl margarène 
dins vos tautes! Vos savoz bin qui, tot-à-l'eüre, a I 
messe di méye-nait, i nos faut d'ner à tos les djins on 
bia *t gros cougnou. Onk di vosse sosse, qu'est todi fou- 
ré dins mes cotes, po sayi d'aurder l'pratike des ptités bè- 
guénes, m'aveüve prométu di v'nu les d'ner li-minme. I 
vint di v'nu dire à m'meskéne qu'i n'aveüve nin ieu l- 

timps et qui dji d'veüve tirer m'plan! Vos compurdoz 
bin qui dji n'pou pu riv'nu d'su m'parole, nèdon. Les 
òtes curés dèl vile ririn-nent plin leu vintes! 


— Mins, Mossieu l' curé, dji n'so nin calotin, mi, et 
dji m'a rin d'on «cantati». Servicire, dj'èl so... mais mi 
fé souwer à gotes po dire des orémus, ca n'est nin por mi. 


C'esteüve li vraiye! Li bolèdji Zante n'aleüve à messe 
qui d'timps-in-timps, to jusse, padzo l'doxau; i tapeüve 
co bin one couyonáde dins les cabarets, et, les mwaiches 
linwss dijin-nent qui les coméres et li s'étindin-nent mia 
qui pwins et for! 


Vos crwèyoz au Bon Diè, don m'fi, pusqui vos v'noz à 
l'messe di Sint-Aubert! Fioz-m' plaiji et vos vièroz, li 
Bon Dié é serait binauje! 


— Choütez, mossieu, l'curé, c'est-st-ohy, mais i n'faut 
nin v'nu prétchi trwés quarts d'eüres, pac'qui dji dwés 
co fé mes cougnous po m'pratike. 


— Combin еп’ n'avoz di cüs? 
— Dj'en'n'a vaici trwès banses, 


— D'abórd, vinoz avou. Dji tir'rais m'plan. Vos avoz 
on роп cceür, Zante! et i gn'a qu'ca qui compte, adlé l' 
Bon Diè. Totes les salamalèques et les litaniyes à rèpèti- 
tion, c'est dèl gnognote si l’cœûr est st-one pire. 


* 


Les clokes avin-nent sonner à toutes dins tote li vile. 
Au сагуоп dèl reuwe di Fier, des tchants d'Noyé avin- 
nent léyi tchaire leus-airs dissus les twéts des maujones 
di Nameur, ousqui les p'tits éfants ratindin-nent astoc 
des aübes tot bourrés d'clicotias r'lüjants. 


L'èglije di Sint-Djan esteüve dèdja plin-ne come on' 
oü! Dins l'crépe, li ros'lant ptit Jésus, tot binamé, au mi- 
tant des bièsses, padzo l'boü et l'bourike, sorieüve à on 
Sint-Joséf, tot ranéri, avou s'bóbe di pére récolét' et à s' 
moman, djon-ne et béle dins s'bleuw' mantia, bleuw' 
comme on bokèt di stwèli d'avri. 


Quand noss’ curé s'aveüve ritoürné po l'prumi côp, 
après l'«Gloria», il aveüve risintu l'djóye li kèki P tièsse, 
tél'mint qui gn'avetve des djins! 

Noss ? bolédji, qu'aveüve tot jusse ieu l'timps di mèt” 
on blanc d'vantrin, esteûve là, padri l’crépe qui ratin- 
deûve l'«Ite Missa est»! 

Quand l'prumi vicaire, on grand nerveu diâle, bon 
come on сгёпё, s'aveüve ritoûrné po l'tchanter, les djins, 
tot fin paréye qu'aux ètèrmints, avin-nent broké dins 
l'eheeür! 

— Alons, mes amis, aveüve dit noss’ curé, ni vos es- 
barez nin! I gn'a po tortos! 

Au doxau, les maürlis tchantin-nent «Les Anges dans 
nos campagnes». 

Et Грогсеѕѕіоп сотіпсейуе! Tot l'monde répéteüve li 
«Gloria in excelsis Deo»! 

Li prumi qu'aveüve ricü s' cougnou, c'esteuve on ptit 
martchand d'casakes dèl reuwe des Fripiers. Il esteüve 
vinu avou ses trwes éfants. On notaire, qu'ésteüve prési- 
dint di brâmin des aféres, n'aveüve nin lèyi passer s'toü! 

Et les djins arivin'nent, si coboutant come des copi- 
ches! Dédja l'prumire banse esteüve wüde. 

Avou l'passadje des feumes dél Congrégation, li cia 
des omes dél Confrériye do Sint-Sacremint, li deuzyin- 
me aveüve siti ossi rwè. 

Noss' bolédji véyant c'qui d'méreuve dins l'dairin-ne et 
l'moncia d'djins qui gn'aveüve co à sièrvu, enn' n'aveüve 
li tchaude poüye! 

Zante say:tive di fé des djesses à noss’ curé, mins li 
nèl véyeüve nin. Au pid do maisse-auté, i n'aréteüve nin 
di tchanter et s'vwès monteüve adlé l'Bon Diè. 

Gn'aveüve co bin deux cints djins qui ratindin-nent. 


Au momint d'apici li tot dairin cougnou, noss' brave 
Zante si r'toüne come po dire au ptit Jésus : «Dji so s-t-à 
stoke, mi ptit fi. Vom'là dins one bele mélasse». 


I n'aveüve nin achévé s'pinséye, qui véyeüve li bonne 
Mariye s'asgligni au pid di s' t' éfant come por li d'man- 
der one saqwe, Josef, li, n'aveüve nin l'air di sèn n'è fé. 

Et c'est-st'adon qui l'bolédji a cominci à vóye clér. A fé 
qui pirdeüve les cougnous, à fé qui s'bance si rimpli- 
cheüve. 

— Dji n'a nin l'bérluwe, portant et dji n'so nin co 
div'nu Iwagne! 

Tote one pèkéye di bravès djins s'cobateuve pa d'vant 
l'erépe : des ovris, des chômeüs, one viye feume chétéye 
é deux, li p'tit martchand d'gazètes, avou s'baston, qui 
traineüve li savate, des momans avou leus èfants d'su 
leüs brès, des arnaujes dèl reuwe des Bresseüs, et qui, 
d'vant di r'eure leu cougnou, ramassin-nent avou leus 
ptitès mwins totes frèdes, les tchandèles pindeuwes à 
leus nez. 


Et tot ca mousseüve, brokeüve dins l'choeür, sórticheü- 
ve di tos costés. Gn'a min-me qui passin-nen deux cóps! 


Noss bon curé aveüve lèyi là ses «Pater» et rwéteüve 
tot cqui c’paroche aveüve di mandayes. 


« C'est-st-à crwére qui les curés d'Sint-Leup et d'Sint- 
Nicolés m'ont évoyi tos leüs póves; si z-ont vlu djouwer 
avou m'quinzaine, c'est zéls qu'ont one broke» pinseuve- 
t-i. 


Des cougnous, gn'aveüve d'abórd po tot Nameur! 


Les chwèts dél reuwe do For, les bernati dél reuwe 
do Tan, les fougneus d'batch' aux cindes, li bwagne 
Jujules da Biau, li Bebert qu'aveüve léyi s'tchitche à 
Puche divant d'intrer, li зоте Pudaye qui ramasseüve 
les tchinistriyes do Martchi aux Djotes, tortos i-z-estin- 
nent vinus, 


Gn'a des ci qui fiyn-nent li signe dèl Crwès, d'z'òtes 
qui dj'in-nent «Merci, savoz»! 

Li bolédji Zante, co tot esbáré, n'est pleüve pus. Noss’ 
curé, tot binauje l'aveuve ramwinr-né dins s'maujone 


et avou saquants gotes di blanc péquét, on aveüve fies- 
ter l'novia mirauke. 


Soriant, di e'timps-la, li ptit Jésus, s'aveüve rédwár- 
mu. 


Asteür' noss’ Zante qu'ésteüve ossi dins s'lé, Zi ron- 
Пейуе co pu fwärt qui l'fwatche d'on marchau. 


* 


— Qué novéle, mi fi, vos vos-avoz rovi? La qu'il est 
d'abórd sept eüres! Et les cougnous n'sont nin toürnés? 
C'esteüve Mèliye, si feume. 


Noss’ Zante bérdéleüve dédja l' prumi «Non di Glu» 
dèl djoürnéye. 

Dj'a sondji, d'abòrd, ou bin l'Curé d'Sint-Djan m'a 
djouwé cing lignes. 

Todi est-st-i qui quand noss Zante a vnu douviè s' 
botike, èle esteüve rimpliye di bans:s di cougnouz. 


I z-èstin-nent là, gros péres-tòyes don kulo, djon-nes 
di deux cints grammes, r'lijants et bias, co tot tchóds 
d' leu cüjée, 


Zante Maucu n'i compurdeüve nin one flaffote. 
Mins dispu c'djoü-là, i vint à messe tos les dimègnes et 
prind l'euré d'Sint-Djan por on sint, à mwins' qui ca 
sèreûve po l'didle! 


Dins les ptitès reuwes, li nive aveüve mètu li blankeü 
di s' faréne dissus l’pavéye. C'esteüve Noyé, po d'bon. 
Les clokes di Nameur sonin-nent bass:-messe. Et dins 
l'frijü do djot qui pointeüve,on étindeuve come on 
air, vi di pus d'deux mille ans et qu'est todi à l'mode : 
«Paix sur la terre aux hommes de bonne volonté». 


Jean SERVAIS, R. N. 


Tuzéye du Noyé 


(Noél verviétois) 


C'ést l'Noyé! Onza fini d'soper. Lu fame rastrind sès 
hyèles. Lès djónes nu s'ont d'né nous timps : i-ont corou 
evóye tot k'hegnant l'diéréne bokéye, 

Quu djans-ne fé d'nosse longue size? 


I brouhinéye. Lu timps ést doûs. Quéne difèrince avou 
lés Noyés d'timps passé qwand i-aveüt treüs-qwate pids 
d'nivaye ét quu l'bihe nos cwahîve lés oréyss! Qu'on-z 
aveüt bon adon d' s'assir atou d'lu stoüve qui riyéve du 
s'covièk: èt du s'pot tot rodje du feü! Ойу, lu blaméye 
èst d'trop'. On tapereüt bin lès finièsses à ladje. Nos n' 
avans pus dés iviérs. Mais qu'avans-ne co dé bon vi 
timps, 


Ah! lès bonés sizes inte parints, wezins èt wèzènes! 


Duvins tos lés manédjes du Vérvi, ritches ou paüves, lu 
pásse, é blanc séyé d'zéc, hoüsséve londjinnemint. Et, 

timps qu'lès tames èt lès èfants djowit al kine pos dès 
djêyes, lès ames fit leti djeü d'céq rôyes ou leû paye à 
piquèt tot houmant leti hüfion. Quéne hétéye djôye so 
tos lès visèdjes! Quu l'mame aveüt bon du r'toürner sès 
botiquètes tot tapant on-ureüs côp d'oüy so Гсі qui gan- 
gnive lu pan dè manèdje èt so lés djônes qui n'èstit may 
a r' pahi! Et c'ésteüt dès bonès tchahelêyes tot: lu size, 
surtout qwand lès bès brès’ rutrossis dèl mére aboutit so 
l'tàve lu hopléye du crássés botiquètes totes foumiantes 
et d'láboréyes du souke du pot! 

Ayi! Lés timps sont bin candjis! Adiu l'kine ét lés 
boüquétes! Adiu l'bone djóye du famile! On passe lu 
Noyé à cinémas, duvins lès téyátes ét lès «dancings». I 
n'a pus qu'dés vis tièstous, dés vis rèbròkis come mi, po 
cropi él couléye, 


— «Niâwe! Niàwe!» — 

C'ést m'tchèt qui m'dumande quu dj'li tape l'ouh' à 
ladje. 

— «Tins! Vas-è par avou! D'avance on t'áreut rèclôs 
du sègne quu tu n’tu fihe pici èn on sèpe du magnets а’ 
tchèts. T'áreüs passé tès eüres so l'hó dèl grand'mére ou 
ou so si spale. Muis t'èst-on tchèt a l'amòde, come nos 
djonès. Du stant è corti, tu hotiterès lès concèrts du 
T. S. F. du Langenberg èt tu porès tchanter l'acòpagne- 
mint avou t'rossète minète du djòdant. Vas-è par avou!» 

Et vo-me-la tot seti, ca m'fame èst-èvòye taper one co- 


pène avou one wèzène ou l'aute, Lès fames ont tot-fêr 
one novèle so l'bétchéte dèl léwe! 


* 


Ployant on moumint l'djambe ë fáteüy. Quu fis-ne, 
i-a céqwante ans d'voci? 


Dju r'veü m'vi Vérvi, tot blanc d'niváye. I-èst céq 
eürss. Lu nut? vint d'toumer. Dju m'veti, A mitan d'on 
troké d'marlatchas ét d'tchamarètes dt mi-adje, corant 
po l'Crámoüsse, lu Tére Holande, ét l'plèce dés Récoléts. 
Vo-nos-ci so lu Spigneté. Nos gripans l'rawe Laplantche 
èt dj'inteüre avou m'bàne, à gauche, èn on rècoulisse. 
Voci on batimint avo sis ègrés d'pire. C'èst la! 


— «Wi-ce la?» 
— «Amon PVillé! A Bètlèyèm!» 

Nos intrans ë l'aléye èt nos rawardans qu'on tape à 
l'ouh' lu fornéye qui hoüte po l'moumint l'istwére du 
l'Avierge ét dé mamé Jésus, On djóne fame nos arindje 
a cawe tot prindant lu p'tit rodje can qu'i nos fat payi po 
intrer. 

Tot d'on cóp, lu pwéte dél prihenire su tope à ladje. 
On raboula d'forsólés abroke so nos autes. Pwis l'vile 
fame Villé su r'sétche sol costé po nos léyi passer. 


* 


Vo-nos-la én-one grande tchambe. Tot átou, conte lés 
pareüys, i-a dès tâves et, po qu'on n'veüy nin cou qu'i 
s'passe po d'zos, on-za lèyi pinde one véte teüle dusqu'al 
tére. So lès táves, i-a dés p'tits stás, né pus grands qu'lès 
botiques quu Saint Nicolés apwéte à bácéles. Chaque 
sutä r'présinte one sêne del véye di note Signeür. 


Lu grand'mére Villé nos lès aksègne onk après l'aute 
avou s'grande baguète du blanc bwès qu'il e make di 
timps-in-timps so Ptièsse du lès barboteüs, Ile nos èspli- 
que lès távlés mitant ë francais, mitant è walon. Et nos 
nos gougnans d'cóps d'coüde chaque féye quu l'brave 
vil? fait on cür, cou qu'ille énné féve dés cürs, quu l'bon 
Diu aye si-àme! 


Voci l'marièdje du l'Aviérge, l'adóratwére, lu male 
Magrite ét l'püri biérdji qu'akségne lu vóye avou s'pid. 
Vola lu steule a саме, lès rois mages, pwis lès bièrdjis 
avou leüs fames ét l'fré Ernou : i tournét so boton tot 
s'tunant po l'main. Et, du d'zos l'táve, vola quu n's'étin- 
dans tchanter dés p'titès gréyès vwès : 


Djans, corans i tot dansant, 
Véy lu mirak e du ciste èfant. 


C'est lès p'tits fis èt lès p'titès féyes dèl fame Villé. 
C'èst-zèls avou qui sètchèt as cwèdes qui manetivrèt lès 
marionètes. 


Voci lès sòdars d'Hèròde aui awèrèt après l'mamé Jésus 
po l'ahorer. Héróde s'ènnè prind à on fèneû : 


— Laboureur, dis, dessur ton ame, 
N'as-tu pas vu passer une blanche dame? 
— Si fait, Héròde, dessur mon ame, 

J'ai vu passer une blanche dame, 

Elle a passé que je semais mon blé, 

Et, à présent, je vais le couper. 

Qué boneür! Héròde s'a léyi gourer. Vo-le-la qui rè- 
court di wi-ce qu'i vint avou l’bân: di moudreus. 

Et i ésteüt grand timps, ca v'là «la fuite en Egypte». 
Sainte Marie èst so l'Agne avou si-èfant èt Saint Djôsèf 
sètche lu bièsse po 'ne cwède. Du s'làmiante vwés, lu 
fame Villé déclame : 


Marie en entrant dans le bois 
entendit un si beau ramage! 
«Chantez, chantez, oiseau joli 
pour réjouir mon petit fi! 
Chantez, chantez oiseau des bois 
pour réjouir le roi des rois!» 


— «Allons donc, saint Joseph, montez!» 


Lu sainte famile èst so 'ne gripète èt lès sòdarts d'Hé- 
ròde nu sont nin lon èri d'la, Et n's avans mávas d'vèyi 
qu'saint Djòsèf nu louque nin pus’ à s'sègne. 

— «Allons donc, saint Joseph, montez bien vite!» 

Mais saint Djósef est süremint soûd’. I n'aconte né 
l'fame Villé. I-a méme l'air d'èl rilouki tot li d'hant : 

— Dju n'a nin hasse, dé, nosse dame!» 

Lu djeû c'mince à flairi l'tchin. Lu brave vile ame qu’ 
ètind l'samerou qu'i s'fait ë l'aléye èt qui tüze as p'tits 
rodjes cans a racoyi, flahe su baguète so l'tave. 

— «Ich! quu t'ès vireüs! Volez-ve bé vite monter à 
c'ste eüre saint Djosèf!» 

Et, du d'zo l’tâve, one pitite vwès réspond : 

— «I-a l'ewéde qu'èst саѕѕёуе, Mama!» 

N'ést-ce né bé d'atoumé! St-Djòsèf — direüt-on oüy — 
aveüt one pane di cwéde! 


* 

Ureüsemint qu' l'ágne n'ourit nole pane qwand i firit 
po d'bon lu voyédje so l'Egypte! Héròde areût raksa 
l'sainte famile. Lu p'tit Jézus n'areüt may duvnou l'ci 
qui wéza l'prumi prétchi l'doüceür, lu bonté, lu chari- 
té ét l'pardon so ci monde. 

I-ést veür quu n'n'éstans wére méyeüs duspóy adon. 
Lès ames passèt todis 1ей véye a s'hére, a s'cuhégni, a 
s'djaloser, a s'tromper ét a s'touwer l’on-l’aute, Lès 
bonés parales dé mamé Jésus n'ont polou d'hinde é leüs 
ámes... 

La l'ewéde qu'ést casséye, Màma! 

Jean WISIMUS. 

Noyé 


(Noël liégeois) 


Nut” dè Noyé, bèle mut, blanke nut... 


A pid dèl creti, i n-a dès mains 
frank'mint djondowes, po fé 'n'priyire. 


Nut' dé Noyé, bèle nut’, blanke nut... 


A pid dèl creti, i n-a dès mains 
fass'mint djondowes, qui t'nét dés spènes. 


Nut dè Noyé, bèle nut', blanke nut... 


Is sont là, tot-ine trûlèye, 

avou leüs-oüys pleins di let Mi. 

Dès blankès tch'mihes, dès netirès frakes 
èt dès trop lonkès rôbes 

avou dès cwérps à mitan d'vint. 
L'èsblawihante loumire dé luss' 

fait rire lès pièles, l'ór èt l'árdjint. 

Ine tam'hèye musique tchante 

podrî P v'loürs dè pézant ridau. 

A mitan dèl grande tâve 

lès rostèyès dines prindèt leti dièrin bagne. 
Bináhe dè qwiter l’grossir vére po V'fin cristal 
li vin, rodje, blank, djène, 

fait glou, glou... 

Lès fòrtchètes èt lès coutés glign'tèt; 

lès riyas s'creüh'let 

lès vintes s’implihèt 

èt lès clignètes 

— é catchète — 

vol'tèt come dès pávions... 


gloria... gloria... 
l'èfant n'pout má : 
il-èst-è stá. 


— Qu'èst-ce qui c'èst ca, so nos fignèsses, 
cès blanks visédjes plakis so lès cwûrès, 
cès-otiys cwahants come dès coutés, 
cès-fiv'retis-otiys so nos ritchèsses, 
cès-oûys di voleürs so mosse fièsse? 

— Tinez, pauvritetis dèl laide sêre, 
vola dès miètes èt vola dès ohés. 
Bréyez mèrci, hèrez-v'zè disqu'à là 
èt po lètchi nos rèsses, clintchis vos tièsses pus bas. 
Brèyez mèrci, ca nos v'fant l'tchárité. 
Case di vos-autes, nos tchins n'pòront soper... 
Ойу, c'ést Noyé : 
tchantez gloria 
gloria in exelcis... 


Nos m'polans má, 
Il èst-è stá 
Il èst-è stá, li pauve pitit. 


Mins poqwè dont r'vin-ti todis? 


Nos savans bin qu’c’èst co cila 

li ci qu'nos-a tant mâhonti, 

li ci qu'a dès otys si lûhants 

pus lühants qui l'pus clér титейз. 

D'on djèss’ tot simpe di sès deûs mains 
i mostetir'rè co s'cotir 

wice qui n-a dès saqwés qu'nos n'volans nin hoûter! 
C'est Pei qu'nos-a tant máhonti, 

c'èst li r'vinteti, li crive-misére, 
qu'âreüt volou k'sèmer so l'tére 

nos bins — qui nos-avans gangni... 


Il èst-è stá, li pauve ptit. 


Qui èst-ce qui Va co disclawé? 
C'èst-in' èfant, il-èst mamé! 
Mins rapissiz-le, rapissiz l'Ome! 
féz-le rimonter so s’creû : 

Ci monde chal èst da nosse! 


— Oh! l'pauve pitit mamé Jésus! 

— Riclawez-le bin, qu'ènn-èvâye pus! 

Vola l’mârté, 

Vola dés clás, 

bouhis d'tote vos fwéces, riclawez-le come i fát! 


Gloria... Gloria... 

Gloria in exelcis Deo, 

Si lés clás sont d'ór ét d'árdjint 

ci wèst nin l'pauve quw'élz-a fórdjis. 
So l'tére, prète po retire li frumint 
poqwé li стей s'a-t-èle dréssi? 

Nut dè Noyé, bèle nut, blanke nut... 


Tot près d' l'éfant, i n-a dès djins 
qui fèt 'n'priyire 

tot hórbant 'm'lime à leti pápire. 

Nut” dè Noyé, bèle nut’, blanke nut... 


I n-a st-ossi dès blankès mains 
qui t'nèt l'mârtê, 
qui t'nèt dès spènes... 
Georges RENARD 


D'on d'bout a l'òte 
(Dialecte namurois) 


Danse à l'guinguéte, 
One amourète 

P'tit feu di strin 
Quw'èvole au vint. 


Pus taurd, one béle, 
Djintiye bauchéle 
Aus-otiys di vloár, 
Esse di l'amoür?... 


Quand l’cœûr toktéye, 
Doucés pinséyes 

Qui vos lòy'nu 

A z'è moru. 


Enfin Vmariadje, 
On bia voyadje, 
Ele tint vosse mwin, 
C’èst po longtimps. 


Insi va Vviye, 

Tot doucètmint, 
Mins tot s'roviye 
Min-me lès totirmints. 


Maurice NEUVILLE, R. N. 

Notre excellent confrère mensuel «El Bourdon d'Chalèrwè èt 
co d'ayeür», directeur F. Barry, vient d'atteindre avec ce mois 
de décembre le No 100 de sa collection. Nous lui adressons nos 
plus chaleureuses félicitations et nous formons des vceux pour 
qu'il continue avec succés, dans les années futures, son action 
large et féconde. 


* 


Quant au spitant et joyeux «Mouchon d'Aunia», direction Ch. 
Geerts, organe des écrivains wallons du Centre, il a fêté ré- 
cemment le 45me anniversaire de son existence. A lui aussi 
toutes nos congratulations et nos meilleurs souhaits de succés 
et prospérité pour le plus grand bien de tous. 


A PARAITRE : 


Aux éditions du «Bourdon», 10, Avenue des Alliés, à Charle- 
roi, le «Livre d'Or» des auteurs patoisants membres de l'Asso- 
ciation Royale Littéraire Wallonne de Charleroi qui célébrera 
en 1958 le 50éme anniversaire de sa fondation. 

Souscription à présent à 65, 80 et 100 francs. A la sortie de 
presse : 90, 110 et 140 frances. 

Les mémes éditions donneront bientòt l'émouvant roman 
«Padzous 'ne bèle fleür», de L. Mahy, une œuvre vigoureuse 
qui permettra de mieux comprendre la vie dure de nos houil- 
leurs. Tirage limité. Prix 60 Fr. chez l'auteur, 188, rue Théodore 
Verhaegen, à Bruxelles. 


Note de gérance 


Dans quelques jours, nos abonnés recevront des services 
postaux la quittance de réabonnement à nos «Cahiers Wallons» 
pour l’année 1958. Malgré l'augmentation des matières pre- 
miéres et des salaires, nous avons pu maintenir le prix de 60 
franes pour les abonnements ordinaires, (10 numéros). Il est 
entendu que des abonnements d'honneur de 250 Fr. et de sou- 
tien de 100 Fr. sont toujours les bienvenus. 

Nous saurions gré à nos abonnés de faire honneur, dés la 
premiére présentation, à notre quittance. Ceux qui ne pour- 
raient le faire sont priés de verser le montant de l'abonnement 
choisi à notre C. C. P. 7956.97 «Les Cahiers Wallons», 95, rue 
de l'Ange, à Namur. 

